**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | MATEMATIKA | | |
| DOMENA: | BROJEVI | | |
| NASTAVNI SADRŽAJ: | USPOREĐIVANJE BROJEVA DO 100, PIV | | |
| ISHODI: | **MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda.**  - broji, čita i zapisuje brojkom i brojevnom riječi te uspoređuje prirodne brojeve do 100  - prikazuje brojeve na različite načine  - uočava odnose među dekadskim jedinicama (jedinice, desetice, stotice)  - objašnjava odnos broja i vrijednosti pojedine znamenke | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Napisali smo zadaću**  **Ishod aktivnosti:** uspoređuje prirodne brojeve do 100.  **Opis aktivnosti:**  Učiteljica/učitelj sugerira učenicima da pripreme zadaće. Učenici, uspoređivanjem zadaće u paru, ponavljaju naučene sadržaje o uspoređivanju brojeva do 100.  **2. Uspoređujemo brojeve do 100**  **Ishod aktivnosti:** uspoređuje prirodne brojeve do 100.  **Opis aktivnosti:**  Učenici izvlače brojeve iz vrećice razredne tombole. Dvoje učenika dolazi pred ploču te zapisuje odnos svojih brojeva na ploču. Vraćaju se na mjesta, a dolazi novih dvoje. Igra se dok se svi učenici ne izredaju.  Učenici ponovo izvlače brojeve iz vrećice. Dvoje dolazi pred ploču, zapisuju na ploču odnos svojih brojeva te ostaju stajati pred pločom u vrsti (onaj s manjim brojem pa onaj s većim) okrenuti prema razredu. Dolazi sljedeći učenik i ovisno o svom izvučenom broju staje ispred, između ili iza njih. Izgovara i zapisuje odnos svojega broja i brojeva prethodnih učenika. Svi odlaze na mjesta.  Dolazi novih dvoje učenika. Zapisuju odnos svojih brojeva i ostaju ispred ploče. Učiteljica/učitelj na ploču zapisuje nejednakost a < x < b (gdje su a i b brojevi učenika pred pločom) i pita: Koji brojevi mogu biti na mjestu znaka x? Pojašnjava nejednakost i zapisuje  x = ?. Učiteljica/učitelj potiče na promišljanje i zaključivanje pitanjem: Koji učenici mogu sa svojim brojevima stati između ovo dvoje učenika? Dolaze oni učenici koji imaju odgovarajuće brojeve. Učiteljica/učitelj na ploči piše x = c, d, e… (brojevi koje imaju učenici).  **3. Ovo mogu sama/sam**  **Ishod aktivnosti:** uspoređuje prirodne brojeve do 100.  **Opis aktivnosti:**  Učenici rješavaju zadatke u udžbeniku str. 43.  Zadaća: Istraži i zapiši cijenu ubrusa, čaša i plastičnih tanjura u trgovini. Napiši i naziv trgovine. (ako ne ideš u trgovinu mogu ti pomoći reklamni letci ili internet).  **Na ploči je:**  Uspoređivanje brojeva do 100  *Primjeri uspoređivanja s brojevima koji su izvukli učenici* | Modul: Brojevi do sto  Jedinica: Uspoređivanje brojeva do sto  [**Objekt: Zvonici streme k nebu**](https://hr.izzi.digital/DOS/1109/3212.html#block-92029)  [**Objekt: Vrijeme je za kviz**](https://hr.izzi.digital/DOS/1109/3212.html#block-92187) | **OŠ HJ** – A. 1. 1. Učenik razgovara i govori u skladu s jezičnim razvojem izražavajući svoje potrebe, misli i osjećaje.  **OSR** – B. 1. 2. Aktivno sluša, daje i prima povratne informacije i komunicira u skladu s komunikacijskim pravilima; C. 1. 2. Ponaša se u skladu s pravilima skupine; prepoznaje pravedno i pošteno ponašanje.  **ODR** – A. 1. 1. Razvija komunikativnost i suradništvo.  **GOO** – C. 1. 1. Uključuje se u zajedničke aktivnosti razrednog odjela i izvršava svoj dio zadatka.  **UKU** – A. 1. 3. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema;  B. 1. 4. 4. Samovrednovanje/samoprocjena:  na poticaj i uz pomoć učitelja procjenjuje je li uspješno riješio zadatak ili naučio.  **IKT** – A. 1. 1. Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka. |