**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | MATEMATIKA | | |
| DOMENA: | BROJEVI | | |
| NASTAVNI SADRŽAJ: | ČITANJE I PISANJE OSTALIH BROJEVA DO 100, O | | |
| ISHODI: | **MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda.**  - broji, čita i zapisuje brojkom i brojevnom riječi te uspoređuje prirodne brojeve do 100  - prikazuje brojeve na različite načine  - uočava odnose među dekadskim jedinicama (jedinice, desetice, stotice)  - objašnjava odnos broja i vrijednosti pojedine znamenke  **MAT OŠ E. 2. 1. Učenik se koristi podatcima iz neposredne okoline.**  - promatra pojave i bilježi podatke o njima  - tumači podatke iz jednostavnih tablica i piktograma | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Imendan**  **Ishod aktivnosti:** broji, čita i zapisuje brojkom i brojevnom riječi te uspoređuje prirodne brojeve do 100.  **Opis aktivnosti:**  Učiteljica/učitelj postavlja pitanje: Koja je razlika između rođendana i imendana? Učenici spontano iznose svoja iskustva s proslavama rođendana i imendana. Otvaraju udžbenik na stranici 36. Jedna/jedan učenica/učenik čita polazni tekst i pitanja: *Ninina obitelj prošli je vikend slavila bakin imendan. Organizirali su obiteljsku tombolu. Koje su brojeve izvukli mama, tata i Nina?* Učenici odgovaraju i zaokružuju te brojeve na ilustraciji darova na stolu u udžbeniku.  **2. Čitamo i pišemo ostale brojeve do 100**  **Ishod aktivnosti:** broji, čita i zapisuje brojkom i brojevnom riječi te uspoređuje prirodne brojeve do 100; uočava odnose među dekadskim jedinicama (jedinice, desetice, stotice).  **Opis aktivnosti:**  Učenik/učenica čita pitanje iz udžbenika: *Među kojim se brojevima krije poklon bake Zlate?* Učenici zaključuju da se bakin dar nalazi među brojevima koji nisu izvučeni/prekriženi u prethodnoj aktivnosti. Mogu pokazati te darove ili reći kojih su boja.  *U tim brojevima krije se jedan broj koji ima zbroj znamenaka 3. Koji je to broj?* Učenici zaključuju da je to broj 21 i pojašnjavaju kako su to zaključili.  Pomoću svojih izrađenih desetica i jedinica na klupi načini broj 21. Koliko ti je trebalo desetica, a koliko jedinica? Zapisujemo na ploču.  2 D i 1 J = 20 + 1 = 21 dvadeset jedan  Učiteljica/učitelj crta tablicu mjesnih vrijednosti na ploču, učenici čine isto u svojim bilježnicama.  Učiteljica zapisuje u tablicu mjesnih vrijednosti broj 21.  Učiteljica/učitelj upućuje učenike da pronađu broj 21 na brojevnoj crti. Učenici uz pomoć brojevne crte broje od 20 do 30, a zatim od 30 do 40. Nakon toga objašnjavaju kako nastaje brojevni niz (dodavanjem broja 1).  Učenici analiziraju primjer iz udžbenika - broj 32, a učiteljica/učitelj ih usmjerava pitanjima: Koliko ima D, a koliko J? Kako biste ga zapisali u TMV? Gdje se nalazi na brojevnoj crti? Koji je broj neposredno ispred, a koji iza broja 32?  Na kraju aktivnosti mogu se zabilježiti još neki primjeri brojeva u tablici mjesnih vrijednosti (npr. 55, 71, 68…).  **3. Brojimo do 100 i nazad**  **Ishod aktivnosti:** broji prirodne brojeve do 100.  **Opis aktivnosti:**  Učenici redom broje od 0 do 100. Jedan/jedna započne, učiteljica/učitelj ga/ju prekida pa nastavlja drugi/druga i tako redom do 100, pa unazad od 100 do 0.  Učenici pomoću razredne brojevne crte do 100 broje od 45 do 56, od 81 do 69…  Na razrednoj brojevnoj crti učenici pronalaze broj koji je neposredno iza broja 69, broj koji je neposredno ispred broja 80, 100, 78 i slično.  **4. Izlazna kartica**  **Ishod aktivnosti:** broji, čita i zapisuje brojkom i brojevnom riječi te uspoređuje prirodne brojeve do 100; prikazuje brojeve na različite načine; uočava odnose među dekadskim jedinicama (jedinice, desetice, stotice).  **Opis aktivnosti:**  Učenici rješavaju zadatke u udžbeniku na stranici 37.  **Na ploči je:**  Čitanje i pisanje ostalih brojeva do 100    2 D i 1 J = 20 + 1 = 21 dvadeset jedan  Tablica mjesnih vrijednosti (TMV)   |  |  |  |  |  | | --- | --- | --- | --- | --- | | brojevna riječ | broj | S | D | J | | dvadeset jedan | 21 |  | 2 | 1 | |  |  |  |  |  |   Zadaća: Ispravak netočno riješenih zadataka iz udžbenika. | Modul: Brojevi do sto  Jedinica: Čitanje i pisanje ostalih brojeva do sto  [**Objekt: A što je između desetica?**](https://hr.izzi.digital/DOS/1109/3211.html#block-91260)  [**Objekt: U kinu**](https://hr.izzi.digital/DOS/1109/3211.html#block-91374)  [**Objekt: Kamenčići**](https://hr.izzi.digital/DOS/1109/3211.html#block-113382) | **OŠ HJ** – A. 1. 1. Učenik razgovara i govori u skladu s jezičnim razvojem izražavajući svoje potrebe, misli i osjećaje.  **OSR** – B. 1. 2. Aktivno sluša, daje i prima povratne informacije i komunicira u skladu s komunikacijskim pravilima; C. 1. 2. Ponaša se u skladu s pravilima skupine; prepoznaje pravedno i pošteno ponašanje.  **ODR** – A. 1. 1. Razvija komunikativnost i suradništvo.  **GOO** – C. 1. 1. Uključuje se u zajedničke aktivnosti razrednog odjela i izvršava svoj dio zadatka.  **UKU** – A. 1. 3. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema;  B. 1. 4. 4. Samovrednovanje/samoprocjena:  na poticaj i uz pomoć učitelja procjenjuje je li uspješno riješio zadatak ili naučio.  **IKT** – A. 1. 1. Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka. |