**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | MATEMATIKA | | |
| DOMENA: | BROJEVI | | |
| NASTAVNI SADRŽAJ: | ZBRAJANJE I ODUZIMANJE DESETICA, PIV | | |
| ISHODI: | **MAT OŠ A. 2. 3. Zbraja i oduzima u skupu prirodnih brojeva do 100.**  - mentalno zbraja i oduzima u skupu brojeva do 100  - primjenjuje svojstvo komutativnosti te vezu među računskim operacijama  - procjenjuje rezultat zbrajanja i oduzimanja  - zbraja i oduzima više brojeva  - rješava tekstualne zadatke  **MAT OŠ B. 2. 2. Određuje vrijednost nepoznatoga člana jednakosti.**  - određuje vrijednost nepoznatoga člana u jednakosti i dobiveno rješenje provjerava  - primjenjuje svojstva računskih operacija  - primjenjuje veze među računskim operacijama  **MAT OŠ D. 2. 1. Učenik se služi jedinicama za novac.**  - prepoznaje hrvatske novčanice i kovanice  - poznaje odnos veće i manje novčane jedinice  - služi se jedinicama za novac i znakovima njegovih jediničnih vrijednosti  - računa s jedinicama za novac (u skupu brojeva do 100)  **MAT OŠ E. 2. 1. Koristi se podatcima iz neposredne okoline.**  - promatra pojave i bilježi podatke o njima  - razvrstava prikupljene podatke i prikazuje ih jednostavnim tablicama ili piktogramima  - tumači podatke iz jednostavnih tablica i piktograma  - provodi jednostavna istraživanja te analizira i prikazuje podatke | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Zadaća**  **Ishod aktivnosti:** zbraja i oduzima u skupu prirodnih brojeva do 100.  **Opis aktivnosti:** Učiteljica/učitelj potiče učenike da otvore svoje udžbenike i redom čitaju zadatke koje su trebali riješiti za zadaću čime se ponavljaju naučeni sadržaji.  **2. Zbrajanje i oduzimanje desetica pomoću loptice**  **Ishod aktivnosti:** mentalno zbraja i oduzima u skupu brojeva do 100.  **Opis aktivnosti:**  Učenici stoje u krugu, a zajedno s njima i učiteljica/učitelj. Učiteljica/učitelj dodaje loptu jednoj učenici/jednom učeniku i zadaje joj/mu zadatak zbrajanja i oduzimanja desetica. Ako učenica/učenik odgovori točno dodaje loptu drugoj/drugome učenici/učeniku i zadaje zadatak. Učenica/učenik koji netočno odgovori dodaje loptu učiteljici/učitelju.  **3. Pratim svoje učenje**  **Ishod aktivnosti:** zbraja i oduzima u skupu prirodnih brojeva do 100; određuje vrijednost nepoznatoga člana jednakosti; koristi se podatcima iz neposredne okoline.  **Opis aktivnosti:**  Učenici samostalno rješavaju zadatke iz u udžbenika na stanicama 58 i 59. Učiteljica/učitelj daje uputu učenicima da tijekom rada nakon svakog riješenog zadatka pokraj njega stave plus ako im je bio lagan i potpuno razumljiv, minus ako su morali čitati više puta, tražiti pojašnjenje učiteljice/učitelja ili im je zadatak bio djelomično jasan, a upitnik ako im zadatak nije bio jasan ili ga nisu znali riješiti. Mogu napisati i što ih zbunjuje u zadatku.  Tijekom rada, kada naiđu na takav zadatak, mogu pozvati učiteljicu/učitelja da im pomogne.  **4. Kako napredujem**  **Ishod aktivnosti: z**braja i oduzima u skupu prirodnih brojeva do 100.  **Opis aktivnosti:**  Učenici nakon rada rješavaju listić samovrednovanja:   |  |  |  |  |  | | --- | --- | --- | --- | --- | |  | DA | PONEKAD | NE | Zašto? | | Zbrajam desetice napamet. |  |  |  |  | | Oduzimam desetice napamet. |  |  |  |  | | Razumijem zadatke riječima. |  |  |  |  | | Lako mi je rješavati zadatke iz udžbenika. |  |  |  |  | | Često trebam pomoć učiteljice/učitelja. |  |  |  |  | | Trebam više vremena za rad. |  |  |  |  |   Učiteljica/učitelj ih potiče da zaključe što bi trebali napraviti da budu uspješniji u učenju (ako netko ne razumije zadatke riječima jer slabo čita kako bi to mogao popraviti, ako za zbrajanje treba pomoć brojevne crte ili didaktičkog materijala jer je nesiguran i slično).  Dogovara se zadaća – Ispraviti netočne rezultate zadataka.  **Na ploči je:**  **Zbrajanje i oduzimanje desetica** |  | **OŠ HJ** - A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima;  C. 2. 1. Učenik sluša/čita tekst primljen uz pomoć elektroničkih medija, oblikovan u skladu s početnim opismenjavanjem i izdvaja važne podatke iz teksta.  **ZDR** – A. 1. 2. Razlikuje osnove pravilne od nepravilne prehrane i opisuje važnost tjelesne aktivnosti.  **PID OŠ** - C. 2. 3. Učenik opisuje ulogu i utjecaj zajednice i okoliša na djelatnosti ljudi mjesta u kojemu živi te opisuje i navodi primjere važnosti i vrijednosti rada.  **IKT** – A. 1. 1. Učenik uz učiteljevu pomoć odabire odgovarajuću digitalnu tehnologiju za obavljanje jednostavnih zadataka.  **GOO** – C. 1. 1. Uključuje se u zajedničke aktivnosti razrednog odjela i izvršava svoj dio zadatka; C. 1. 2. Promiče solidarnost u razredu.  **OSR** – A. 1. 1. Razvija sliku o sebi; A. 1. 2. Upravlja emocijama i ponašanjem; A. 1. 3. Razvija svoje potencijale; A. 1 .4. Razvija radne navike; B. 1. 2. Razvija komunikacijske kompetencije. C. 1. 3. Pridonosi skupini.  **ODR** – A. 1. 1. Prepoznaje svoje mjesto i povezanost s drugima u zajednici.  **UKU** – A. 1. 2. 2. Primjena strategija učenja i rješavanje problema: učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. 1. Planiranje: na poticaj i uz pomoć učitelja učenik određuje cilj učenja i odabire pristup učenju; B. 1. 2. 2. Praćenje: na poticaj i uz pomoć učitelja prati svoje učenje; B. 1. 4. 4. Samovrednovanje/samoprocjena: na poticaj i uz pomoć učitelja procjenjuje je li uspješno riješio zadatak ili naučio; C. 1. 2. 2. Slika o sebi kao učeniku: učenik iskazuje pozitivna i visoka očekivanja i vjeruje u svoj uspjeh u učenju; D. 1. 2. 2. Suradnja s drugima: učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |