**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | MATEMATIKA | | | | |
| DOMENA: | BROJEVI | | | | |
| NASTAVNI SADRŽAJ: | ZBRAJANJE I ODUZIMANJE DVOZNAMENKASTIH BROJEVA; PIV | | | | |
| ISHODI: | **MAT OŠ A. 2. 1. Učenik se služi prirodnim brojevima do 100 u opisivanju i prikazivanju količine i redoslijeda.**  - broji, čita i zapisuje brojkom i brojevnom riječi te uspoređuje prirodne brojeve do 100  - prikazuje brojeve na različite načine  **MAT OŠ A. 2. 3. Učenik zbraja i oduzima u skupu prirodnih brojeva do 100.**  - mentalno zbraja i oduzima u skupu brojeva do 100  - zbraja i oduzima više brojeva. Rješava tekstualne zadatke  **MAT OŠ B. 2. 2. Učenik određuje vrijednost nepoznatoga člana jednakosti.**  - određuje vrijednost nepoznatoga člana u jednakosti i dobiveno rješenje provjerava  - primjenjuje svojstva računskih operacija  - primjenjuje veze među računskim operacijama  **MAT OŠ D. 2. 1. Učenik se služi se jedinicama za novac.**  - prepoznaje hrvatske novčanice i kovanice  - poznaje odnos veće i manje novčane jedinice  - služi se jedinicama za novac i znakovima njegovih jediničnih vrijednosti  - računa s jedinicama za novac (u skupu brojeva do 100)  MAT OŠ D. 2. 3. Učenik procjenjuje i mjeri vremenski interval.  - navodi standardne mjerne jedinice za vrijeme (sekunda, minuta, sat, dan, tjedan, mjesec, godina), procjenjuje i mjeri prolaznost vremena odgovarajućim mjernim instrumentom i zapisuje duljinu vremenskoga intervala  - navodi odnose mjernih jedinica za vrijeme  - računa s jedinicama za vrijeme u skupu brojeva do 100 | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Pravilno razvrstaj**  **Ishod aktivnosti:** učenik se služi prirodnim brojevima do 100 u opisivanju i prikazivanju količine i redoslijeda; učenik zbraja i oduzima u skupu prirodnih brojeva do 100.  **Opis aktivnosti:**  Učiteljica/učitelj na ploču napiše brojeve 45, 71, 38, 56, 93.  Na svakom je papiriću po jedan zadatak čiji su rezultati napisani brojevi: 62 - 17; 28 + 17; 19 + 26; 23 + 48; 53 + 18; 96 – 25; 19 + 19; 14 + 24; 85 - 47; 39 + 17; 71 - 15; 84 - 28; 79 + 14; 58 + 35; 26 + 67.  Učenici izvlače papiriće sa zadatcima, rješavaju ih mentalno i stavljaju ispod odgovarajućeg rezultata.  Kada su svi papirići poslagani, provodi se zajednička provjera. | | | |  | **OŠ HJ** – A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  **UKU** – A. 1. 2. 2. Primjena strategija učenja i rješavanje problema: učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. 1. Planiranje: na poticaj i uz pomoć učitelja učenik određuje cilj učenja i odabire pristup učenju; B. 1. 2. 2. Praćenje: na poticaj i uz pomoć učitelja prati svoje učenje;  B. 1. 3. 3. Prilagodba učenja: na poticaj i uz pomoć učitelja učenik mijenja pristup učenju;  B. 1. 4. 4. Samovrednovanje/samoprocjena; na poticaj i uz pomoć učitelja procjenjuje je li uspješno riješio zadatak ili naučio; C. 1. 2. 2. Slika o sebi kao učeniku: učenik iskazuje pozitivna i visoka očekivanja i vjeruje u svoj uspjeh u učenju; D. 1. 2. 2. Suradnja s drugima: učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** – A. 1. 1. Razvija sliku o sebi; A. 1. 2. Upravlja emocijama i ponašanjem; A. 1. 3. Razvija svoje potencijale; A. 1 .4. Razvija radne navike.  **ODR** – A. 1. 1. Prepoznaje svoje mjesto i povezanost s drugima u zajednici. |
| **2. Ovo mogu sama/sam**  **Ishod aktivnosti:** učenik se služi prirodnim brojevima do 100 u opisivanju i prikazivanju količine i redoslijeda; učenik zbraja i oduzima u skupu prirodnih brojeva do 100; učenik određuje vrijednost nepoznatoga člana jednakosti.  **Opis aktivnosti:**  Učenici samostalno rješavaju zadatke iz udžbenika na 133. stranici vlastitim tempom.  Analiza se provodi čitanjem zadataka i rezultata. Po potrebi se pojašnjava na ploči. | | | |  |
| **3. Kratka priprema za ispit**  **Ishod aktivnosti:** učenik se služi prirodnim brojevima do 100 u opisivanju i prikazivanju količine i redoslijeda; učenik zbraja i oduzima u skupu prirodnih brojeva do 100; učenik određuje vrijednost nepoznatoga člana jednakosti; učenik se služi se jedinicama za novac; učenik procjenjuje i mjeri vremenski interval.  **Opis aktivnosti:**  Učiteljica/učitelj poziva učenike da zajednički prolistaju udžbenik od 106. stranice analizirajući njihove zapise i oznake sa strane koje su načinili tijekom učenja i promišljajući o tome bi li sada lakše riješili te zadatke. Po potrebi se neki primjeri demonstriraju na ploči. Učiteljica/učitelj potiče učenike da zaključe kako se trebaju pripremiti za nadolazeći ispit i kako da rasporede vrijeme za učenje koje im je preostalo. | | | |  |
| **Na ploči je:**  Zbrajanje i oduzimanje  45, 71, 38, 56, 93  62 - 17 23 + 48 19 + 19 39 + 17 79 + 14  28 + 17 53 + 18 14 + 24 71 - 15 58 + 35  19 + 26 96 – 25 85 - 47 84 - 28 26 + 67 | | | |  |