**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | MATEMATIKA | | |
|  |  | | |
| DOMENA: | BROJEVI | | |
| NASTAVNI SADRŽAJ: | ZBRAJANJE BROJEVA DO 20 - ponavljanje | | |
| ISHODI: | **MAT OŠ A. 1. 4. Zbraja i oduzima u skupu brojeva do 20.**  - zbraja brojeve do 20  - računske operacije zapisuje matematičkim zapisom  **MAT OŠ A. 1. 1. Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  **MAT OŠ E. 1. 1. Učenik se služi podatcima i prikazuje ih piktogramima i jednostavnim tablicama.**  - prebrojava članove skupa | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Audicija**  **Ishod aktivnosti:** broji u skupu brojeva do 20; povezuje količinu i broj; zbraja brojeve do 20.  **Opis aktivnosti:**  Učiteljica/učitelj projicira motivacijsku ilustraciju iz udžbenika. Učenica/učenik čita naslov i motivacijski tekst: *Što je audicija?* Učenici frontalno rješavaju zadatke na 13. stranici u udžbeniku. Učiteljica/učitelj pita: Kojom smo računskom radnjom dolazili do odgovora na pitanja? Nakon učeničkih odgovora, učiteljica/učitelj piše na ploču *Zbrajanje brojeva do 20*.  **2. Zbrajanje**  **Ishod aktivnosti:** zbraja brojeve do 20.  **Opis aktivnosti:**  Učiteljica/učitelj zadaje zadatak: 8 + 4 = Učenica/učenik zapisuje račun zbrajanja na ploču i izračunava zbroj. Učenici ponavljaju znak za zbrajanje, pribrojnike i zbroj te zamjenu mjesta pribrojnika.  Učiteljica/učitelj započinje igru lanac zbrajanja do 20 – učiteljica/učitelj započinje zadatkom zbrajanja npr. 2 + 4, sljedeća/sljedeći učenica/učenik izgovara zbroj i zbroju dodaje broj čiji će zbroj izračunati sljedeći učenik. Kada je zbroj blizu 20, posljednji učenik treba dodati broj koji će dati zbroj 20. (npr. 2 + 4 = 6; 6 + 5 = 11, 11 + 7 = 18; 18 + \_\_\_ = 20)  Odigra se nekoliko lanaca.  **3. Smišljamo zadatke**  **Ishod aktivnosti:** zbraja brojeve do 20; broji u skupu brojeva do 20; povezuje količinu i broj; prikazuje brojeve do 20 na različite načine; čita i zapisuje brojeve do 20 i nulu brojkama i riječima; prebrojava članove skupa.  **Opis aktivnosti:**  Učenici dobivaju po 5 papirića na koje zapisuju zadatke zbrajanja do 20. Papiriće stavljaju u kutiju.  **4. Zapisujemo matematičke izraze**  **Ishod aktivnosti:** zbraja brojeve do 20; broji u skupu brojeva do 20; povezuje količinu i broj; prikazuje brojeve do 20 na različite načine; čita i zapisuje brojeve do 20 i nulu brojkama i riječima; prebrojava članove skupa.  **Opis aktivnosti:**  Svaki učenik dolazi pred ploču, izvlači papirić iz kutije, zapisuje zadatak na ploču i rješava ga, ostali učenici ocjenjuju njegov uradak metodom palac gore ili palac dolje.  **Na ploči je:**  Zbrajanje brojeva do 20  8 + 4 = 12 zbroj  1. pribrojnik 2. pribrojnik    4 + 8 = 12 | Modul: Ponavljanje sadržaja matematike prvog razreda  [**Jedinica: Zbrajanje i oduzimanje do 20**](https://hr.izzi.digital/DOS/1109/1518.html) | **OŠ HJ** - A. 1. 1. Učenik razgovara i govori u skladu s jezičnim razvojem izražavajući svoje potrebe, misli i osjećaje.  **OSR** - B. 1. 2. Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 Ponaša se u skladu s pravilima skupine; prepoznaje pravedno i pošteno ponašanje.  **ODR** - A. 1. 1. Razvija komunikativnost i suradništvo.  **GOO** – C. 1. 1. Uključuje se u zajedničke aktivnosti razrednog odjela i izvršava svoj dio zadatka.  **UKU** - A. 1. 3. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema; B. 1. 4. 4. Samovrednovanje/ samoprocjena  Na poticaj i uz pomoć učitelja procjenjuje je li uspješno riješio zadatak ili naučio.  **IKT** – A. 1. 1. Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka. |