**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | MATEMATIKA | | |
| DOMENA: | BROJEVI | | |
| NASTAVNI SADRŽAJ: | BROJEVI DO 100, PIV | | |
| ISHODI: | **MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda.**  - razlikuje glavne i redne brojeve do 100 | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Istražili smo cijene**  **Ishod aktivnosti:** uspoređuje prirodne brojeve do 100.  **Opis aktivnosti:**  Učenici iznose saznanja svojega istraživanja, cijene papirnatih tanjura, ubrusa i čaša u trgovini. Razgovaraju o tome u kojoj su trgovini ovi proizvodi najjeftiniji, a u kojoj najskuplji. Zajedno odabiru najjeftiniji i najskuplji primjer i njihove cijene zapisuju na ploču.  Daje se uputa za rješavanje 18. zadatka u udžbeniku na stranici 44.  Učenici samostalno rješavaju zadatke.  **2. Brojevi do 100**  **Ishod aktivnosti:** broji, čita i zapisuje brojkom i brojevnom riječi te uspoređuje prirodne brojeve do 100; prikazuje brojeve na različite načine; uočava odnose među dekadskim jedinicama (jedinice, desetice, stotice); objašnjava odnos broja i vrijednosti pojedine znamenke.  **Opis aktivnosti:**  Učenici stoje u krugu u učionici. Izvlače brojeve iz vrećice razredne tombole. Drže ih ispred sebe da ih svi u krugu vide. Učiteljica/učitelj zadaje zadatke: Neka čučnu učenici koji su izvukli jednoznamenkaste brojeve. Učenici čučnu potom redom jedan po jedan ustaju i izgovaraju svoje brojeve, ostali vrednuju metodom palac gore. Neka istupe korak naprijed učenici koji imaju brojeve veće od 23. Učenici istupaju, potom redom jedan po jedan izgovaraju svoje brojeve i vraćaju se u krug, ostali vrednuju metodom palac gore. Neka digne ruke učenica/učenik koja/koji je izvukla/izvukao najveći broj. Učenica/učenik podiže ruku, izgovara broj, ostali vrednuju metodom palac gore. Neka učenica/učenik s najmanjim izvučenim brojem pokaže na razrednoj brojevnoj crti prethodnik najvećeg izvučenog broja. Neka učenici čiji brojevi imaju 5 D zamijene mjesta u krugu. Neka se učenici poredaju u vrstu prema izvučenim brojevima od najvećega do najmanjega. Vraćaju se na svoja mjesta i dalje zadržavajući izvučene brojeve.  **3. Uspoređujemo brojeve do 100**  **Ishod aktivnosti:** uspoređuje prirodne brojeve do 100.  **Opis aktivnosti:**  Dvoje učenika dolazi pred ploču. Zapisuju odnos svojih brojeva na ploči te ostaju stajati pred pločom u vrsti (onaj s manjim brojem pa onaj s većim) okrenuti razredu. Dolazi sljedeći učenik i, ovisno o svojem izvučenom broju, staje ispred, između ili iza njih. Izgovara i zapisuje odnos svojega broja i brojeva prethodnih učenika. Svi odlaze na mjesta.  Dolazi novih dvoje učenika. Zapisuju odnos svojih brojeva i staju ispred ploče. Učiteljica/učitelj pita: Koji učenici mogu sa svojim brojevima stati između ovih dvoje učenika? Kako bismo ovaj zadatak mogli zapisati matematički? Učenik zapisuje matematički izraz: a < x < b (a, b su brojevi učenika).  Dolaze oni učenici koji imaju odgovarajuće brojeve. Učenik zapisuje: x = c, d, e… (moguća rješenja).  **4. Ovo mogu sama/sam**  **Ishod aktivnosti:** uspoređuje prirodne brojeve do 100.  **Opis aktivnosti:**  Učenici rješavaju zadatak 17 u udžbeniku na stranici 44.  Dogovara se zadaća: 15. i 16. zadatak u udžbeniku na stranici 44.  **Na ploči je:**  Brojevi do 100  *Cijene proizvoda*  *Odnos brojeva koji su izvukli učenici*  a < x < b, x = c, d, e… | Mogu se provesti aktivnosti s preostalim objektima iz nastavnih jedinica koje su obrađene. | **OŠ HJ** – A. 1. 1. Učenik razgovara i govori u skladu s jezičnim razvojem izražavajući svoje potrebe, misli i osjećaje.  **OSR** – B. 1. 2. Aktivno sluša, daje i prima povratne informacije i komunicira u skladu s komunikacijskim pravilima; C. 1. 2. Ponaša se u skladu s pravilima skupine; prepoznaje pravedno i pošteno ponašanje.  **ODR** – A. 1. 1. Razvija komunikativnost i suradništvo.  **GOO** – C. 1. 1. Uključuje se u zajedničke aktivnosti razrednog odjela i izvršava svoj dio zadatka.  **UKU** – A. 1. 3. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema;  B. 1. 4. 4. Samovrednovanje/samoprocjena:  na poticaj i uz pomoć učitelja procjenjuje je li uspješno riješio zadatak ili naučio.  **IKT** – A. 1. 1. Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka. |