**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | MATEMATIKA | | |
| DOMENA: | BROJEVI | | |
| NASTAVNI SADRŽAJ: | ODUZIMANJE (30 - 7), O | | |
| ISHODI: | **MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda.**  - broji, čita i zapisuje brojkom i brojevnom riječi te uspoređuje prirodne brojeve do 100  - prikazuje brojeve na različite načine  **MAT OŠ A. 2. 3. Zbraja i oduzima u skupu prirodnih brojeva do 100.**  - mentalno zbraja i oduzima u skupu brojeva do 100  - zbraja i oduzima više brojeva. Rješava tekstualne zadatke  **MAT OŠ D. 2. 3. Učenik procjenjuje i mjeri vremenski interval.**  - navodi standardne mjerne jedinice za vrijeme (sekunda, minuta, sat, dan, tjedan, mjesec, godina), procjenjuje i mjeri prolaznost vremena odgovarajućim mjernim instrumentom i zapisuje duljinu vremenskoga intervala  - navodi odnose mjernih jedinica za vrijeme  - računa s jedinicama za vrijeme u skupu brojeva do 100  **MAT OŠ E. 2. 1. Koristi se podatcima iz neposredne okoline.**  - promatra pojave i bilježi podatke o njima  - razvrstava prikupljene podatke i prikazuje ih jednostavnim tablicama ili piktogramima  - tumači podatke iz jednostavnih tablica i piktograma  - provodi jednostavna istraživanja te analizira i prikazuje podatke | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Mjeseci u godini**  **Ishod aktivnosti:** učenik se služi prirodnim brojevima do 100 u opisivanju i prikazivanju količine i redoslijeda.  **Opis aktivnosti:**  Nakon pregleda i analize zadaće učiteljica/učitelj projicira uvodni zadatak iz udžbenika sa 80. stranicie, a učenici otvaraju svoje udžbenike.  Učenica/učenik čita pitanje: Koji mjeseci u godini imaju 30 dana? Učenici iznad mjeseci sa 30 dana pišu redni broj toga mjeseca u godini.  Učenica/učenik čita redom redne brojeve mjeseci koji imaju 30 dana, a ostali učenici izgovaraju naziv toga mjeseca.  **2. Oduzimanje (30 – 7)**  **Ishod aktivnosti:** učenik se služi prirodnim brojevima do 100 u opisivanju i prikazivanju količine i redoslijeda; učenik procjenjuje i mjeri vremenski interval; učenik se koristi podatcima iz neposredne okoline.  **Opis aktivnosti:**  Učenica/učenik čita zadatak: Tata je u mjesecu studenom bio na putu tjedan dana. Koliko je dana u tome mjesecu bio kod kuće? Učiteljica/učitelj pita: Što znamo iz zadatka? Što trebamo izračunati? Koji nam još podatak nedostaje da bismo to mogli izračunati? (Broj dana u mjesecu studenom.) Gdje možemo pronaći taj podatak? (U kalendaru ili sami izračunati pomoću naučene mnemotehnike za broj dana u mjesecima koristeći zglobove prstiju na rukama.)  Učiteljica/učitelj zapisuje račun na ploču: 30 – 7 = i crta na ploču tri pravokutnika koji predstavljaju desetice. Pita mogu li oduzeti 7 jedinica i kako.  Zaokružuje jednu deseticu i ispod nje crta 10 jedinica. Učenici zaključuju da je sada lako oduzeti 7 jedinica i zapisuju rezultat te provjeravaju zbrajanjem.  Učiteljica/učitelj potiče učenike da promotre ilustracije udžbeniku i analogijom uoče da, ako je 10 – 3 = 7, onda je 20 – 3 = 17, 30 – 3 = 27, 40 – 3 = 37…  Učenica/učenik demonstrira oduzimanje na razrednoj brojevnoj crti.  **3. Vrednovanje za učenje – Lanac oduzimanja**  **Ishod aktivnosti:** učenik zbraja i oduzima u skupu prirodnih brojeva do 100.  **Opis aktivnosti:**  Učiteljica/učitelj započinje lanac zadatkom 20 – 7 =, jedan učenik izgovori rješenje 13 i zadaje sljedećem učeniku zadatak oduzimanja jednoznamenkastog broja od desetice.  **4. A što ćemo raditi kod kuće**  **Ishod aktivnosti:** učenik zbraja i oduzima u skupu prirodnih brojeva do 100.  **Opis aktivnosti:**  Učiteljica/učitelj potiče učenike da pročitaju 1. primjer iz udžbenika na 81. stranici i u paru ga pokušaju riješiti.  Jedan par objašnjava svoje rješenje  Drugi primjer iz udžbenika učenici će riješiti za zadaću.  **Na ploči je:**  **Oduzimanje (30 - 7)**      30 - 7 = 23 jer je 23 +7 = 30 |  | **OŠ HJ** – A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  **PID OŠ** – A. 2. 2. Učenik objašnjava organiziranost vremena i prikazuje vremenski slijed događaja.  **IKT** – A. 1. 1. Učenik uz učiteljevu pomoć odabire odgovarajuću digitalnu tehnologiju za obavljanje jednostavnih zadataka.  **GOO** – C. 1. 1. Uključuje se u zajedničke aktivnosti razrednog odjela i izvršava svoj dio zadatka; C. 1. 2. Promiče solidarnost u razredu.  **OSR** – A. 1. 1. Razvija sliku o sebi; A. 1. 2. Upravlja emocijama i ponašanjem; A. 1. 3. Razvija svoje potencijale; A. 1 .4. Razvija radne navike; B. 1. 2. Razvija komunikacijske kompetencije; C. 1. 2. Ponaša se u skladu s pravilima skupine; prepoznaje pravedno i pošteno ponašanje; C. 1. 3. Pridonosi skupini.  **ODR** – A. 1. 1. Prepoznaje svoje mjesto i povezanost s drugima u zajednici.  **UKU** – A. 1. 2. 2. Primjena strategija učenja i rješavanje problema: učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. 1. Planiranje: na poticaj i uz pomoć učitelja učenik određuje cilj učenja i odabire pristup učenju; B. 1. 2. 2. Praćenje: na poticaj i uz pomoć učitelja prati svoje učenje;  B. 1. 3. 3. Prilagodba učenja: na poticaj i uz pomoć učitelja učenik mijenja pristup učenju;  B. 1. 4. 4. Samovrednovanje/samoprocjena: na poticaj i uz pomoć učitelja procjenjuje je li uspješno riješio zadatak ili naučio; C. 1. 2. 2. Slika o sebi kao učeniku: učenik iskazuje pozitivna i visoka očekivanja i vjeruje u svoj uspjeh u učenju;  D. 1. 2. 2. Suradnja s drugima: učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |