**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | MATEMATIKA | | |
| DOMENA: | BROJEVI | | |
| NASTAVNI SADRŽAJ: | PONAVLJANJE GRADIVA DRUGOGA RAZREDA – BROJEVI DO 100 | | |
| ISHODI: | **MAT OŠ A. 2. 1. Učenik se služi prirodnim brojevima do 100 u opisivanju i prikazivanju količine i redoslijeda.**  - broji, čita i zapisuje brojkom i brojevnom riječi te uspoređuje prirodne brojeve do 100  - prikazuje brojeve na različite načine  - uočava odnose među dekadskim jedinicama (jedinice, desetice, stotice)  - objašnjava odnos broja i vrijednosti pojedine znamenke  - razlikuje glavne i redne brojeve do 100 | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Brojevi do 100**  **Ishod aktivnosti:** broji, čita i zapisuje brojkom i brojevnom riječi te uspoređuje prirodne brojeve do 100; prikazuje brojeve na različite načine; uočava odnose među dekadskim jedinicama (jedinice, desetice, stotice); objašnjava odnos broja i vrijednosti pojedine znamenke; razlikuje glavne i redne brojeve do 100.  **Opis aktivnosti:**  Učiteljica/učitelj poziva učenika da iz vrećice za tombolu izvuče broj, pročita ga i napiše na ploču.  Učiteljica/učitelj potiče komunikacijsku situaciju pitanjem: „Što mi možete reći o ovom broju?“ Ostavlja učenicima vrijeme za razmišljanje, a onda učenici iznose redom tvrdnje o broju. Primjerice:  „Broj je dvoznamenkast, broj je neparan, broj ima x desetica i y jedinica, veći je od broja/brojeva…“ (ako je potrebno, učiteljica/učitelj može učenike potaknuti potpitanjima).  Učenik izvlači novi broj. O broju se izgovaraju tvrdnje, a zatim mu se određuje prethodnik i sljedbenik.  Dvoje učenika dolazi pred ploču, svaki izvlači po jedan broj. Brojeve uspoređuju i usporedbu zapisuju na ploču.  Učenik izvlači broj, izgovara ga i zapisuje, a zatim od njega treba načiniti i napisati redni broj.  Ponavljaju se i zapisuju rimskim znamenkama brojevi do 12.  **2. Ponovimo**  **Ishod aktivnosti:**  Broji, čita i zapisuje brojkom i brojevnom riječi te uspoređuje prirodne brojeve do 100; Prikazuje brojeve na različite načine; Uočava odnose među dekadskim jedinicama (jedinice, desetice, stotice); Objašnjava odnos broja i vrijednosti pojedine znamenke; Razlikuje glavne i redne brojeve do 100.  **Opis aktivnosti:**  Učenici samostalno rješavaju zadatke iz udžbenika na stranici 119. i 120.  Analiza se provodi čitanjem rezultata.  **3. Tombola**  **Ishod aktivnosti:** broji, čita i zapisuje brojkom i brojevnom riječi te uspoređuje prirodne brojeve do 100.  **Opis aktivnosti:**  Učenici odigraju tombolu s didaktičkim materijalom kojega su načinili u prvom polugodištu  **Na ploči je:**  Ponavljanje  Brojevi do 100  *izvučeni brojevi*  *usporedba*  *broj, redni broj*  *rimski brojevi* | Mogu se koristiti objekti iz modula [Brojevi do 100](https://hr.izzi.digital/DOS/1109/3206.html). | **OŠ HJ -** A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima; A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem. Učenik upotrebljava i objašnjava riječi, sintagme i rečenice u skladu s komunikacijskom situacijom.  **IKT** – A. 1. 1. Učenik uz učiteljevu pomoć odabire odgovarajuću digitalnu tehnologiju za obavljanje jednostavnih zadataka. **GOO** – C. 1. 1. Sudjeluje u zajedničkom radu u razredu; C. 1. 2. Promiče solidarnost u razredu.  **OSR –**  A. 1. 1. Razvija sliku o sebi; A. 1. 2. Upravlja emocijama i ponašanjem; A. 1. 3. Razvija svoje potencijale; A. 1. 4. Razvija radne navike.  **ODR –** A. 1. 1. Prepoznaje svoje mjesto i povezanost s drugima u zajednici.  **UKU** – A. 1. 2. 2. Primjena strategija učenja i rješavanje problema. Učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1.1. Planiranje: Na poticaj i uz pomoć učitelja učenik određuje cilj učenja i odabire pristup učenju; B. 1. 2. 2. Praćenje: Na poticaj i uz pomoć učitelja prati svoje učenje; D. 1. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |