**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | MATEMATIKA | | | | |
| DOMENA: | BROJEVI | | | | |
| NASTAVNI SADRŽAJ: | ODUZIMANJE (43 - 20), PIV | | | | |
| ISHODI: | **MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda.**  - broji, čita i zapisuje brojkom i brojevnom riječi te uspoređuje prirodne brojeve do 100  - prikazuje brojeve na različite načine  **MAT OŠ A. 2. 3. Zbraja i oduzima u skupu prirodnih brojeva do 100.**  - mentalno zbraja i oduzima u skupu brojeva do 100  - zbraja i oduzima više brojeva. Rješava tekstualne zadatke  **MAT OŠ A. 2. 5. Učenik primjenjuje pravila u računanju brojevnih izraza sa zagradama.**  - rješava zadatke sa zagradama  - primjenjuje pravila u rješavanju tekstualnih zadataka  **MAT OŠ B. 2. 2. Određuje vrijednost nepoznatoga člana jednakosti**.  - određuje vrijednost nepoznatoga člana u jednakosti i dobiveno rješenje provjerava  - primjenjuje svojstva računskih operacija  - primjenjuje veze među računskim operacijama  **MAT OŠ D. 2. 1. Služi se jedinicama za novac.**  - računa s jedinicama za novac (u skupu brojeva do 100)  **MAT OŠ D. 2. 3. Učenik procjenjuje i mjeri vremenski interval.**  - navodi standardne mjerne jedinice za vrijeme (sekunda, minuta, sat, dan, tjedan, mjesec, godina), procjenjuje i mjeri prolaznost vremena odgovarajućim mjernim instrumentom i zapisuje duljinu vremenskoga intervala  - navodi odnose mjernih jedinica za vrijeme  - računa s jedinicama za vrijeme u skupu brojeva do 100  **MAT OŠ E. 2. 2. Određuje je li neki događaj moguć ili nemoguć.**  - u različitim situacijama predviđa moguće i nemoguće događaje  - objašnjava zašto je neki događaj (ne)moguć | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Pregled zadaće**  **Ishod aktivnosti:** učenik zbraja i oduzima u skupu prirodnih brojeva do 100.  **Opis aktivnosti:**  Učenici pripremaju zadaću i redom čitaju rezultate čime se ponavljaju sadržaji prošloga sata. | | | |  | **OŠ HJ** – A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  **PID OŠ** - C. 2. 3. Učenik opisuje ulogu i utjecaj zajednice i okoliša na djelatnosti ljudi mjesta u kojemu živi te opisuje i navodi primjere važnosti i vrijednosti rada.  **IKT** – A. 1. 1. Učenik uz učiteljevu pomoć odabire odgovarajuću digitalnu tehnologiju za obavljanje jednostavnih zadataka.  **GOO** – C. 1. 1. Uključuje se u zajedničke aktivnosti razrednog odjela i izvršava svoj dio zadatka; C. 1. 2. Promiče solidarnost u razredu.  **OSR** – A. 1. 1. Razvija sliku o sebi; A. 1. 2. Upravlja emocijama i ponašanjem; A. 1. 3. Razvija svoje potencijale; A. 1 .4. Razvija radne navike.  **ODR** – A. 1. 1. Prepoznaje svoje mjesto i povezanost s drugima u zajednici.  **UKU** –A. 1. 2. 2. Primjena strategija učenja i rješavanje problema: učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. 1. Planiranje: na poticaj i uz pomoć učitelja učenik određuje cilj učenja i odabire pristup učenju; B. 1. 2. 2. Praćenje: na poticaj i uz pomoć učitelja prati svoje učenje;  B. 1. 3. 3. Prilagodba učenja: na poticaj i uz pomoć učitelja učenik mijenja pristup učenju; B. 1. 4. 4. Samovrednovanje/samoprocjena: na poticaj i uz pomoć učitelja procjenjuje je li uspješno riješio zadatak ili naučio; C. 1. 2. 2. Slika o sebi kao učeniku: učenik iskazuje pozitivna i visoka očekivanja i vjeruje u svoj uspjeh u učenju;  D. 1. 2. 2. Suradnja s drugima: učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |
| **2. Ovo mogu sam**  **Ishod aktivnosti:** učenik zbraja i oduzima u skupu prirodnih brojeva do 100; učenik određuje vrijednost nepoznatoga člana jednakosti; učenik se služi jedinicama za novac; koristi se podatcima iz neposredne okoline.  **Opis aktivnosti:**  Učenici samostalno rješavaju zadatke u udžbeniku na 112. stranici uz samovrednovanje učenja označavanjem zadataka znakovima ☺ 😐 ☹.  Po potrebi se neki primjeri zadataka rješavaju na ploči. | | | | Modul: Zbrajanje i oduzimanje  Jedinica: Oduzimanje 43 - 20  [**Objekt: Promotri sliku, izračunaj…**](https://hr.izzi.digital/DOS/1109/3218.html#block-128805) |
| **3. Bolje je kupovati na internetu – rasprava**  **Ishod aktivnosti:** koristi se podatcima iz neposredne okoline.  **Opis aktivnosti:**  Učiteljica/učitelj na ploču napiše rečenicu:  Bolje je kupovati preko interneta nego u prodavaonici. DA – NE  Učiteljica/učitelj zamoli učenike da u sebi pročitaju svoje napisane argumente i svoj zaokruženi stav. Zatim zamoli učenike koji su odgovorili DA da formiraju jednu skupinu, one koji su odgovorili NE da formiraju drugu skupinu, a one neodlučne da formiraju treću skupinu.  **Dogovore se pravila raspravljanja:**  Svaka skupina odabere predstavnika koji će izreći stavove skupine u jednoj minuti i pokušati uvjeriti neodlučne i one iz suprotne skupine da se predomisli. Tko se tijekom rasprave predomisli, može promijeniti stranu, neodlučni se smiju pridružiti kome žele ili ostati pratiti raspravu.  Ne upada se u riječ govorniku, pristojno se sluša, ne svađa se i ne viče.  Skupine iznose stavove – svaka jednu minutu.  Postavljaju se pitanja suprotnoj skupini.  Skupine odgovaraju na postavljena pitanja.  Nakon rasprave učiteljica/učitelj pita učenike iz neodlučne skupine koja je skupina imala bolje argumente/razloge i bolje ih predstavila. U ovoj raspravi nema točnog i netočnog odgovora već samo bolje objašnjenog i argumentiranog mišljenja.  Učiteljica/učitelj može izreći svoje mišljenje ili reći da i jedan i drugi oblik kupovine ima svoje prednosti i nedostatke i da o nama ovisi koji nam je oblik prihvatljiviji. | | | | Modul: Zbrajanje i oduzimanje  Jedinica: Oduzimanje 43 - 20  [**Objekt: Odgovori na pitanje**](https://hr.izzi.digital/DOS/1109/3218.html#block-128805) |
| **Na ploči je:**  Oduzimanje (43 – 20) | | | |  |  |