**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | MATEMATIKA | | |
| DOMENA: | BROJEVI | | |
| NASTAVNI SADRŽAJ: | ZDRUŽIVANJE PRIBROJNIKA, O | | |
| ISHODI: | **MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda.**  - broji, čita i zapisuje brojkom i brojevnom riječi te uspoređuje prirodne brojeve do 100  - prikazuje brojeve na različite načine  **MAT OŠ A. 2. 3. Zbraja i oduzima u skupu prirodnih brojeva do 100.**  - mentalno zbraja i oduzima u skupu brojeva do 100  - zbraja i oduzima više brojeva. Rješava tekstualne zadatke  **MAT OŠ A. 2. 5. Učenik primjenjuje pravila u računanju brojevnih izraza sa zagradama.**  - rješava zadatke sa zagradama  - primjenjuje pravila u rješavanju tekstualnih zadataka  **MAT OŠ B. 2. 2. Određuje vrijednost nepoznatoga člana jednakosti**.  - određuje vrijednost nepoznatoga člana u jednakosti i dobiveno rješenje provjerava  - primjenjuje svojstva računskih operacija  - primjenjuje veze među računskim operacijama  **MAT OŠ D. 2. 3. Učenik procjenjuje i mjeri vremenski interval.**  **-** navodi standardne mjerne jedinice za vrijeme (sekunda, minuta, sat, dan, tjedan, mjesec, godina), procjenjuje i mjeri prolaznost vremena odgovarajućim mjernim instrumentom i zapisuje duljinu vremenskoga intervala  - navodi odnose mjernih jedinica za vrijeme  - računa s jedinicama za vrijeme u skupu brojeva do 100  **MAT OŠ E. 2. 1. Koristi se podatcima iz neposredne okoline.**  - promatra pojave i bilježi podatke o njima  - razvrstava prikupljene podatke i prikazuje ih jednostavnim tablicama ili piktogramima  - tumači podatke iz jednostavnih tablica i piktograma  - provodi jednostavna istraživanja te analizira i prikazuje podatke | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Združivanje u „vlaku“**  **Ishod aktivnosti:** učenik se služi prirodnim brojevima do 100 u opisivanju i prikazivanju količine i redoslijeda.  **Opis aktivnosti:**  Učiteljica/učitelj na sredini učionice pripremi tri stolice i od njih načini vlak. Dvije okrene jednu prema drugoj, a treću prisloni naslonom na naslon jedne od postavljenih stolica.  Učiteljica/učitelj govori: U ovom se vlaku voze brojevi. Potom proziva troje učenika i stavlja im papiriće s brojevima 30, 20, 50. Učenici sjedaju na stolice po slobodnom odabiru. Ostali učenici uočavaju da je dvoje združeno, a jedan je sam.  Učiteljica/učitelj pita: Koliki je zbroj brojeva u vlaku? Kako ste to izračunali? Što ste najprije računali? Učiteljica/učitelj piše na ploču zapis (30 + 20) + 50 = i imenuje zagrade. Demonstrira rješavanje ovoga zadatka.  Učiteljica/učitelj pita: Mogu li ovi učenici i drugačije sjesti u vlak? Učenici mijenjaju mjesta. Učiteljica/učitelj pita: Tko je sada združen, a tko sam? Zapisuje na ploču: 30 + (20 + 50) = i demonstrira rješavanje ovoga zadatka  Učenici zaključuju da je zbroj brojeva u vlaku jednak bez obzira kako su združeni.  **2. Združivanje pribrojnika**  **Ishod aktivnosti:** učenik se služi prirodnim brojevima do 100 u opisivanju i prikazivanju količine i redoslijeda; učenik primjenjuje pravila u računanju brojevnih izraza sa zagradama.  **Opis aktivnosti:**  Učenici otvaraju udžbenik na stranici 91. Čitaju zadatak i promatraju graf. Pomoću prikaza u udžbeniku uče pravila u rješavanju zadataka u kojima su zagrade.  Frontalno se na ploči rješavaju zadatci iz udžbenika na stranici 92.  **3. Vrednovanje za učenje**  **Ishod aktivnosti:** učenik se služi prirodnim brojevima do 100 u opisivanju i prikazivanju količine i redoslijeda; učenik primjenjuje pravila u računanju brojevnih izraza sa zagradama.  **Opis aktivnosti:**  Učiteljica/učitelj piše zadatke na ploču, a učenici ih prepisuju u bilježnice i rješavaju:  40 + (2 + 7) = 80 – (12 - 8) =  50 + 6 + 4 = 64 – 4 – 2 =  (49 - 9) + 5 = 59 – (3 + 4) =  Dogovora se zadaća: zadatci 8 i 9 na stranici 93.  **Na ploči je:**  **Združivanje pribrojnika**  (30 + 20) + 50 =  zagrade  Najprije računamo ono što je u zagradama.  (30 + 20) + 50 = 50 + 50 = 100  30 + (20 + 50) = 30 + 70 = 100  80 – 30 – 10 = 50 – 10 = 40  80 - (30 - 10) = 80 – 20 = 60 | Modul: Zbrajanje i oduzimanje  Jedinica: Združivanje pribrojnika  [**Objekt: Druženje**](https://hr.izzi.digital/DOS/1109/3216.html#block-96549)  [**Objekt: Združujemo pribrojnike**](https://hr.izzi.digital/DOS/1109/3216.html#block-96549)  [**Objekt: Riješi zadatke**](https://hr.izzi.digital/DOS/1109/3216.html#block-96573) | **IKT** – A. 1. 1. Učenik uz učiteljevu pomoć odabire odgovarajuću digitalnu tehnologiju za obavljanje jednostavnih zadataka.  **GOO** – C. 1. 1. Uključuje se u zajedničke aktivnosti razrednog odjela i izvršava svoj dio zadatka; C. 1. 2. Promiče solidarnost u razredu.  **OSR** – A. 1. 1. Razvija sliku o sebi; A. 1. 2. Upravlja emocijama i ponašanjem; A. 1. 3. Razvija svoje potencijale; A. 1. 4. Razvija radne navike.  **ODR** – A. 1. 1. Prepoznaje svoje mjesto i povezanost s drugima u zajednici.  **PID OŠ** – A. 2. 2. Učenik objašnjava organiziranost vremena i prikazuje vremenski slijed događaja; B. 2. 3. Učenik uspoređuje, predviđa promjene i odnose te prikazuje promjene u vremenu.  **OŠ HJ** - A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima; A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  **UKU** – A. 1. 2. 2. Primjena strategija učenja i rješavanje problema: učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. 1. Planiranje: na poticaj i uz pomoć učitelja učenik određuje cilj učenja i odabire pristup učenju; B. 1. 2. 2.Praćenje: na poticaj i uz pomoć učitelja prati svoje učenje; B. 1. 3. 3. Prilagodba učenja: na poticaj i uz pomoć učitelja učenik mijenja pristup učenju. B. 1. 4. 4. Samovrednovanje/samoprocjena: na poticaj i uz pomoć učitelja procjenjuje je li uspješno riješio zadatak ili naučio; C. 1. 2. 2. Slika o sebi kao učeniku: učenik iskazuje pozitivna i visoka očekivanja i vjeruje u svoj uspjeh u učenju; D. 1. 2. 2. Suradnja s drugima: učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |