**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | MATEMATIKA | | |
| DOMENA: | BROJEVI | | |
| NASTAVNI SADRŽAJ: | REDNI BROJEVI DO 100, O | | |
| ISHODI: | |  | | --- | | **MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda.**  - razlikuje glavne i redne brojeve do 100  **MAT OŠ E. 2. 1. Koristi se podatcima iz neposredne okoline.**  - tumači podatke iz jednostavnih tablica | | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Zadaća**  **Ishod aktivnosti:** uspoređuje prirodne brojeve do 100.  **Opis aktivnosti:**  analiziranje zadaće iz udžbenika stranici 44 (15. i 16. zadatak).  **2. Što znam o rednim brojevima**  **Ishod aktivnosti:** razlikuje glavne i redne brojeve.  **Opis aktivnosti:**  Učiteljica/učitelj piše na ploču: Što znam o rednim brojevima?  Učenici zapisuju u bilježnicu, a zatim uspoređuju sa svojim parom iz klupe što su zapisali. Predstavnik para govori što su zapisali, ostali parovi dopunjavaju, a učitelj/učiteljica zapisuje na ploču (govore koji je tko ili koje je što po redu, pišu se s točkom).  **3. Izvješće s obiteljskog natjecanja**  **Ishod aktivnosti:** razlikuje glavne i redne brojeve do 100; tumači podatke iz jednostavnih tablica.  **Opis aktivnosti:**  Učenici u skupinama rješavaju uvodni zadatak iz udžbenika na stranici 45. Odgovaraju na pitanja iz udžbenika pažljivo čitajući pitanja i podatke iz tablice.  Slijedi predstavljanje odgovora - svaka skupina jedan odgovor, ostale skupine vrednuju metodom palac gore uz pojašnjenje, ako je odgovor netočan.  **4. Redni brojevi**  **Ishod aktivnosti:** razlikuje glavne i redne brojeve do 100.  **Opis aktivnosti:**  Radom pomoću udžbenika (stranica 45 i 46) proširuje se znanje o glavnim i rednim brojevima na brojeve do 100. Učiteljica/učitelj navodi učenike da uoče kako se brojevnom riječju zapisuju dvoznamenkasti redni brojevi (dvadeset treći, četrdeset osmi…).  Učiteljica/učitelj na ploču piše naslov i crta tablicu: glavni brojevi, redni brojevi.  Učenici dolaze pred ploču, izvlače iz vrećice brojeve i izgovaraju ih, a zatim ih izgovaraju i zapisuju kao redne na ploču i upisuju u tablicu.  Učenici samostalno rješavaju zadatke iz udžbenika na stranici 46 nakon čega slijedi analiza zadataka.  **5. Izlazna kartica: Brojevni pokvareni telefon**  **Ishod aktivnosti:** broji do 100.  **Opis aktivnosti:**  Učenici su podijeljeni u dva reda s jednakim brojem učenika. Prvom učeniku u svakom redu učiteljica/učitelj šapne isti broj do 100 – glavni ili redni, oni šapću sljedećem iza sebe sljedeći broj, posljednji učenici iz redova zapisuju na ploču broj koji su čuli i čitaju ga – učiteljica/učitelj daje uputu učenicima da paze na pravilno zapisivanje i izgovaranje rednih brojeva. Analizira se brojenje vraćajući se glasno brojanjem unazad od zapisanog broja do broja koji je bio zadan (pazeći na izgovor rednih i glavnih brojeva).  Učenici koji su bili posljednji staju na početak reda i igra se nastavlja dok svi učenici ne budu posljednji u koloni.  **Na ploči je:**  Što znamo o rednim brojevima?  *Zapisi odgovora: govore koji je tko ili koje je što po redu, pišu se s točkom*  **Redni brojevi**   |  |  | | --- | --- | | glavni broj | redni broj | |  |  | |  |  | |  |  |   *Brojevi iz igre Brojevni pokvareni telefon* | Modul: Brojevi do sto  Jedinica: Redni brojevi do sto  [**Objekt: Sve mora ići po redu**](https://hr.izzi.digital/DOS/1109/3213.html#block-93284)  [**Objekt: I dani idu po redu**](https://hr.izzi.digital/DOS/1109/3213.html#block-92534) | **OŠ HJ** – A. 1. 1. Učenik razgovara i govori u skladu s jezičnim razvojem izražavajući svoje potrebe, misli i osjećaje.  **OSR** – B. 1. 2. Aktivno sluša, daje i prima povratne informacije i komunicira u skladu s komunikacijskim pravilima;  C. 1. 2. Ponaša se u skladu s pravilima skupine; prepoznaje pravedno i pošteno ponašanje.  **ODR** – A. 1. 1. Razvija komunikativnost i suradništvo.  **GOO** – C. 1. 1. Uključuje se u zajedničke aktivnosti razrednog odjela i izvršava svoj dio zadatka.  **IKT** – A. 1. 1. Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka. |