**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | MATEMATIKA | | |
| DOMENA: | BROJEVI | | |
| NASTAVNI SADRŽAJ: | BROJEVI DO 100; REDNI BROJEVI; RIMSKE BROJKE, PIV | | |
| ISHODI: | **MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda.**  - broji, čita i zapisuje brojkom i brojevnom riječi te uspoređuje prirodne brojeve do 100  - prikazuje brojeve na različite načine  - razlikuje glavne i redne brojeve do 100  **MAT OŠ A. 2. 2. Koristi se rimskim brojkama do 12.**  - objašnjava pravila pisanja rimskih brojki  - rimskim znamenkama zapisuje i čita brojeve do 12  **MAT OŠ E. 2. 1. Koristi se podatcima iz neposredne okoline**.  - tumači podatke iz jednostavnih tablica | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Riješi problem**  **Ishod aktivnosti:** koristi se rimskim brojkama do 12.  **Opis aktivnosti:**  Nakon pregleda zadaće učiteljica/učitelj dijeli učenike četiri skupine i svakoj daje šibice.  Upućuje učenike da otvore udžbenik na stranici 53. Svakoj skupini učiteljica/učitelj zaokruži primjer iz 14. zadatka koji će složiti od šibica i pokušati zajednički riješiti.  Učenici rješavaju problem u skupinama.  Svi učenici dolaze do radnog mjesta prve skupine koju učiteljica/učitelj pita: Jeste li uspjeli riješiti problem? Kako? Što ste prvo napravili? A zatim? Zašto? Pokažite nam.  Na isti način analizira se rad svih skupina.  **2. Svi putovi vode u Rim**  **Ishod aktivnosti:** koristi se rimskim brojkama do 12.  **Opis aktivnosti:**  Učenici sjede u četiri skupine, ali svatko sam rješava 15. zadatak iz udžbenika na stranici 53. Po završetku usporede svoja rješenja sa skupinom i jedni drugima pojašnjavaju ako su negdje pogriješili.  **3. Broji do 100**  **Ishod aktivnosti:** služi se prirodnim brojevima do 100 u opisivanju i prikazivanju količine i redoslijeda.  **Opis aktivnosti:**  Učenici su u skupinama. Iz vrećice razredne tombole izvlače po jedan broj. Učenik koji je izvukao najmanji broj počinje brojati do broja koji je sljedeći po veličini u njegovoj skupini, tada brojanje nastavlja učenik koji je izvukao taj broj do sljedećega i tako do posljednjeg izvučenog broja u skupini, a učenik koji ima najveći izvučeni broj broji do 100.  Svaki učenik prikaže svoj izvučeni broj pomoću svojih načinjenih desetica i jedinica te ga nacrta u bilježnicu i napiše broj i brojevnu riječ. Učenici u skupini zamijene bilježnice. U bilježnici svojega suučenika napišu njegov broj kao redni.  Učenici vrate bilježnice jedan drugome i pregledaju zapisani redni broj. Prokomentiraju u paru jesu li broj ispravno napisali.  **4. Pogodi broj**  **Ishod aktivnosti:** služi se prirodnim brojevima do 100 u opisivanju i prikazivanju količine i redoslijeda.  **Opis aktivnosti:**  Učenica/učenik izlazi pred ploču i iz vrećice izvlači jedan broj. Ostali učenici pokušavaju pogoditi koji je broj izvučen postavljanjem pitanja na koja učenica/učenik odgovara sa *Da* ili *Ne*.  Je li to dvoznamenkasti broj? Je li on veći od 45? Je li manji od 78? Ima li 6 desetica?...  Igra se ponavlja nekoliko puta.  **5. Didaktički ugovor**  **Ishod aktivnosti:** učenik na poticaj i uz pomoć učitelja procjenjuje je li uspješno riješio zadatak ili naučio.  **Opis aktivnosti**:  Učiteljica/učitelj govori učenicima da otvore udžbenike na stranici 29 i sugerira učenicima da popune svoje postignuće. | Mogu se provesti aktivnosti s preostalim objektima iz nastavnih jedinica koje su obrađene. | **OŠ HJ** – A. 1. 1. Učenik razgovara i govori u skladu s jezičnim razvojem izražavajući svoje potrebe, misli i osjećaje.  **OSR** – B. 1. 2. Aktivno sluša, daje i prima povratne informacije i komunicira u skladu s komunikacijskim pravilima; C. 1. 2. Ponaša se u skladu s pravilima skupine; prepoznaje pravedno i pošteno ponašanje.  **ODR** – A. 1 .1. Razvija komunikativnost i suradništvo.  **GOO** – C. 1. 1. Uključuje se u zajedničke aktivnosti razrednog odjela i izvršava svoj dio zadatka.  **UKU** – A. 1. 3. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema; B. 1. 4. 4. Samovrednovanje/samoprocjena:  na poticaj i uz pomoć učitelja procjenjuje je li uspješno riješio zadatak ili naučio.  **IKT** – A. 1. 1. Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka. |