**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | MATEMATIKA | | |
| DOMENA: | BROJEVI | | |
| NASTAVNI SADRŽAJ: | PONAVLJANJE GRADIVA DRUGOGA RAZREDA – GEOMETRIJA | | |
| ISHODI: | **MAT OŠ C. 2. 1. Učenik opisuje i crta dužine.**  - spaja točke crtama  - opisuje dužinu kao najkraću spojnicu dviju točaka  - određuje krajnje točke dužine  - crta dužinu i primjenjuje oznaku za dužinu  - određuje pripadnost točaka dužini  - određuje bridove geometrijskih tijela i stranice geometrijskih likova kao dužine  **MAT OŠ C. 2. 2. Učenik povezuje poznate geometrijske objekte.**  - opisuje plohe (strane) kocke, kvadra i piramide kao likove, bridove kao dužine, a vrhove kao točke  - opisuje stranice i vrhove trokuta, pravokutnika i kvadrata kao dužine, odnosno točke  **MAT OŠ D. 2. 2. Učenik procjenjuje, mjeri i crta dužine zadane duljine.**  - mjeri nestandardnim mjernim jedinicama (na primjer korakom, laktom, pedljem, palcem)  - poznaje jedinične dužine za mjerenje dužine i njihov međusobni odnos (metar i centimetar)  - imenuje i crta dužinu zadane duljine  - mjeri dužinu pripadajućim mjernim instrumentom i zadanom mjernom jediničnom dužinom  - zapisuje duljinu dužine mjernim brojem i znakom mjerne jedinice. Duljinu dužine zapisuje matematičkim simbolima  - procjenjuje duljinu dužine i najkraće udaljenosti objekata u metrima  - računa s jedinicama za mjerenje dužine (u skupu brojeva do 100) | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Ishod aktivnosti:** poznaje jedinične dužine za mjerenje dužine i njihov međusobni odnos (metar i centimetar); procjenjuje duljinu dužine i najkraće udaljenosti objekata u metrima.  **Opis aktivnosti:**  Učiteljica/učitelj potiče komunikaciju pitanjem: „Što smo od geometrijskih sadržaja učili ove godine?“  Učenici se prisjećaju i navode geometrijske pojmove koje poznaju.  Učiteljica/učitelj ih potiče da pokažu rukama koliko je to 1 metar, a onda da ga pokažu na razrednome metru, koliko je 1 centimetar pa da ga pokažu na svojem ravnalu. Ponavlja se odnos metra i centimetra.  Učiteljica/učitelj potiče učenike da u bilježnicu nacrtaju tablicu, a ona/on je crta na ploču te da procijene duljine dogovorenih predmeta ili udaljenosti između njih (učiteljica/učitelj će prilagoditi predmete svojim uvjetima rada):   |  |  |  |  | | --- | --- | --- | --- | |  | moja procjena | rezultat mjerenja | razlika | | duljina i širina mape za likovnu kulturu |  |  |  | | školska ploča |  |  |  | | duljina i širina radijatora u učionici |  |  |  | | udaljenost između prozora na zidu učionice |  |  |  |   Učenici upisuju svoje procjene u tablicu na ploči.  Učenici se dijele u toliko skupina koliko je bilo predmeta u tablici pa ih svaka skupina mjeri ravnalima ili krojačkim i razrednim metrima. Učiteljica/učitelj prije mjerenja pita učenike na što je važno obratiti pozornost da bi mjerenje bilo valjano i točno.  Upisuju dobivene rezultate u tablicu na ploči, a zatim ih svaki učenik prepisuje u svoju bilježnicu i izračunava razliku između procjene i rezultata.  **2. Ponovimo**  **Ishod aktivnosti:** spaja točke crtama; opisuje dužinu kao najkraću spojnicu dviju točaka; određuje krajnje točke dužine; crta dužinu i primjenjuje oznaku za dužinu; određuje pripadnost točaka dužini; određuje bridove geometrijskih tijela i stranice geometrijskih likova kao dužine; opisuje plohe (strane) kocke, kvadra i piramide kao likove, bridove kao dužine, a vrhove kao točke; opisuje stranice i vrhove trokuta, pravokutnika i kvadrata kao dužine, odnosno točke; mjeri nestandardnim mjernim jedinicama (na primjer korakom, laktom, pedljem, palcem); poznaje jedinične dužine za mjerenje dužine i njihov međusobni odnos (metar i centimetar); Imenuje i crta dužinu zadane duljine; mjeri dužinu pripadajućim mjernim instrumentom i zadanom mjernom jediničnom dužinom; zapisuje duljinu dužine mjernim brojem i znakom mjerne jedinice; duljinu dužine zapisuje matematičkim simbolima; procjenjuje duljinu dužine i najkraće udaljenosti objekata u metrima; računa s jedinicama za mjerenje dužine (u skupu brojeva do 100).  **Opis aktivnosti:**  Učenici samostalno rješavaju zadatke iz udžbenika na stranicama od 130. do 133. Učiteljica/učitelj im prema potrebi pruža individualnu potporu.  Analiza se provodi individualno.  Ako je potrebno, dogovara se zadaća u obliku ispravljanja netočno riješenih zadataka ili rješavanja dogovorenih zadataka.  **Na ploči je:**  Ponavljanje  Geometrija |  | **OŠ HJ -** A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja., A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima. A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem. Učenik upotrebljava i objašnjava riječi, sintagme i rečenice u skladu s komunikacijskom situacijom.  **IKT** – A. 1. 1. Učenik uz učiteljevu pomoć odabire odgovarajuću digitalnu tehnologiju za obavljanje jednostavnih zadataka. **GOO** – C. 1. 1. Sudjeluje u zajedničkom radu u razredu; C. 1. 2. Promiče solidarnost u razredu. **OSR –**  A. 1. 1. Razvija sliku o sebi; A. 1. 2. Upravlja emocijama i ponašanjem; A. 1. 3. Razvija svoje potencijale; A. 1 .4. Razvija radne navike.  **ODR –** A. 1. 1. Prepoznaje svoje mjesto i povezanost s drugima u zajednici.  **UKU** – A. 1. 2. 2. Primjena strategija učenja i rješavanje problema. Učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1.1. Planiranje: Na poticaj i uz pomoć učitelja učenik određuje cilj učenja i odabire pristup učenju; B. 1. 2. 2. Praćenje: Na poticaj i uz pomoć učitelja prati svoje učenje; D. 1. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |