**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | MATEMATIKA | | |
| DOMENA: | BROJEVI | | |
| NASTAVNI SADRŽAJ: | REDNI BROJEVI DO 100, PIV | | |
| ISHODI: | **MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda.**  - razlikuje glavne i redne brojeve do 100  **MAT OŠ E. 2. 1. Koristi se podatcima iz neposredne okoline**.  - tumači podatke iz jednostavnih tablica | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Pokvareni telefon**  **Ishod aktivnosti:** broji do 100; razlikuje glavne i redne brojeve do 100.  **Opis aktivnosti:**  Učenici su podijeljeni u dva reda s jednakim brojem učenika. Prvom učeniku u svakom redu učiteljica/učitelj šapne isti broj do 100 – glavni ili redni, oni šapću sljedećem učeniku iza sebe sljedeći broj, posljednji učenici iz redova zapisuju na ploču broj koji su čuli i čitaju ga. Brojenje se analizira vraćajući se glasno brojanjem unazad od zapisanog broja do broja koji je bio zadan.  Učenici koji su bili posljednji staju na početak redova i igra se ponavlja dok svi učenici ne budu posljednji u redu.  **2. Ovo mogu sama/sam**  **Ishod aktivnosti:** razlikuje glavne i redne brojeve do 100.  **Opis aktivnosti:**  Učenici rješavaju zadatke u udžbeniku na stranici 47, 48 i 49 vlastitim tempom i prema sposobnostima, a učiteljica/učitelj pomaže onima kojima je potrebno.  **3. Linija procjene - samovrednovanje**  **Ishod aktivnosti:** razlikuje glavne i redne brojeve do 100.  **Opis aktivnosti:**  Učiteljica/učitelj na podu učionice načini vrijednosnu os vijačom (ili dvije ovisno o broju učenika u razredu) ili ljepljivom trakom - označi na jednom kraju 1, na drugom kraju 10, a sredinu brojem 5.  88  Čita tvrdnje, a učenici se svrstavaju na liniju prema svojoj samoprocjeni. Nakon svake tvrdnje učiteljica/učitelj potiče po nekoliko učenica/učenika da obrazlože svoj izbor i predlože kako mogu napredovati i poboljšati svoje učenje.  Tvrdnje:  Uspješno brojim do 100.  Razlikujem redne i glavne brojeve.  Pravilno zapisujem redne i glavne brojeve.  Samostalno čitam sve zadatke.  Razumijem što se u zadatku traži.  Samostalno rješavam zadatke.  Riješila/riješio sam sve zadatke. | Modul: Brojevi do sto  Jedinica: Redni brojevi do sto  [**Objekt: Glavni i redni brojevi**](https://hr.izzi.digital/DOS/1109/3213.html#block-93290)  [**Objekt: Vrijeme je za kviz**](https://hr.izzi.digital/DOS/1109/3213.html#block-92508) | **OŠ HJ** – A. 1. 1. Učenik razgovara i govori u skladu s jezičnim razvojem izražavajući svoje potrebe, misli i osjećaje.  **OSR** – B. 1. 2. Aktivno sluša, daje i prima povratne informacije i komunicira u skladu s komunikacijskim pravilima; C. 1. 2. Ponaša se u skladu s pravilima skupine; prepoznaje pravedno i pošteno ponašanje.  **ODR** – A. 1. 1. Razvija komunikativnost i suradništvo.  **GOO** – C. 1. 1. Uključuje se u zajedničke aktivnosti razrednog odjela i izvršava svoj dio zadatka.  **UKU** – A. 1. 3. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema; B. 1. 4. 4. Samovrednovanje/samoprocjena:  - na poticaj i uz pomoć učitelja procjenjuje je li uspješno riješio zadatak ili naučio.  **IKT** – A. 1. 1. Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka. |