**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | MATEMATIKA | | |
| DOMENA: | BROJEVI | | |
| NASTAVNI SADRŽAJ: | PONAVLJANJE GRADIVA DRUGOGA RAZREDA – ZBRAJANJE I ODUZIMANJE BROJEVA DO 100 | | |
| ISHODI: | **MAT OŠ A. 2. 3. Učenik zbraja i oduzima u skupu prirodnih brojeva do 100.**  - mentalno zbraja i oduzima u skupu brojeva do 100  - primjenjuje svojstvo komutativnosti te vezu među računskim operacijama  - procjenjuje rezultat zbrajanja i oduzimanja  - zbraja i oduzima više brojeva. Rješava tekstualne zadatke | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Brojevi do 100**  **Ishod aktivnosti:** mentalno zbraja i oduzima u skupu brojeva do 100; primjenjuje svojstvo komutativnosti te vezu među računskim operacijama.  **Opis aktivnosti:**  Učiteljica/učitelj na ploču piše riječi zbrajanje i oduzimanje. Potiče učenike da redom dođu pred ploču i ispod napisanih riječi napišu što više riječi koje su povezane s njima (više, plus, pribrojnik, uvećaj za, umanji za, oduzmi, razlika, umanjenik…)  Učenici na ploči rješavaju zadatak zbrajanja 78 + 6 rastavljanjem drugog pribrojnika, ponavljaju se članovi zbrajanja te veza zbrajanja i oduzimanja na primjerima  43 + 26 = \_\_ jer je \_\_\_\_\_\_\_\_\_\_\_\_\_\_\_\_\_\_\_  \_\_ – 16 = 59 jer je \_\_\_\_\_\_\_\_\_\_\_\_\_\_\_\_\_\_\_  **2. Ponovimo**  **Ishod aktivnosti:** mentalno zbraja i oduzima u skupu brojeva do 100; primjenjuje svojstvo komutativnosti te vezu među računskim operacijama; procjenjuje rezultat zbrajanja i oduzimanja; zbraja i oduzima više brojeva. rješava tekstualne zadatke.  **Opis aktivnosti:**  Učenici samostalno rješavaju zadatke iz udžbenika na 121., 122. i 123. stranici.  Analiza se provodi čitanjem rezultata.  **3. Igra – Pošto kume lonac**  **Ishod aktivnosti:** mentalno zbraja i oduzima u skupu brojeva do 100.  **Opis aktivnosti:**  Učenici stoje u krugu. Ispred svakog učenika u krugu čuči drugi učenik, njegov „lonac“. Jedan je učenik kupac. On obilazi oko kruga, zaustavlja se ispred učenika prodavača kojeg odabere i pita: „Pošto, kume, lonac?“ Učenik prodavač zadaje zadatak zbrajanja ili oduzimanja do 100. Ako učenik kupac točno izračuna i odgovori (što procjenjuju ostali učenici metodom palac gore), zamjenjuje mjesto s „loncem“ učenika prodavača, učenik lonac postaje prodavač, a učenik prodavač postaje kupac.  Igra se ponavlja nekoliko puta.  **Na ploči je:**  Ponavljanje  Zbrajanje i oduzimanje brojeva do 100  Zbrajanje Oduzimanje  *Riječi koje navode učenici (više, plus, pribrojnik, uvećaj za, umanji za, oduzmi, razlika, umanjenik…)*  78 + 6 = 78 + 2 + 4 = 80 + 4 = 84  43 + 26 = \_\_ jer je \_\_\_\_\_\_\_\_\_\_\_\_\_\_\_\_\_\_\_  \_\_ – 16 = 59 jer je \_\_\_\_\_\_\_\_\_\_\_\_\_\_\_\_\_\_\_ | Mogu se koristiti objekti iz modula [Zbrajanje i oduzimanje](https://hr.izzi.digital/DOS/1109/3207.html). | **OŠ HJ -** A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima; A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem. Učenik upotrebljava i objašnjava riječi, sintagme i rečenice u skladu s komunikacijskom situacijom.  **IKT** – A. 1. 1. Učenik uz učiteljevu pomoć odabire odgovarajuću digitalnu tehnologiju za obavljanje jednostavnih zadataka. **GOO** – C. 1. 1. Sudjeluje u zajedničkom radu u razredu; C. 1. 2. Promiče solidarnost u razredu.  **OSR –**  A. 1. 1. Razvija sliku o sebi; A. 1. 2. Upravlja emocijama i ponašanjem; A. 1. 3. Razvija svoje potencijale; A. 1 .4. Razvija radne navike.  **ODR –** A. 1. 1. Prepoznaje svoje mjesto i povezanost s drugima u zajednici.  **UKU** – A. 1. 2. 2. Primjena strategija učenja i rješavanje problema. Učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1.1. Planiranje: Na poticaj i uz pomoć učitelja učenik određuje cilj učenja i odabire pristup učenju; B. 1. 2. 2. Praćenje: Na poticaj i uz pomoć učitelja prati svoje učenje; D. 1. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |