**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | MATEMATIKA | | |
| DOMENA: | BROJEVI | | |
| NASTAVNI SADRŽAJ: | ZAMJENA MJESTA PRIBROJNIKA, O | | |
| ISHODI: | **MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda.**  - broji, čita i zapisuje brojkom i brojevnom riječi te uspoređuje prirodne brojeve do 100  - prikazuje brojeve na različite načine  **MAT OŠ A. 2. 3. Zbraja i oduzima u skupu prirodnih brojeva do 100.**  - mentalno zbraja i oduzima u skupu brojeva do 100  - zbraja i oduzima više brojeva. Rješava tekstualne zadatke  **MAT OŠ B. 2. 2. Određuje vrijednost nepoznatoga člana jednakosti**.  - određuje vrijednost nepoznatoga člana u jednakosti i dobiveno rješenje provjerava  - primjenjuje svojstva računskih operacija  - primjenjuje veze među računskim operacijama  **MAT OŠ D. 2. 1. Služi se jedinicama za novac.**  - prepoznaje hrvatske novčanice i kovanice  - poznaje odnos veće i manje novčane jedinice  - služi se jedinicama za novac i znakovima njegovih jediničnih vrijednosti  - računa s jedinicama za novac (u skupu brojeva do 100)  **MAT OŠ D. 2. 3. Učenik procjenjuje i mjeri vremenski interval.**  - navodi standardne mjerne jedinice za vrijeme (sekunda, minuta, sat, dan, tjedan, mjesec, godina), procjenjuje i mjeri prolaznost vremena odgovarajućim mjernim instrumentom i zapisuje duljinu vremenskoga intervala  - navodi odnose mjernih jedinica za vrijeme  - računa s jedinicama za vrijeme u skupu brojeva do 100  **MAT OŠ E. 2. 1. Koristi se podatcima iz neposredne okoline.**  - promatra pojave i bilježi podatke o njima  - razvrstava prikupljene podatke i prikazuje ih jednostavnim tablicama ili piktogramima  - tumači podatke iz jednostavnih tablica i piktograma  - provodi jednostavna istraživanja te analizira i prikazuje podatke | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Raspolažem novcem**  **Ishod aktivnosti:** učenik se služi prirodnim brojevima do 100 u opisivanju i prikazivanju količine i redoslijeda; služi se jedinicama za novac.  **Opis aktivnosti:**  Učiteljica/učitelj započinje zamišljenu priču: Zamisli da si pomagao roditeljima, rodbini i susjedima u svakodnevnim poslovima nabavke ili čišćenja pa su ti dali novac. Dakle, ovo je tvoj zarađeni novac . Učiteljica/učitelj dijeli svakome učeniku modele novčanica od 10, 20 i 50 kuna, svima daje jednako novca i potiče ih da razmisle i u bilježnicu napišu što bi učinili s novcem.  Učenici koji žele iznose svoju raspodjelu dobivenoga novca. Učiteljica/učitelj potiče razgovor o povezanosti novca s radom, proizvodnjom dobara i uslugama, racionalnoj potrošnji, štednji, upravljanju novcem.  **2. Zamjena mjesta pribrojnika**  **Ishod aktivnosti:** učenik se služi prirodnim brojevima do 100 u opisivanju i prikazivanju količine i redoslijeda; služi se jedinicama za novac; učenik se koristi podatcima iz neposredne okoline.  **Opis aktivnosti:**  Učenici su u skupinama. Otvaraju udžbenik na 85. stranici i rješavaju motivacijski problemski zadatak.  Prva skupina odgovara na pitanje: Koliko je Zara uštedjela tijekom zimskih mjeseci? i objašnjava svoj odgovor. Ostale skupine kontroliraju točnost odgovora. Druga skupina odgovara na pitanje: Koliko je Zara uštedjela tijekom ljetnih mjeseci? i objašnjava svoj odgovor. Ostale skupine kontroliraju točnost odgovora. Treća skupina odgovara na pitanje: Koji mjeseci u godini nedostaju? Četvrta skupina odgovara na pitanje: Kojim godišnjim dobima pripadaju?  Učiteljica/učitelj potiče učenike da promotre prikaz u udžbeniku i prisjete se što su o zamjeni mjesta pribrojnika naučili u prvome razredu: Ako pribrojnici zamijene mjesta, zbroj se neće promijeniti. Učiteljica/učitelj piše primjer na ploču.  Učiteljica/učitelj postavlja pitanje: Zašto je ovo pravilo dobro znati? Kada i kako ti može pomoći?  Zadaje zadatak na ploči: 3 + 10 + 7 = 3 + 7 + 10 = 10 + 10 = 20  Učenici čitaju po ulogama dijalog sovica Nine i Tina.  **3. Ovo mogu sam**  **Ishod aktivnosti:** učenik zbraja i oduzima u skupu prirodnih brojeva do 100.  **Opis aktivnosti:**  Učenici rješavaju zadatke u udžbeniku na 86. stranici.  Analiza se provodi uspoređivanjem s projekcijom riješene stranice.  Dogovara se zadaća – riješiti zadatke na stranici 87.  **Na ploči je:**  **Zamjena mjesta pribrojnika**  Ako pribrojnici zamijene mjesta, zbroj se neće promijeniti.  50 + 30 = 80  30 + 50 = 80  3 + 10 + 7 = 3 + 7 + 10 = 10 + 10 = 20 |  | **OŠ HJ** – A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima; A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  **PID OŠ** – C. 2. 3. Učenik opisuje ulogu i utjecaj zajednice i okoliša na djelatnosti ljudi mjesta u kojemu živi te opisuje i navodi primjere važnosti i vrijednosti rada.  **POD** – B. 1. 2. Planira i upravlja aktivnostima;  C. 1. 3. Upoznaje funkciju novca.  **IKT** – A. 1. 1. Učenik uz učiteljevu pomoć odabire odgovarajuću digitalnu tehnologiju za obavljanje jednostavnih zadataka.  **GOO** – C. 1. 1. Uključuje se u zajedničke aktivnosti razrednog odjela i izvršava svoj dio zadatka; C. 1. 2. Promiče solidarnost u razredu.  **OSR** – A. 1. 1. Razvija sliku o sebi; A. 1. 2. Upravlja emocijama i ponašanjem; A. 1. 3. Razvija svoje potencijale; A. 1 .4. Razvija radne navike; B. 1. 2. Razvija komunikacijske kompetencije; C. 1. 2. Ponaša se u skladu s pravilima skupine; prepoznaje pravedno i pošteno ponašanje; C. 1. 3. Pridonosi skupini.  **ODR** – A. 1. 1. Prepoznaje svoje mjesto i povezanost s drugima u zajednici.  **UKU** – A. 1. 2. 2. Primjena strategija učenja i rješavanje problema: učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. 1. Planiranje: na poticaj i uz pomoć učitelja učenik određuje cilj učenja i odabire pristup učenju; B. 1. 2. 2. Praćenje: na poticaj i uz pomoć učitelja prati svoje učenje; B. 1. 3. 3. Prilagodba učenja: na poticaj i uz pomoć učitelja učenik mijenja pristup učenju; B. 1. 4. 4. Samovrednovanje/samoprocjena: na poticaj i uz pomoć učitelja procjenjuje je li uspješno riješio zadatak ili naučio; C. 1. 2. 2. Slika o sebi kao učeniku: učenik iskazuje pozitivna i visoka očekivanja i vjeruje u svoj uspjeh u učenju; D. 1. 2. 2. Suradnja s drugima: učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |