**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | MATEMATIKA | | | | |
| DOMENA: | BROJEVI | | | | |
| NASTAVNI SADRŽAJ: | ZBRAJANJE (30 + 25), PIV | | | | |
| ISHODI: | **MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda.**  - broji, čita i zapisuje brojkom i brojevnom riječi te uspoređuje prirodne brojeve do 100  - prikazuje brojeve na različite načine  **MAT OŠ A. 2. 3. Zbraja i oduzima u skupu prirodnih brojeva do 100.**  - mentalno zbraja i oduzima u skupu brojeva do 100  - zbraja i oduzima više brojeva. Rješava tekstualne zadatke  **MAT OŠ A. 2. 5. Učenik primjenjuje pravila u računanju brojevnih izraza sa zagradama.**  - rješava zadatke sa zagradama  - primjenjuje pravila u rješavanju tekstualnih zadataka  **MAT OŠ B. 2. 2. Određuje vrijednost nepoznatoga člana jednakosti**.  - određuje vrijednost nepoznatoga člana u jednakosti i dobiveno rješenje provjerava  - primjenjuje svojstva računskih operacija  - primjenjuje veze među računskim operacijama  **MAT OŠ D. 2. 1. Služi se jedinicama za novac.**  - prepoznaje hrvatske novčanice i kovanice  - poznaje odnos veće i manje novčane jedinice  - služi se jedinicama za novac i znakovima njegovih jediničnih vrijednosti  - računa s jedinicama za novac (u skupu brojeva do 100)  **MAT OŠ D. 2. 3. Učenik procjenjuje i mjeri vremenski interval.**  - navodi standardne mjerne jedinice za vrijeme (sekunda, minuta, sat, dan, tjedan, mjesec, godina), procjenjuje i mjeri prolaznost vremena odgovarajućim mjernim instrumentom i zapisuje duljinu vremenskoga intervala  - navodi odnose mjernih jedinica za vrijeme  - računa s jedinicama za vrijeme u skupu brojeva do 100 | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Pregled zadaće**  **Ishod aktivnosti:** učenik se služi prirodnim brojevima do 100 u opisivanju i prikazivanju količine i redoslijeda; učenik se koristi podatcima iz neposredne okoline.  **Opis aktivnosti:**  Učenici pripremaju zadaću: grafikone svojega istraživanja. Nekoliko njih prezentira ostalima svoje uratke. | | | |  | **OŠ HJ** – A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  **PID OŠ** - A. 2. 1. Učenik uspoređuje organiziranost u prirodi i objašnjava važnost organiziranosti; C. 2. 3. Učenik opisuje ulogu i utjecaj zajednice i okoliša na djelatnosti ljudi mjesta u kojemu živi te opisuje i navodi primjere važnosti i vrijednosti rada.  **POD** – A. 1. 1. Primjenjuje inovativna i kreativna rješenja.  **IKT** – A. 1. 1. Učenik uz učiteljevu pomoć odabire odgovarajuću digitalnu tehnologiju za obavljanje jednostavnih zadataka.  **GOO** – C. 1. 1. Uključuje se u zajedničke aktivnosti razrednog odjela i izvršava svoj dio zadatka; C. 1. 2. Promiče solidarnost u razredu.  **OSR** – A. 1. 1. Razvija sliku o sebi; A. 1. 2. Upravlja emocijama i ponašanjem; A. 1. 3. Razvija svoje potencijale; A. 1. 4. Razvija radne navike.  **ODR** – A. 1. 1. Prepoznaje svoje mjesto i povezanost s drugima u zajednici.  **UKU** –A. 1. 2. 2. Primjena strategija učenja i rješavanje problema: učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. 1. Planiranje: na poticaj i uz pomoć učitelja učenik određuje cilj učenja i odabire pristup učenju; B. 1. 2. 2. Praćenje: na poticaj i uz pomoć učitelja prati svoje učenje; B. 1. 3. 3. Prilagodba učenja: na poticaj i uz pomoć učitelja učenik mijenja pristup učenju; B. 1. 4. 4. Samovrednovanje/samoprocjena: na poticaj i uz pomoć učitelja procjenjuje je li uspješno riješio zadatak ili naučio; C. 1. 2. 2. Slika o sebi kao učeniku: učenik iskazuje pozitivna i visoka očekivanja i vjeruje u svoj uspjeh u učenju;  D. 1. 2. 2. Suradnja s drugima: učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |
| **2. Mentalno zbrajanje**  **Ishod aktivnosti:** učenik se služi prirodnim brojevima do 100 u opisivanju i prikazivanju količine i redoslijeda; učenik zbraja i oduzima u skupu prirodnih brojeva do 100; učenik određuje vrijednost nepoznatoga člana jednakosti.  **Opis aktivnosti:**  Učenici su u krugu. Učiteljica/učitelj im redom zadaje zadatke zbrajanja:  40 + 12, 20 + 47, 50 + 18, 23 + 20…  Kada učenik odgovori, ostali vrednuju metodom „palac gore“ | | | | Modul: Zbrajanje i oduzimanje  Jedinica: Zbrajanje 25 + 30  [**Objekt: Od trnja do zvijezda**](https://hr.izzi.digital/DOS/1109/3217.html#block-123997) |
| **3. Ovo mogu sam**  **Ishod aktivnosti:** učenik se služi prirodnim brojevima do 100 u opisivanju i prikazivanju količine i redoslijeda; učenik zbraja i oduzima u skupu prirodnih brojeva do 100; učenik određuje vrijednost nepoznatoga člana jednakosti; učenik se služi jedinicama za novac; učenik se koristi podatcima iz neposredne okoline; određuje je li neki događaj moguć ili nemoguć.  **Opis aktivnosti:**  Učenici se vraćaju na svoja mjesta i rješavaju zadatke u udžbeniku na stranicama 108 i 109, svatko svojim tempom. Nakon što riješe zadatak uz njega stave ☺ ako su sigurni da su točno riješili i zadatak smatraju laganim, 😐 ako nisu sigurni jesu li točno riješili zadatak ili ☹ ako ne znaju samostalno riješiti zadatak.  Učiteljica/učitelj individualno obilazi učenike i po potrebi im pomaže te uz njihove oznake pokraj zadatka stavlja svoj komentar, poticaj ili pohvalu. | | | | [**Objekt: Zaštićene vrste**](https://hr.izzi.digital/DOS/1109/3217.html#block-123997) |
| **4. Zajednička analiza**  **Ishod aktivnosti:** učenik se služi prirodnim brojevima do 100 u opisivanju i prikazivanju količine i redoslijeda; učenik zbraja i oduzima u skupu prirodnih brojeva do 100; učenik određuje vrijednost nepoznatoga člana jednakosti; učenik se služi jedinicama za novac; učenik se koristi podatcima iz neposredne okoline; određuje je li neki događaj moguć ili nemoguć.  **Opis aktivnosti:**  Na ploči se rješavaju zadatci ili pojašnjavaju primjeri s kojima su učenici imali najviše poteškoća.  Dogovara se individualna zadaća ovisno o potrebama svakoga učenika. | | | | [**Objekt: Pokušaj i ovo**](https://hr.izzi.digital/DOS/1109/3217.html#block-124015) |
| **Na ploči je:**  Zbrajanje (30 + 25) | | | |  |  |