PRIJEDLOG PRIPREME ZA IZVOĐENJE NASTAVE MATEMATIKE

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | MATEMATIKA | | |
| DOMENA: | BROJEVI | | |
| NASTAVNI SADRŽAJ: | USPOREĐIVANJE BROJEVA DO 100, O | | |
| ISHODI: | **MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda.**  - broji, čita i zapisuje brojkom i brojevnom riječi te uspoređuje prirodne brojeve do 100  - prikazuje brojeve na različite načine  - uočava odnose među dekadskim jedinicama (jedinice, desetice, stotice)  - objašnjava odnos broja i vrijednosti pojedine znamenke | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Popis potrepština za proslavu**  **Ishod aktivnosti:**  **Očekivanje MPT** - ODR - A. 1. 1. Razvija komunikativnost i suradništvo.  **Opis aktivnosti:**  Učenici su podijeljeni u skupine koje pišu popis potrepština za proslavu. Zadatak: U razredu ćemo proslaviti Dan kruha jedući kolače i pijući sok. Napišite popis potrepština koje bismo trebali pripremiti/kupiti u trgovini da bismo imali sve potrebno za proslavu.  Predstavnice/predstavnici skupina predstavljaju svoje popise, a učiteljica/učitelj na ploču zapisuje: papirnati tanjuri, papirnati ubrusi, plastične čaše.  Učiteljica/učitelj postavlja pitanje: Na što trebamo obratiti pozornost kada u trgovini budemo kupovali potrebne potrepštine? *(*na potrebni broj komada, na cijenu, na izgled, na kvalitetu…*)* Kada proslava završi, gdje ćemo ih odložiti? (u odgovarajući spremnik za otpad).  **2. Naučimo uspoređivati brojeve do 100**  **Ishod aktivnosti:** uspoređuje prirodne brojeve do 100.  **Opis aktivnosti:**  Učenici otvaraju udžbenik na stranici 40 i promatraju ilustraciju (fotografiju) police s potrepštinama. Učiteljica/učitelj započinje komunikacijsku situaciju pitanjem: Što biste odabrali za našu proslavu?  Učenici čitaju zadatak u udžbeniku u kojemu trebaju odabrati najpovoljnije papirnate ubruse, tanjure i čaše. Učiteljica/učitelj postavlja pitanje kojim navodi učenike na uspoređivanje i zaključivanje: Kako ćemo to učiniti? Usporedit ćemo cijene*.*  Usporedimo cijene čaša – na ploču se crta 4 D i 3 J te 3 D i 7 J, zapisuju se brojevi 43 i 37 i objašnjava pravilo uspoređivanja kada dvoznamenkasti brojevi imaju različit broj desetica. Učenicima se pokazuju odnosi ovih brojeva i na razrednoj brojevnoj crti. Analizira se primjer kada dvoznamenkasti brojevi imaju jednak broj desetica, ali različit broj jedinica i kada su brojevi jednaki. Također se odnosi pokazuju i na brojevnoj crti.  Frontalno se rješava 1. zadatak iz udžbenika na stranici 41.  **3. Izlazna kartica**  **Ishod aktivnosti:** uspoređuje prirodne brojeve do 100.  **Opis aktivnosti:**  Učenici rješavaju 2. zadatak u udžbeniku na stranici 41. čime se provodi vrednovanje za učenje.  Prema rezultatima izlazne kartice (točnosti rješenja zadatka) učiteljica/učitelj dijeli učenike u skupine: 1. skupinu čine učenici kojima treba pojašnjenje i oni će na ploči rješavati primjere uspoređivanja s učiteljicom/učiteljem, a ostali će učenici u trojkama rješavati ostale zadatke na stranici 41.  **4. Uspoređujemo brojeve**  **Ishod aktivnosti:** uspoređuje prirodne brojeve do 100.  **Opis aktivnosti:**  Učiteljica/učitelj potiče učenike na analizu riješenih zadatka postavljajući pitanje: Kako ste došli do točnih odgovora? Što ste učinili s cijenama proizvoda?  Učiteljica/učitelj zadaje za zadaću zadatke iz udžbenika sa stranice 39.  **Na ploči je:**  Zadatak:  U razredu ćemo proslaviti Dan kruha jedući kolače i pijući sok. Napišite popis potrepština koje bismo trebali pripremiti (kupiti u trgovini) da bismo imali sve potrebno za proslavu.  *Popis:*  *(individualno)*  Uspoređivanje brojeva do 100  4 D i 3 J 3 D i 7 J  43 > 37 (jer je 4 D > 3 D)  Veći je onaj broj koji ima veći broj desetica.  32 < 34 (3 D = 3 D, 2 J < 4 J)  Ako brojevi imaju jednak broj desetica, veći je onaj koji ima više jedinica.  54 = 54 (5 D = 5 D, 4 J = 4 J)  Dvoznamenkasti brojevi su jednaki ako imaju jednak broj desetica i jedinica. | Modul: Brojevi do sto  Jedinica: Uspoređivanje brojeva do sto  [**Objekt: Panorama grada**](https://hr.izzi.digital/DOS/1109/3212.html#block-91618)  [**Objekt: Život u visinama**](https://hr.izzi.digital/DOS/1109/3212.html#block-92028)  [**Objekt: Želiš znati više**](https://hr.izzi.digital/DOS/1109/3212.html#block-114395) | **OŠ HJ** – A. 1. 1. Učenik razgovara i govori u skladu s jezičnim razvojem izražavajući svoje potrebe, misli i osjećaje.  **OSR** – B. 1. 2. Aktivno sluša, daje i prima povratne informacije i komunicira u skladu s komunikacijskim pravilima; C. 1. 2. Ponaša se u skladu s pravilima skupine; prepoznaje pravedno i pošteno ponašanje.  **ODR** – A. 1. 1. Razvija komunikativnost i suradništvo.  **GOO** – C. 1. 1. Uključuje se u zajedničke aktivnosti razrednog odjela i izvršava svoj dio zadatka.  **UKU** - A. 1. 3. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema;  B. 1. 4. 4. Samovrednovanje/samoprocjena:  na poticaj i uz pomoć učitelja procjenjuje je li uspješno riješio zadatak ili naučio.  **IKT** – A. 1. 1. Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka. |