**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | MATEMATIKA | | |
| DOMENA: | BROJEVI; ALGEBRA I FUNKCIJE | | |
| NASTAVNI SADRŽAJ: | MNOŽENJE BROJEM 2, PIV | | |
| ISHODI: | **MAT OŠ A. 2. 1. Učenik se služi prirodnim brojevima do 100 u opisivanju i prikazivanju količine i redoslijeda.**  - broji, čita i zapisuje brojkom i brojevnom riječi te uspoređuje prirodne brojeve do 100  **MAT OŠ A. 2. 3. Učenik zbraja i oduzima u skupu prirodnih brojeva do 100.**  - mentalno zbraja i oduzima u skupu brojeva do 100  - zbraja i oduzima više brojeva  **MAT OŠ A. 2. 4. Učenik množi i dijeli u okviru tablice množenja.**  - množi uzastopnim zbrajanjem istih brojeva  - množi i dijeli u okviru tablice množenja  - određuje višekratnike zadanoga broja  **MAT OŠ B. 2. 1. Učenik prepoznaje uzorak i kreira niz objašnjavajući pravilnost nizanja.**  - određuje višekratnike kao brojevni niz  - objašnjava kriterije nizanja  **MAT OŠ B. 2. 2. Učenik određuje vrijednost nepoznatoga člana jednakosti.**  - određuje vrijednost nepoznatoga člana u jednakosti i dobiveno rješenje provjerava  - primjenjuje svojstva računskih operacija  - primjenjuje veze među računskim operacijama | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Množim brzo i točno**  **Ishod aktivnosti:** množi u okviru tablice množenja.  **Opis aktivnosti:**  Analiza zadaće - 1. i 2. zadatak iz udžbenika na 38. stranici čime se ponavlja množenje brojem 2.  Učiteljica/učitelj s učenicima dogovara vježbu brzine i točnosti u poznavanju množenja i dijeljenja: na početku svakoga sata matematike dobit će listić s dvadeset zadatak množenja i dijeljenja koji će rješavati jednu minutu. Cilj je riješiti što više zadataka u zadanom vremenu. Vježba se ne ocjenjuje nego je cilj automatizacija množenja i dijeljenja. Učenicima treba naglasiti da se vježba ne ocjenjuje i da je cilj da svaki puta budu sve brži i točniji u računanju te da napreduju u odnosu na same sebe.  Učenici rješavaju listić 1 minutu.   |  |  | | --- | --- | | 3 🞄 2 =  6 🞄 2 =  8 🞄 2 =  4 🞄 2 =  1 🞄 2 =  5 🞄 2 =  9 🞄 2 =  7 🞄 2 =  2 🞄 2 =  10 🞄 2 = | 2 ∙ 5 =  2 🞄 3 =  2 🞄 7 =  2 🞄 10 =  2 🞄 6 =  2 🞄 8 =  2 🞄 4 =  2 🞄 1 =  2 🞄 2 =  2 🞄 9 = |   Nakon isteka vremena učenici zamjenjuju listiće, provodi se pregled i zapisuje rezultat.  Ponavljaju se višekratnici broja 2. | Modul: Množenje i dijeljenje  Jedinica: Množenje i dijeljenje brojem 2  [**Objekt: Zagrebačka uspinjača**](https://hr.izzi.digital/DOS/1109/3225.html#block-192385) | **OŠ HJ** –A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima; A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem; A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  **PID OŠ** –B. 2. 1. Učenik objašnjava važnost odgovornoga odnosa čovjeka prema sebi i prirodi.  **IKT** –A. 1. 1. Učenik uz učiteljevu pomoć odabire odgovarajuću digitalnu tehnologiju za obavljanje jednostavnih zadataka**.**  **GOO** –C. 1. 1. Sudjeluje u zajedničkom radu u razredu; C. 1. 2. Promiče solidarnost u razredu.  **ODR** – A. 1. 3. Uočava povezanost između prirode i zdravoga života; B. 1. 1. Prepoznaje važnost dobronamjernoga djelovanja prema ljudima i prirodi.  **POD** – B. 1. 3. Prepoznaje važnost odgovornoga poduzetništva za rast i razvoj pojedinca i zajednice.  **UKU** –A. 1. 2. 2. Učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. 1. Na poticaj i uz pomoć učitelja učenik određuje cilj učenja i odabire pristup učenju; B. 1. 2. 2. Na poticaj i uz pomoć učitelja prati svoje učenje; B. 1. 3. 3. Na poticaj i uz pomoć učitelja učenik mijenja pristup učenju; B. 1. 4. 4. Na poticaj i uz pomoć učitelja procjenjuje je li uspješno riješio zadatak ili naučio; C. 1. 2. 2. Slika o sebi kao učeniku; D. 1. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **ZDR** – A. 1. 2. Razlikuje osnove pravilne od nepravilne prehrane i opisuje važnost tjelesne aktivnosti.  **OSR** – A. 1. 1. Razvija sliku o sebi; A. 1. 2. Upravlja emocijama i ponašanjem; A. 1. 3. Razvija svoje potencijale; A. 1. 4. Razvija radne navike. |
| **2. Ovo mogu sam**  **Ishod aktivnosti:** množi i dijeli u okviru tablice množenja; određuje vrijednost nepoznatoga člana u jednakosti i dobiveno rješenje provjerava; primjenjuje svojstva računskih operacija; primjenjuje veze među računskim operacijama.  **Opis aktivnosti:**  Učenici samostalno rješavaju zadatke iz udžbenika na 39. i 40. stranici vlastitim tempom. Učiteljica/učitelj pruža podršku učenicima kojima je to potrebno.  Zadatci koji stvaraju poteškoće većini učenika mogu se riješiti na ploči. | [**Objekt: Napiši višekratnike broja 2**](https://hr.izzi.digital/DOS/1109/3225.html#block-192385) |
| **3. Razumijem matematičke pojmove**  **Ishod aktivnosti:** množi i dijeli u okviru tablice množenja; primjenjuje svojstva računskih operacija; određuje višekratnike zadanoga broja; mentalno zbraja i oduzima u skupu brojeva do 100.  **Opis aktivnosti:**  Učenici su u krugu, a učiteljica/učitelj u sredini kruga. Dodaje loptu svakom od učenika i usmeno zadaje zadatak. Učenik odgovara, a ostali vrednuju metodom palac gore.  Primjer zadataka koje zadaje učiteljica/učitelj:  Reci umnožak brojeva 2 i 6.  Broj 7 uvećaj 2 puta.  Broj 9 uvećaj za 2.  Reci trokratnik broja 2.  Broj 4 uvećaj za 2.  Reci peterokratnik broja 2.  Reci broj koji je za 3 veći od umnoška brojeva 2 i 8. |  |
| **Na ploči je:**  Množenje brojem 2   |  |  | | --- | --- | |  |  | |  |  |