**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | MATEMATIKA | | |
| DOMENA: | BROJEVI | | |
| NASTAVNI SADRŽAJ: | RIMSKE BROJKE, PIV | | |
| ISHODI: | **MAT OŠ A. 2. 2. Koristi se rimskim brojkama do 12.**  - objašnjava pravila pisanja rimskih brojki  - rimskim znamenkama zapisuje i čita brojeve do 12  **MAT OŠ E. 2. 1. Koristi se podatcima iz neposredne okoline**.  - tumači podatke iz jednostavnih tablica | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Pronađi par**  **Ishod aktivnosti:** koristi se rimskim brojkama do 12.  **Opis aktivnosti:**  Učiteljica/učitelj pripremi papiriće rimskim i arapskim brojevima do 12. Učenici izvlače papiriće i traže par – učenika s istim brojem. Ako je u razredu neparan broj učenika, netko će ostati bez para, a ako učenika ima više od 24, brojevi se mogu ponavljati ili se mogu formirati i trojke.  **2. Uzmi pravi broj**  **Ishod aktivnosti:** koristi se rimskim brojkama do 12.  **Opis aktivnosti:**  Učiteljica/učitelj poziva pred ploču parove pobrkanim redoslijedom, a oni dolaze i stavljaju papiriće sa svojim brojevima na ploču: Neka dođe sedmi par, četvrti par, prvi par, deseti par, deveti par…  Učiteljica/učitelj sklanja s ploče papiriće s brojevima napisanim arapskim znamenkama. (Na ploči ostaju samo brojevi napisani rimskim znamenkama.)  Učiteljica/učitelj poziva učenicu/učenika da:  - brojeve poreda po veličini od najmanjega do najvećega  - uzme brojeve između 6 i 10  - uzme broj 4 i 6, napiše račun zbrajanja, zbroji te rezultat napiše rimskom znamenkom  - uzme broj 11 i 2, napiše račun oduzimanja, oduzme te rezultat napiše rimskom znamenkom.  **3. Ovo mogu sama/sam**  **Ishod aktivnosti:** koristi se rimskim brojkama do 12.  **Opis aktivnosti:**  Učenici otvaraju udžbenik na stranici 51. Jedna/jedan učenica/učenik čita redom brojeve iz 1. zadatka.  Učenici rješavaju ostale zadatke na 51. i 52. stranici u udžbeniku.  Analiza se provodi čitanjem naglas 5. i 6. zadatka na stranici 51 te 10. zadataka na stranici 52. Ostale zadatke pregledat će učiteljica/učitelj.  Dogovara se zadaća – individualna za svakog učenika - riješiti zadatke koji nisu bili točni.  **Na ploči je:**  **Rimske brojke**  **7. – VII. 4. – IV. 1. – I. 10. – X. …**  **IV + VI = X**  **XI - II = IX** | Modul: Brojevi do sto  Jedinica: Rimske brojke  [**Objekt: Računanje s rimskim brojkama**](https://hr.izzi.digital/DOS/1109/3214.html#block-93621) | **OŠ HJ** – A. 1. 1. Učenik razgovara i govori u skladu s jezičnim razvojem izražavajući svoje potrebe, misli i osjećaje.  **OSR** – B. 1. 2. Aktivno sluša, daje i prima povratne informacije i komunicira u skladu s komunikacijskim pravilima; C. 1. 2. Ponaša se u skladu s pravilima skupine; prepoznaje pravedno i pošteno ponašanje.  **ODR** – A. 1. 1. Razvija komunikativnost i suradništvo.  **GOO** – C. 1. 1. Uključuje se u zajedničke aktivnosti razrednog odjela i izvršava svoj dio zadatka.  **UKU** – A. 1. 3. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema;  B. 1. 4. 4. Samovrednovanje/samoprocjena: na poticaj i uz pomoć učitelja procjenjuje je li uspješno riješio zadatak ili naučio.  **IKT** – A. 1. 1. Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka. |