**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | MATEMATIKA | | |
| DOMENA: | BROJEVI | | |
| NASTAVNI SADRŽAJ: | ZBRAJANJE (36 + 4), O | | |
| ISHODI: | **MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda.**  - broji, čita i zapisuje brojkom i brojevnom riječi te uspoređuje prirodne brojeve do 100  - prikazuje brojeve na različite načine  **MAT OŠ A. 2. 3. Zbraja i oduzima u skupu prirodnih brojeva do 100.**  - mentalno zbraja i oduzima u skupu brojeva do 100  - zbraja i oduzima više brojeva. Rješava tekstualne zadatke  **MAT OŠ B. 2. 2. Određuje vrijednost nepoznatoga člana jednakosti.**  - određuje vrijednost nepoznatoga člana u jednakosti i dobiveno rješenje provjerava  - primjenjuje svojstva računskih operacija  - primjenjuje veze među računskim operacijama  **MAT OŠ D. 2. 3. Učenik procjenjuje i mjeri vremenski interval.**  - navodi standardne mjerne jedinice za vrijeme (sekunda, minuta, sat, dan, tjedan, mjesec, godina), procjenjuje i mjeri prolaznost vremena odgovarajućim mjernim instrumentom i zapisuje duljinu vremenskoga intervala  - navodi odnose mjernih jedinica za vrijeme  - računa s jedinicama za vrijeme u skupu brojeva do 100  **MAT OŠ E. 2. 1. Koristi se podatcima iz neposredne okoline.**  - promatra pojave i bilježi podatke o njima  - razvrstava prikupljene podatke i prikazuje ih jednostavnim tablicama ili piktogramima  - tumači podatke iz jednostavnih tablica i piktograma  - provodi jednostavna istraživanja te analizira i prikazuje podatke  **MAT OŠ E. 2. 2. Određuje je li neki događaj moguć ili nemoguć.**  - u različitim situacijama predviđa moguće i nemoguće događaje. Objašnjava zašto je neki događaj (ne)moguć | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Rastavljanje broja 10**  **Ishod aktivnosti:** učenik zbraja i oduzima u skupu prirodnih brojeva do 100.  **Opis aktivnosti:**  Učenici rastavljaju broj 10 – učiteljica/učitelj ih vodi: Pokaži prstima 6. Koliko ti nedostaje do 10? 6 + 4 = 10; Pokaži 2. Koliko ti nedostaje do 10? 2 + 8 = 10; Pokaži 5. Koliko nedostaje do 10? 5 + 5 = 10 Na isti se način prikazuju sve ostale kombinacije.  Učiteljica/učitelj govori učenicima da će im ovo pomoći pri usvajanju novih sadržaja.  **2. Trening**  **Ishod aktivnosti:** učenik se služi prirodnim brojevima do 100 u opisivanju i prikazivanju količine i redoslijeda; učenik procjenjuje i mjeri vremenski interval; učenik se koristi podatcima iz neposredne okoline; određuje je li neki događaj moguć ili nemoguć.  **Opis aktivnosti:**  Učiteljica/učitelj potiče komunikacijsku situaciju pitanjem: Treniraš li koji sport? Kada imaš treninge? Kojim danima u tjednu? Koliko vremena traje trening? U koliko sati počinje, a u koliko završava?  Učiteljica/učitelj projicira ilustraciju iz udžbenika sa 76. stranice i potiče učenike da pročitaju zadatak. Postavlja pitanje: Kojim sportom se bave Iva i Leon? Procjenjuju je li moguće da djeca stignu na trening ako krenu u 9 sati i 45 minuta.  **3. Zbrajanje (36 + 4)**  **Ishod aktivnosti:** učenik se služi prirodnim brojevima do 100 u opisivanju i prikazivanju količine i redoslijeda; učenik zbraja i oduzima u skupu prirodnih brojeva do 100; učenik procjenjuje i mjeri vremenski interval; učenik se koristi podatcima iz neposredne okoline.  **Opis aktivnosti:**  Učiteljica/učitelj pita: Koliko je sati na uri? Pročitaj s ure. Učiteljica/učitelj zapisuje broj minuta na ploču. Za koliko minuta počinje trening? Pročitaj u zadatku. Učiteljica/učitelj zapisuje na ploču. U koliko sati im počinje trening? Kojom se računskom radnjom to može izračunati? Zapisuje znak za zbrajanje.  Poziva učenika pred ploču da nacrta 3 D i 6 J. Drugi učenik pokraj crta 4 J. Učiteljica/učitelj zaokruži sve jedinice na ploči i pita: Koliko je ukupno jedinica?  Učenici zaključuju da 10 J čini 1 D i da je zato rezultat 4 D. Zapisuju 36 + 4 =40.  Učenik demonstrira zbrajanje 36 + 4 = 40 na razrednoj brojevnoj crti.  Učiteljica/učitelj podsjeća učenike da će im u rješavanju ovakvih zadataka pomoći igra s početka sata i pita ih na koji način. Potiče ih da promotre 1. primjer iz udžbenika na stranici 77.  Frontalno, uz objašnjavanje svakog primjera, rješavaju ovaj zadatak.  **3. Vrednovanje za učenje – diktat**  **Ishod aktivnosti:** učenik se služi prirodnim brojevima do 100 u opisivanju i prikazivanju količine i redoslijeda; učenik zbraja i oduzima u skupu prirodnih brojeva do 100; učenik određuje vrijednost nepoznatoga člana jednakosti; učenik određuje vrijednost nepoznatoga člana jednakosti; učenik procjenjuje i mjeri vremenski interval; učenik se koristi podatcima iz neposredne okoline.  **Opis aktivnosti:**  Učiteljica/učitelj diktira zadatke koje učenici rješavaju u bilježnicama: 78 + 2, 33 + 7, 5 + 55, 61 + 9, 3 + 47, 35 + \_\_\_ = 40, 72 + \_\_ = 80, \_\_\_ + 48 = 50, \_\_\_ + 23 = 30.  Učenici zamijene bilježnice i crvenom bojicom vrše pregled uratka svoga para. Analiza se provodi čitanjem naglas zadataka i rezultata.  **4. Zadatci iz udžbenika**  **Ishod aktivnosti:** učenik se služi prirodnim brojevima do 100 u opisivanju i prikazivanju količine i redoslijeda; učenik zbraja i oduzima u skupu prirodnih brojeva do 100; učenik određuje vrijednost nepoznatoga člana jednakosti; učenik određuje vrijednost nepoznatoga člana jednakosti; učenik procjenjuje i mjeri vremenski interval; učenik se koristi podatcima iz neposredne okoline.  **Opis aktivnosti:**  Učenici rješavaju primjere iz udžbenika na stranici 77.  **5. Igra za kraj**  **Ishod aktivnosti:** učenik zbraja i oduzima u skupu prirodnih brojeva do 100.  **Opis aktivnosti:**  Učenici u paru igraju igru koju im u udžbeniku predlažu sovice Nina i Tino (udžbenik stranica 77.)  **Na ploči je:**  **Zbrajanje (36 + 4)**    3D 6 J + 4 J = 4 D  36 + 4 = 40 |  | **GOO** – C. 1. 1. Uključuje se u zajedničke aktivnosti razrednog odjela i izvršava svoj dio zadatka; C. 1. 2. Promiče solidarnost u razredu.  **OSR** – A. 1. 1. Razvija sliku o sebi; A. 1. 2. Upravlja emocijama i ponašanjem; A. 1. 3. Razvija svoje potencijale; A. 1 .4. Razvija radne navike; B. 1. 2. Razvija komunikacijske kompetencije; C. 1. 2 Ponaša se u skladu s pravilima skupine; prepoznaje pravedno i pošteno ponašanje; C. 1. 3. Pridonosi skupini.  **ODR** – A. 1. 1. Prepoznaje svoje mjesto i povezanost s drugima u zajednici.  **OŠ HJ** – A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  **PID OŠ** – A. 2. 2. Učenik objašnjava organiziranost vremena i prikazuje vremenski slijed događaja.  **UKU** – A. 1. 2. 2. Primjena strategija učenja i rješavanje problema: učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. 1. Planiranje: na poticaj i uz pomoć učitelja učenik određuje cilj učenja i odabire pristup učenju;  B. 1. 2. 2. Praćenje: na poticaj i uz pomoć učitelja prati svoje učenje; B. 1. 3. 3. Prilagodba učenja: na poticaj i uz pomoć učitelja učenik mijenja pristup učenju; B. 1. 4. 4. Samovrednovanje/samoprocjena: na poticaj i uz pomoć učitelja procjenjuje je li uspješno riješio zadatak ili naučio; C. 1. 2. 2. Slika o sebi kao učeniku: učenik iskazuje pozitivna i visoka očekivanja i vjeruje u svoj uspjeh u učenju;  D. 1. 2. 2. Suradnja s drugima: učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |