**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | MATEMATIKA | | | | |
| DOMENA: | BROJEVI | | | | |
| NASTAVNI SADRŽAJ: | ZBRAJANJE (23 + 34), O | | | | |
| ISHODI: | **MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda.**  - broji, čita i zapisuje brojkom i brojevnom riječi te uspoređuje prirodne brojeve do 100  - prikazuje brojeve na različite načine  **MAT OŠ A. 2. 3. Zbraja i oduzima u skupu prirodnih brojeva do 100.**  - mentalno zbraja i oduzima u skupu brojeva do 100  - zbraja i oduzima više brojeva. Rješava tekstualne zadatke  **MAT OŠ A. 2. 5. Učenik primjenjuje pravila u računanju brojevnih izraza sa zagradama.**  - rješava zadatke sa zagradama  - primjenjuje pravila u rješavanju tekstualnih zadataka  **MAT OŠ B. 2. 2. Određuje vrijednost nepoznatoga člana jednakosti**.  - određuje vrijednost nepoznatoga člana u jednakosti i dobiveno rješenje provjerava  - primjenjuje svojstva računskih operacija  - primjenjuje veze među računskim operacijama  **MAT OŠ E. 2. 1. Koristi se podatcima iz neposredne okoline.**  - promatra pojave i bilježi podatke o njima  - razvrstava prikupljene podatke i prikazuje ih jednostavnim tablicama ili piktogramima  - tumači podatke iz jednostavnih tablica i piktograma  - provodi jednostavna istraživanja te analizira i prikazuje podatke  **MAT OŠ E. 2. 2. Određuje je li neki događaj moguć ili nemoguć.**  - u različitim situacijama predviđa moguće i nemoguće događaje  - objašnjava zašto je neki događaj (ne)moguć | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Zbrajamo mase**  **Ishod aktivnosti:** učenik zbraja i oduzima u skupu prirodnih brojeva do 100; učenik se koristi podatcima iz neposredne okoline.  **Opis aktivnosti:**  Učenici otvaraju udžbenik na 114. stranici i čitaju uvodno pitanje: Tko se upravo važe, ako znaš da je sada na vagi najteži učenik? U grafikonu pronalaze potrebni podatak i čitaju ga. Iz grafikona iščitavaju i ostale podatke i analiziraju ih. Učiteljica/učitelj ih potiče pitanjima: Za koliko djece imamo podatke o masama? Pročitaj njihova imena. Kolika je čija masa? Pročitaj.  Učenik pročita pitanje: Tinova sestra je Ana. Koliko su zajedno teški? Određuje poznate podatke iščitavajući podatke iz grafikona i postavlja računsku radnju koko bi izračunao nepoznato.  Učiteljica/učitelj na ploču zapisuje: 32 + 26 = i crta potrebne pravokutnike i krugove. Demonstrira zbrajanje na dulji način. Učenici čitaju rečenicu iz udžbenika: Prvo pribrajamo desetice, zatim jedinice.  Učiteljica/učitelj zapisuje račun na kraći način: 32 + 26 = 58.  Učiteljica/učitelj poziva učenike da pogledaju i pročitaju pitanja iz udžbenika: Tko je najlakši? Ima li više kilograma Tin ili Roko?  Jesu li zajedno teži Tin i Ana ili Mia i Roko? Izračunaj na dulji i kraći način.  Dvoje učenika izračunava na ploči.  Na ploči se može riješiti još nekoliko sličnih primjera. | | | | Modul: Zbrajanje i oduzimanje  Jedinica: Zbrajanje 23 + 34  [**Objekt: Đaci superjunaci**](https://hr.izzi.digital/DOS/1109/3219.html#block-176295) | **OŠ HJ** – A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  **PID OŠ** - A. 2. 1. Učenik uspoređuje organiziranost u prirodi i objašnjava važnost organiziranosti; B. 2. 1. Učenik objašnjava važnost odgovornoga odnosa čovjeka prema sebi i prirodi.  **IKT** – A. 1. 1. Učenik uz učiteljevu pomoć odabire odgovarajuću digitalnu tehnologiju za obavljanje jednostavnih zadataka.  **GOO** – C. 1. 1. Uključuje se u zajedničke aktivnosti razrednog odjela i izvršava svoj dio zadatka; C. 1. 2. Promiče solidarnost u razredu.  **ODR** – A. 1. 3. Uočava povezanost između prirode i zdravoga života.  **POD** – C. 1. 3. Upoznaje funkciju novca.  **UKU** –A. 1. 2. 2. Primjena strategija učenja i rješavanje problema: učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. 1. Planiranje: na poticaj i uz pomoć učitelja učenik određuje cilj učenja i odabire pristup učenju; B. 1. 2. 2. Praćenje: na poticaj i uz pomoć učitelja prati svoje učenje; B. 1 .3. 3. Prilagodba učenja: na poticaj i uz pomoć učitelja učenik mijenja pristup učenju; B. 1. 4. 4. Samovrednovanje/samoprocjena: na poticaj i uz pomoć učitelja procjenjuje je li uspješno riješio zadatak ili naučio; C. 1. 2. 2. Slika o sebi kao učeniku: učenik iskazuje pozitivna i visoka očekivanja i vjeruje u svoj uspjeh u učenju; D. 1. 2. 2. Suradnja s drugima: učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **ZDR** – A. 1. 1. A., A. 1. 1. B., A. 1. 2.  **OSR** – A. 1. 1. Razvija sliku o sebi; A. 1. 2. Upravlja emocijama i ponašanjem; A. 1. 3. Razvija svoje potencijale; A. 1. 4. Razvija radne navike. |
| **2. Vrednovanje za učenje**  **Ishod aktivnosti:** učenik zbraja i oduzima u skupu prirodnih brojeva do 100; učenik određuje vrijednost nepoznatoga člana jednakosti; učenik se služi jedinicama za novac; koristi se podatcima iz neposredne okoline.  **Opis aktivnosti:**  Učenici samostalno rješavaju 1. zadatak u udžbeniku na stranici 115.  Analiza se vrši čitanjem uradaka.  Dogovara se zadaća - 2. i 3. zadatak iz udžbenika na stranici 115. | | | | [**Objekt: Čitaj i računaj**](https://hr.izzi.digital/DOS/1109/3219.html#block-176295) |
| **3. Možemo i ovo - problemski zadatak**  **Ishod aktivnosti:** učenik zbraja i oduzima u skupu prirodnih brojeva do 100; učenik određuje vrijednost nepoznatoga člana jednakosti; učenik se služi jedinicama za novac; koristi se podatcima iz neposredne okoline.  **Opis aktivnosti:**  Učenici su podijeljeni u skupine od po četiri ili pet učenika. Imaju pristup podatcima o svojim masama koje su izmjerili na početku školske godine pod satom Tjelesne i zdravstvene kulture ili pristup vagi pa trebaju izmjeriti i zapisati svoju masu u bilježnicu.  Skupno rješavaju zadatak s ploče:  Najveća dozvoljena masa koju podnosi dizalo neke zgrade je 100 kilograma. Izračunajte u skupinama koji se učenici iz vaše skupine smiju voziti u tom dizalu u isto vrijeme. | | | | [**Objekt: Otkrij pribrojnike pa izračunaj zbroj**](https://hr.izzi.digital/DOS/1109/3219.html#block-176295) |
| **Na ploči je:**  Zbrajanje (23 + 34)  3 D i 2 J + 2 D i 6 J = 5 D i 8 J  32 + 26 = 32 + 20 + 6  = 52 + 6  = 58 | | | |  |  |