**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | MATEMATIKA | | |
| DOMENA: | BROJEVI; ALGEBRA I FUNKCIJE | | |
| NASTAVNI SADRŽAJ: | PARNI I NEPARNI BROJEVI, O | | |
| ISHODI: | **MAT OŠ A. 2. 4. Učenik množi i dijeli u okviru tablice množenja.**  - množi i dijeli u okviru tablice množenja  - određuje višekratnike zadanoga broja  - određuje parne i neparne brojeve  **MAT OŠ B. 2. 1. Učenik prepoznaje uzorak i kreira niz objašnjavajući pravilnost nizanja.**  - uočava pravilnosti nizanja brojeva, objekata, aktivnosti i pojava  - određuje višekratnike kao brojevni niz  - kreira nizove  - objašnjava kriterije nizanja | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Množim i dijelim brzo i točno**  **Ishod aktivnosti: m**noži i dijeli u okviru tablice množenja; određuje višekratnike zadanoga broja.  **Opis aktivnosti:**  Provodi se vježba automatizacije množenja i dijeljenja:  Učenici rješavaju listić jednu minutu.   |  |  | | --- | --- | | 1 🞄 1 =  4 🞄 0 =  7 🞄 3 =  9 🞄 4 =  4 🞄 4 =  5 🞄 10 =  0 🞄 5 =  9 🞄 2 =  4 🞄 6 =  5 🞄 9 = | 12 : 4 =  24 : 4 =  12 : 2 =  15 : 3 =  32 : 4 =  27 : 3 =  20 : 4 =  50 : 5 =  25 : 5 =  60 : 10 = |   Nakon isteka vremena učenici zamjenjuju listiće, provodi se pregled i zapisuje rezultat.  Učenici iznose svoje dojmove - jesu li dovoljno točni i brzi ili još trebaju vježbati.  **2. Adresa**  **Ishod aktivnosti:** uočava pravilnosti nizanja brojeva, objekata, aktivnosti i pojava; određuje parne i neparne brojeve.  **Opis aktivnosti:**  Učiteljica/učitelj započinje komunikacijsku situaciju pitanjem: Što sadrži adresa? Nastavlja ju pitanjem: Znaš li svoj kućni broj? Na kojoj je strani ulice tvoj dom?  Učenici otvaraju udžbenike na 84. stranici i samostalno čitaju polazni zadatak.  Učiteljica/učitelj pita: Na kojem kućnom broju žive Lovro i Vita? Na kojoj strani ulici žive? Označite na ilustraciji početak njihove ulice. Pročitajte kućne brojeve u njihovoj ulici. Jesu li svi kućni brojevi u ulici na ilustraciji višekratnici broja 2?  **3. Parni i neparni brojevi**  **Ishod aktivnosti:** određuje parne i neparne brojeve; uočava pravilnosti nizanja brojeva, objekata, aktivnosti i pojave; određuje višekratnike kao brojevni niz; kreira nizove; objašnjava kriterije nizanja.  **Opis aktivnosti:**  Učiteljica/učitelj poučava učenike: Višekratnici broja 2 su parni brojevi. Ostali brojevi su neparni. Parni brojevi na mjestu jedinica imaju znamenke: 0, 2, 4, 6, 8. Neparni brojevi na mjestu jedinica imaju znamenke: 1, 3, 5, 7, 9.  Učiteljica/učitelj pita učenike: Što sve dolazi u paru? Piše pitanje na ploču. Učenici navode primjere koji se zapisuju na ploču: čarape, rukavice, cipele, skije, klizaljke, naušnice …  Učiteljica/učitelj izgovara brojeve, a učenici dolaze pred ploču i zapisuju ih u tablicu na ploči i u svoje bilježnice: 6, 11, 23, 44, 56, 75, 97, 89, 16, 38, 70,…  **4. Vrednovanje za učenje**  **Ishod aktivnosti:** određuje parne i neparne brojeve; uočava pravilnosti nizanja brojeva, objekata, aktivnosti i pojava; određuje višekratnike kao brojevni niz; kreira nizove; objašnjava kriterije nizanja.  **Opis aktivnosti:**  Učenici rješavaju zadatak iz udžbenika na 84. stranici (Parne brojeve zaokruži plavom, a neparne crvenom bojom) kao izlaznu karticu.  **5. Ovo mogu sam**  **Ishod aktivnosti:** uočava pravilnosti nizanja brojeva, objekata, aktivnosti i pojava; određuje višekratnike kao brojevni niz; kreira nizove; objašnjava kriterije nizanja.  **Opis aktivnosti:**  Učenici samostalno rješavaju zadatke iz udžbenika na stranici 85.  Analiza se vrši čitanjem odgovora.  Dogovara se zadaća – ispravak netočnih zadataka.  **Na ploči je:**  Parni i neparni brojevi  Parni brojevi na mjestu jedinica imaju znamenke: 0, 2, 4, 6, 8.  Neparni brojevi na mjestu jedinica imaju znamenke: 1, 3, 5, 7, 9.  Što sve dolazi u paru?  Čarape, rukavice, cipele, role, skije, klizaljke, naušnice, …   |  |  | | --- | --- | | Parni brojevi | Neparni brojevi | | 6, 44, 56, 16, 38, 70, … | 11, 23, 75, 97, 89, … | | Modul: Množenje i dijeljenje  Jedinica: Parni i neparni brojevi  [**Objekt: Što je sve u paru?**](https://hr.izzi.digital/DOS/1109/3231.html#block-196614)  [**Objekt: Pogledaj pa odgovori**](https://hr.izzi.digital/DOS/1109/3231.html#block-196614)  [**Objekt: Izračunaj i odgovori**](https://hr.izzi.digital/DOS/1109/3231.html#block-300983)  [**Objekt: Parni ili neparni?**](https://hr.izzi.digital/DOS/1109/3231.html#block-300983) | **IKT** – A. 1. 1. Učenik uz učiteljevu pomoć odabire odgovarajuću digitalnu tehnologiju za obavljanje jednostavnih zadataka.  **GOO** – C. 1. 1. Sudjeluje u zajedničkom radu u razredu; C. 1. 2. Promiče solidarnost u razredu.  **OSR** –A. 1. 1. Razvija sliku o sebi; A. 1. 2. Upravlja emocijama i ponašanjem; A. 1. 3. Razvija svoje potencijale; A. 1. 4. Razvija radne navike.  **ODR** – A. 1. 1. Prepoznaje svoje mjesto i povezanost s drugima u zajednici.  **OŠ HJ** – A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima; A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem; A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  **PID OŠ** –A. 2. 3. Učenik uspoređuje organiziranost različitih zajednica i prostora dajući primjere iz neposrednoga okružja; B. 2. 4. Učenik se snalazi u prostoru, izrađuje, analizira i provjerava skicu kretanja.  **UKU** – A. 1. 2. Učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. Na poticaj i uz pomoć učitelja učenik određuje cilj učenja i odabire pristup učenju; B. 1. 2. Na poticaj i uz pomoć učitelja prati svoje učenje; D. 1. 2. Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |