**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | MATEMATIKA | | |
| DOMENA: | MJERENJE | | |
| NASTAVNI SADRŽAJ: | DULJINA DUŽINE, PIV | | |
| ISHODI: | **MAT OŠ D. 2. 2. Učenik procjenjuje, mjeri i crta dužine zadane duljine.**  - poznaje jedinične dužine za mjerenje dužine i njihov međusobni odnos (metar i centimetar)  - imenuje i crta dužinu zadane duljine  - mjeri dužinu pripadajućim mjernim instrumentom i zadanom mjernom jediničnom dužinom  - zapisuje duljinu dužine mjernim brojem i znakom mjerne jedinice  - duljinu dužine zapisuje matematičkim simbolima  - procjenjuje duljinu dužine i najkraće udaljenosti objekata u metrima  - računa s jedinicama za mjerenje dužine (u skupu brojeva do 100)  **MAT OŠ C. 2. 1. Učenik opisuje i crta dužine.**  - crta dužinu i primjenjuje oznaku za dužinu | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Računam s mjernim jedinicama**  **Ishod aktivnosti:** poznaje jedinične dužine za mjerenje dužine i njihov međusobni odnos (metar i centimetar); računa s jedinicama za mjerenje dužine (u skupu brojeva do 100).  **Opis aktivnosti:**  Učiteljica/učitelj uzima i pokazuje razredni metar i pita: Što držim u ruci? Koliko je dug ovaj metar? Izrazi u metrima i u centimetrima.  Učenik dolazi pred ploču i zapisuje 1m, 100cm.  Učiteljica/učitelj pita: Koliko je dugo tvoje ravnalo? A stranica trokuta na kojoj je mjerna skala? Zapiši u bilježnicu. Učenici čitaju svoje zapise. Za koliko centimetara je dulje ravnalo od trokuta? Učenici odgovaraju, a učiteljica/učitelj ih poučava da se računati može i s jedinicama za mjerenje dužine te kako će to zapisati (ne zaboravi napisati mjernu jedinicu).  **2. Ovo mogu sam**  **Ishod aktivnosti:** poznaje jedinične dužine za mjerenje dužine i njihov međusobni odnos (metar i centimetar); imenuje i crta dužinu zadane duljine; mjeri dužinu pripadajućim mjernim instrumentom i zadanom mjernom jediničnom dužinom; zapisuje duljinu dužine mjernim brojem i znakom mjerne jedinice; duljinu dužine zapisuje matematičkim simbolima; procjenjuje duljinu dužine i najkraće udaljenosti objekata u metrima; računa s jedinicama za mjerenje dužine (u skupu brojeva do 100).  **Opis aktivnosti:**  Učenici samostalno rješavaju zadatke u udžbeniku na stranici 15 i 16.  **3. Samovrednovanje**  **Ishod aktivnosti:** mjeri dužinu pripadajućim mjernim instrumentom i zadanom mjernom jediničnom dužinom; zapisuje duljinu dužine mjernim brojem i znakom mjerne jedinice; duljinu dužine zapisuje matematičkim simbolima.  **Opis aktivnosti:**  Nakon analize riješenih zadatka učenici samostalno rješavaju dio samoprocjene na stranici 7. u udžbeniku.  (Pravilno koristim ravnalo.  Znam izmjeriti duljinu dužine.  Računam u metrima i centimetrima.  Služim se kraticama za metar i centimetar.  Pravilno crtam dužinu određene duljine.)  **Na ploči je:**  Duljina dužine  1m, 1cm  1m=100 cm  30 cm – 10 cm = 20 cm |  | **OSR** – A. 1. 1. Razvija sliku o sebi; A. 1. 2. Upravlja emocijama i ponašanjem; A. 1. 3. Razvija svoje potencijale; A. 1. 4. Razvija radne navike.  **ODR** – A. 1. 1. Prepoznaje svoje mjesto i povezanost s drugima u zajednici.  **OŠ HJ** - A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima; A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem; A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  **UKU** –A. 1. 2. 2. Primjena strategija učenja i rješavanje problema: učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. 1. Planiranje: na poticaj i uz pomoć učitelja učenik određuje cilj učenja i odabire pristup učenju; B. 1. 2. 2. Praćenje: na poticaj i uz pomoć učitelja prati svoje učenje;  B. 1. 3. 3. Prilagodba učenja: na poticaj i uz pomoć učitelja učenik mijenja pristup učenju;  B. 1. 4. 4. Samovrednovanje/samoprocjena: na poticaj i uz pomoć učitelja procjenjuje je li uspješno riješio zadatak ili naučio; C. 1. 2. 2. Slika o sebi kao učeniku; D. 1. 2. 2. Suradnja s drugima: učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć; C. 1. 4. 4. Emocije: učenik se koristi ugodnim emocijama i raspoloženjima tako da potiču učenje te kontrolira neugodne emocije i raspoloženja tako da ga ne ometaju u učenju;  D. 1. 1. 1. Fizičko okružje učenja: učenik stvara prikladno fizičko okružje za učenje s ciljem poboljšanja koncentracije i motivacije.  **GOO** – C. 1. 2. Promiče solidarnost u razredu. |