**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | MATEMATIKA | | |
| DOMENA: | BROJEVI | | |
| NASTAVNI SADRŽAJ: | ZBRAJANJE I ODUZIMANJE DESETICA, PIV | | |
| ISHODI: | **MAT OŠ A. 2. 3. Zbraja i oduzima u skupu prirodnih brojeva do 100.**  - mentalno zbraja i oduzima u skupu brojeva do 100  - primjenjuje svojstvo komutativnosti te vezu među računskim operacijama  - procjenjuje rezultat zbrajanja i oduzimanja  - zbraja i oduzima više brojeva. Rješava tekstualne zadatke  **MAT OŠ B. 2. 2. Određuje vrijednost nepoznatoga člana jednakosti.**  - određuje vrijednost nepoznatoga člana u jednakosti i dobiveno rješenje provjerava  - primjenjuje svojstva računskih operacija  - primjenjuje veze među računskim operacijama  **MAT OŠ D. 2. 1. Učenik se služi jedinicama za novac.**  - služi se jedinicama za novac i znakovima njegovih jediničnih vrijednosti  - računa s jedinicama za novac (u skupu brojeva do 100)  **MAT OŠ E. 2. 1. Koristi se podatcima iz neposredne okoline**  - promatra pojave i bilježi podatke o njima  - razvrstava prikupljene podatke i prikazuje ih jednostavnim tablicama ili piktogramima  - tumači podatke iz jednostavnih tablica i piktograma  - provodi jednostavna istraživanja te analizira i prikazuje podatke | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Zadaća**  **Ishod aktivnosti:** zbraja i oduzima u skupu prirodnih brojeva do 100.  **Opis aktivnosti:**  Nekoliko učenica/učenika iznosi svoje iskustvo sa zadaćom: što su trebali napraviti, zašto, jesu li uspjeli riješiti zadatke, jesu li imali poteškoća, kakvih…  **2. Pribrojnici, zbroj, umanjenik, umanjitelj, razlika**  **Ishod aktivnosti:** zbraja i oduzima u skupu prirodnih brojeva do 100.  **Opis aktivnosti:**  Učiteljica/učitelj govori pitalice, a učenici odgovaraju:  Rezultat sam zbrajanja? Tko sam ja?  Ja sam najveći broj u oduzimanju? Tko sam ja?  Mene uvećavaš za neki broj. Tko sam ja?  Dodaješ me nekom broju. Tko sam ja?  Ja ti kažem za koliko treba umanjiti? Tko sam ja?  Ja sam rezultat oduzimanja? Tko sam ja?  Učenica/učenik dolazi pred ploču, učiteljica/učitelj zadaje zadatak:  Izračunaj zbroj brojeva 10, 20 i 50.  Zbroju brojeva 30 i 40 dodaj 20.  Razliku brojeva 70 i 50 uvećaj za 40.  Zbroju brojeva 30 i 10 dodaj njihovu razliku.  Koliki je umanjitelj ako je umanjenik 90, a razlika 30?  **3. Problemski zadatak riječima**  **Ishod aktivnosti:** zbraja i oduzima u skupu prirodnih brojeva do 100; rješava tekstualne zadatke; koristi se podatcima iz neposredne okoline.  **Opis aktivnosti:**  Učiteljica/učitelj čita 23. zadatak iz udžbenika na stranici 61. Prijepodne je u restoranu jelo 40 gostiju, a poslijepodne 10 gostiju više nego prijepodne. Koliko je ukupno gostiju jelo u restoranu toga dana?  Potiče učenike da odrede poznato u zadatku i to grafički crta na ploči. Učenici određuju nepoznato u zadatku. Zaključuju da im nedostaje podatak i predlažu kako do njega doći. Učiteljica/učitelj zapisuje na ploču 40 + 10 = 50, a onda netko od učenika izračuna koliko je ukupno gostiju jelo u restoranu. Učenici odgovaraju na pitanje iz zadatka punom rečenicom.   |  |  | | --- | --- | | dan | | | prijepodne | poslijepodne | | 40 | za 10 više | |  | 40+10=50 | | 40 + 50 = 90 | |   **4. Ovo mogu sama/sam**  **Ishod aktivnosti:** zbraja i oduzima u skupu prirodnih brojeva do 100; određuje vrijednost nepoznatoga člana jednakosti.  **Opis aktivnosti:**  Učenici rješavaju zadatke u udžbeniku na 59., 60. i 61. stranici svojim tempom prema sposobnostima.  Tijekom rada mogu kraj svakoga zadataka stavljati oznake +, - ili ? te po potrebi pozvati učiteljicu/učitelja u pomoć.  Kako koja/koji učenica/učenik završi dolazi usporediti svoje rezultate s rezultatima u učiteljskom udžbeniku i crvenom bojicom sami u svome udžbeniku označavaju što je točno, a što ne.  Dogovara se zadaća – udžbenik stranica 62.  **Na ploči je:**  **Zbrajanje i oduzimanje desetica**  *Računi koje su dobili učenici u 2. aktivnosti.*  23. zadatak   |  |  | | --- | --- | | dan | | | prijepodne | poslijepodne | | 40 | za 10 više | |  | 40+10=50 | | 40 + 50 = 90 | | |  | **OŠ HJ** – A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima; C. 2. 1. Učenik sluša/čita tekst primljen uz pomoć elektroničkih medija, oblikovan u skladu s početnim opismenjavanjem i izdvaja važne podatke iz teksta.  **PID OŠ** – C. 2. 3. Učenik opisuje ulogu i utjecaj zajednice i okoliša na djelatnosti ljudi mjesta u kojemu živi te opisuje i navodi primjere važnosti i vrijednosti rada.  **IKT** – A. 1. 1. Učenik uz učiteljevu pomoć odabire odgovarajuću digitalnu tehnologiju za obavljanje jednostavnih zadataka.  **GOO** – C. 1. 1. Uključuje se u zajedničke aktivnosti razrednog odjela i izvršava svoj dio zadatka; C. 1. 2. Promiče solidarnost u razredu.  **OSR** – A. 1. 1. Razvija sliku o sebi; A. 1. 2. Upravlja emocijama i ponašanjem;  A. 1. 3. Razvija svoje potencijale; A. 1 .4. Razvija radne navike; B. 1. 2. Razvija komunikacijske kompetencije; C. 1. 3. Pridonosi skupini.  **ODR** – A. 1. 1. Prepoznaje svoje mjesto i povezanost s drugima u zajednici.  **UKU** – A. 1. 2. 2. Primjena strategija učenja i rješavanje problema; Učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. 1. Planiranje: na poticaj i uz pomoć učitelja učenik određuje cilj učenja i odabire pristup učenju; B. 1. 2. 2. Praćenje: na poticaj i uz pomoć učitelja prati svoje učenje;  B. 1. 4. 4. Samovrednovanje/samoprocjena: na poticaj i uz pomoć učitelja procjenjuje je li uspješno riješio zadatak ili naučio; C. 1. 2. 2. Slika o sebi kao učeniku: učenik iskazuje pozitivna i visoka očekivanja i vjeruje u svoj uspjeh u učenju; D. 1. 2. 2. Suradnja s drugima: učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |