**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | MATEMATIKA | | |
| DOMENA: | BROJEVI | | |
| NASTAVNI SADRŽAJ: | ODUZIMANJE BROJEVA DO 20 - ponavljanje | | |
| ISHODI: | **MAT OŠ A. 1. 4. Zbraja i oduzima u skupu brojeva do 20.**  - oduzima brojeve do 20  - računske operacije zapisuje matematičkim zapisom  **MAT OŠ A. 1. 1. Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  **MAT OŠ E. 1. 1. Učenik se služi podatcima i prikazuje ih piktogramima i jednostavnim tablicama.**  - prebrojava članove skupa | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. U pernici**  **Ishod aktivnosti:** broji u skupu brojeva do 20; povezuje količinu i broj; zbraja i oduzima brojeve do 20.  **Opis aktivnosti:**  Učiteljica/učitelj projicira motivacijsku ilustraciju iz udžbenika. Učenica/učenik čita pitanje. Učenici prebrojavaju crtaći pribor, zapisuju usporedbu i odgovor. Učiteljica/učitelj pitanjem inicira komunikacijsku situaciju: Koliki je ukupni broj flomastera i bojica? Izračunavaju zbrajanjem. Učiteljica/učitelj usmjerava razgovor pitanjem: Koliko je manje bojica nego flomastera? Kojom ćemo to računskom radnjom izračunati? Nakon učeničkog odgovora, učiteljica/učitelj na ploču piše naslov: Oduzimanje brojeva do 20. Učenica/učenik piše račun oduzimanja na ploču i izračunava. Učenici na napisanom zadatku ponavljaju nazive brojeva u oduzimanju: umanjenik, umanjitelj, razlika. Frontalno odgovaraju na pitanja: Koliki je ukupan broj gumica, šiljila i bojica? Rješavaju zadatak: Od zbroja flomastera i bojica oduzmi crtaći pribor.  **2. Zbrajanje i oduzimanje do 20**  **Ishod aktivnosti:** zbraja i oduzima brojeve do 20.  **Opis aktivnosti:**  Učenici samostalno rješavaju od 2. do 7. zadatka uz individualnu pomoć po potrebi.  Analiza se provodi čitanjem rezultata.  **3. Matematički lanac**  **Ishod aktivnosti:** oduzima brojeve do 20; broji u skupu brojeva do 20; povezuje količinu i broj; prikazuje brojeve do 20 na različite načine; čita i zapisuje brojeve do 20 i nulu brojkama i riječima; prebrojava članove skupa.  **Opis aktivnosti:**  Učenici igraju igru matematički lanac. Od broja 20 oduzimaju se jednoznamenkasti brojevi: učiteljica/učitelj zadaje zadatak npr. 20 - 4, učenica/učenik kaže rješenje i zadaje sljedećoj/sljedećem učenici/učeniku zadatak tako da od svoga rješenja oduzima jednoznamenkasti broj, npr. 16 - 3, i tako redom, na primjer: 13 - 5, 8 - 6, a zadnja/zadnji učenica/učenik oduzima od rezultata koliko treba do 0.  **4. Smišljamo zadatke**  Učenici dobivaju po 5 papirića i na svaki zapisuju zadatak oduzimanja do 20 te papiriće (nakon pregleda učiteljice/učitelja) stavljaju u kutiju (zajedno s papirićima zbrajanja s prethodnoga sata). | **Modul: Ponavljanje sadržaja matematike za prvi razred**  [**Jedinica: Zbrajanje i oduzimanje do 20**](https://hr.izzi.digital/DOS/1109/1518.html) | **OŠ HJ** - A. 1. 1. Učenik razgovara i govori u skladu s jezičnim razvojem izražavajući svoje potrebe, misli i osjećaje.  **OSR** - B. 1. 2. Aktivno sluša, daje i prima povratne informacije i komunicira u skladu s komunikacijskim pravilima; C. 1. 2. Ponaša se u skladu s pravilima skupine; prepoznaje pravedno i pošteno ponašanje.  **ODR** - A. 1. 1. Razvija komunikativnost i suradništvo.  **GOO** – C. 1. 1. Uključuje se u zajedničke aktivnosti razrednog odjela i izvršava svoj dio zadatka.  **UKU** - A. 1. 3.  3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema.  **UKU** - B. 1. 4.  4. Samovrednovanje/samoprocjena:  - na poticaj i uz pomoć učitelja procjenjuje je li uspješno riješio zadatak ili naučio.  **IKT** – A. 1. 1. Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka. |