**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | MATEMATIKA | | |
| DOMENA: | BROJEVI | | |
| NASTAVNI SADRŽAJ: | ZBRAJANJE I ODUZIMANJE DVOZNAMENKASTIH BROJEVA , PIV | | |
| ISHODI: | **MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda.**  - broji, čita i zapisuje brojkom i brojevnom riječi te uspoređuje prirodne brojeve do 100  - prikazuje brojeve na različite načine  **MAT OŠ A. 2. 3. Zbraja i oduzima u skupu prirodnih brojeva do 100.**  - mentalno zbraja i oduzima u skupu brojeva do 100  - zbraja i oduzima više brojeva. Rješava tekstualne zadatke  **MAT OŠ D. 2. 1. Služi se jedinicama za novac.**  - prepoznaje hrvatske novčanice i kovanice  - poznaje odnos veće i manje novčane jedinice  - služi se jedinicama za novac i znakovima njegovih jediničnih vrijednosti  - računa s jedinicama za novac (u skupu brojeva do 100)  **MAT OŠ E. 2. 1. Koristi se podatcima iz neposredne okoline.**  - promatra pojave i bilježi podatke o njima  - razvrstava prikupljene podatke i prikazuje ih jednostavnim tablicama ili piktogramima  - tumači podatke iz jednostavnih tablica i piktograma  - provodi jednostavna istraživanja te analizira i prikazuje podatke | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Kolika je cijena?**  **Ishod aktivnosti:** prikazuje brojeve na različite načine; prepoznaje hrvatske novčanice i kovanice; poznaje odnos veće i manje novčane jedinice; služi se jedinicama za novac i znakovima njegovih jediničnih vrijednosti; promatra pojave i bilježi podatke o njima.  **Opis aktivnosti:**  Učenici listaju reklamne letke različitih prodavaonica i odabiru zadane proizvode:  1. skupina: mliječni proizvodi  2. skupina: mesni proizvodi  3. skupina: proizvodi za higijenu  Svaki član skupine odabire jedan proizvod iz svoje kategorije, izrezuje ga, stavlja njegovu sličicu na klupu i ispod nje modelima novčanica prikazuje njegovu cijenu (bez znamenki iza zareza).  Svi članovi skupine unutar skupine provjere točnost svojih prikaza i prikaze brojeva ostave na radnom mjestu.  Skupine mijenjaju mjesta i na mjestu na koje su došli promotre prikaz broja i cijenu te na sličicu stavljaju ✔ako je cijena točno prikazana novčanicama ili 🗙 ako nije točno.  Svi se vraćaju na svoja prvotna radna mjesta i analiziraju zatečeno.  **2. Usporedimo cijene proizvode**  **Ishod aktivnosti:** uspoređuje prirodne brojeve do 100; poznaje odnos veće i manje novčane jedinice; služi se jedinicama za novac i znakovima njegovih jediničnih vrijednosti.  **Opis aktivnosti:**  Učiteljica/učitelj pita: Tko je iz skupine mliječnih proizvoda odabrao najskuplji proizvod? Učenik se javlja i zapisuje svoj broj na ploči. Učiteljica/učitelj pita: Tko je odabrao najjeftiniji mliječni proizvod? Učenik dolazi i zapisuje broj pokraj već napisanog na ploči. Zapisuje odnos brojeva znakom >.  Na isti način dolaze i učenici iz ostalih skupina, zapisuju i uspoređuju cijene svojih proizvoda.  Učiteljica/učitelj pita: Koja je razlika između najskupljeg i najjeftinijeg proizvoda iz svake skupine? Učenici izračunavaju u svojim bilježnicama pa jedan predstavlja svoj račun na ploči.  Učiteljica/učitelj postavlja novi zadatak: Koliko ukupno koštaju najjeftiniji, a koliko najskuplji proizvodi iz svih skupina? Učenici izračunavaju na svojim mjestima pa na ploči.  **3. Što možeš kupiti?**  **Ishod aktivnosti:** mentalno zbraja i oduzima u skupu brojeva do 100; zbraja i oduzima više brojeva.  **Opis aktivnosti:**  Učenici na jednu klupu postave sličice odabranih proizvoda iz reklamnih letaka i pripreme novčanice tako da svatko ima 50 kn. Učiteljica/učitelj ih potiče da dođu do klupe i odaberu što žele kupiti pa izračunaju imaju li dovoljno novca. Ako nemaju dovoljno novca mogu promijeniti odabir.  Nekoliko učenika na ploči pokazuje svoj odabir i izračun.  Učiteljica/učitelj potiče učenike da u skupinama porazgovaraju o tome je li skuplji proizvod uvijek i bolji proizvod.  Učenici koji žele iznose svoje mišljenje i argumente ostalima.  **Na ploči je:**  Zbrajanje i oduzimanje  najskuplji proizvod najjeftiniji proizvod  mliječni proizvodi x > y  mesni proizvodi a > b  proizvodi za higijenu c > d    x + a + c =  y + b + d = | Mogu se provesti aktivnosti s preostalim objektima iz nastavnih jedinica koje su obrađene  [**Jedinica: Zbrajanje 34 + 28**](https://hr.izzi.digital/DOS/1109/3221.html)  [**Jedinica: Oduzimanje 72 - 38**](https://hr.izzi.digital/DOS/1109/3650.html) | **OŠ HJ** – A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  **PID OŠ** - A. 2. 1. Učenik uspoređuje organiziranost u prirodi i objašnjava važnost organiziranosti; A. 2. 2. Učenik objašnjava organiziranost vremena i prikazuje vremenski slijed događaja; A. 2. 3. Učenik uspoređuje organiziranost različitih zajednica i prostora dajući primjere iz neposrednoga okružja; B. 2. 1. Učenik objašnjava važnost odgovornoga odnosa čovjeka prema sebi i prirodi; C. 2. 1. Učenik uspoređuje ulogu i utjecaj pojedinca i zajednice na razvoj identiteta te promišlja o važnosti očuvanja baštine.  **IKT** – A. 1. 1. Učenik uz učiteljevu pomoć odabire odgovarajuću digitalnu tehnologiju za obavljanje jednostavnih zadataka.  **POD** – A. 1. 3. Upoznaje mogućnosti osobnog razvoja (razvoj karijere, profesionalno usmjeravanje); C. 1. 3. Upoznaje funkciju novca.  **UKU** – A. 1. 2. 2. Primjena strategija učenja i rješavanje problema: učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. 1. Planiranje:  na poticaj i uz pomoć učitelja učenik određuje cilj učenja i odabire pristup učenju; B. 1. 2. 2. Praćenje: na poticaj i uz pomoć učitelja prati svoje učenje; B. 1. 3. 3. Prilagodba učenja: na poticaj i uz pomoć učitelja učenik mijenja pristup učenju; B. 1. 4. 4. Samovrednovanje/ samoprocjena: na poticaj i uz pomoć učitelja procjenjuje je li uspješno riješio zadatak ili naučio; C. 1. 2. 2. Slika o sebi kao učeniku: učenik iskazuje pozitivna i visoka očekivanja i vjeruje u svoj uspjeh u učenju; D. 1. 2. 2. Suradnja s drugima: učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** – A. 1. 1. Razvija sliku o sebi; A. 1. 2. Upravlja emocijama i ponašanjem; A. 1. 3. Razvija svoje potencijale; A. 1. 4. Razvija radne navike.  **ODR** – A. 1. 1. Prepoznaje svoje mjesto i povezanost s drugima u zajednici. |