**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | MATEMATIKA | | |
| DOMENA: | OBLIK I PROSTOR | | |
| NASTAVNI SADRŽAJ: | DUŽINA I OZNAČAVANJE DUŽINA, PIV | | |
| ISHODI: | **MAT OŠ C. 2. 1. Učenik opisuje i crta dužine.**  - spaja točke crtama  - opisuje dužinu kao najkraću spojnicu dviju točaka  - određuje krajnje točke dužine  - crta dužinu i primjenjuje oznaku za dužinu  - određuje pripadnost točaka dužini | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Zadaća**  **Ishod aktivnosti:** spaja točke crtama; opisuje dužinu kao najkraću spojnicu dviju točaka; određuje krajnje točke dužine; crta dužinu i primjenjuje oznaku za dužinu; određuje pripadnost točaka dužini.  **Opis aktivnosti:**  Kroz analizu zadaće na 9. stranici u udžbeniku ponavljaju se naučeni sadržaji.  **2. Prepoznaj dužinu**  **Ishod aktivnosti:** spaja točke crtama; opisuje dužinu kao najkraću spojnicu dviju točaka; određuje krajnje točke dužine; crta dužinu i primjenjuje oznaku za dužinu; određuje pripadnost točaka dužini.  **Opis aktivnosti:**  Učenici dolaze redom pred ploču i crtaju po učiteljičinim/učiteljevim uputama:  Nacrtaj dužinu AB. Što su toj dužini točke A i B?  Nacrtaj točke C i D koje pripadaju dužini AB.  Ispiši sve dužine koje vidiš na crtežu.  **3. Dužina**  **Ishod aktivnosti:** spaja točke crtama; opisuje dužinu kao najkraću spojnicu dviju točaka; određuje krajnje točke dužine; crta dužinu i primjenjuje oznaku za dužinu; određuje pripadnost točaka dužini.  **Opis aktivnosti:**  Učenici samostalno rješavaju zadatke u udžbeniku na stranicama 10, 11 i 12 svojim tempom uz samovrednovanje - uz svaki zadatak stave kvačicu ako su sigurni da su ga točno riješili, a upitnik ako nisu sigurni. Učenike treba podsjetiti da se pravilno služe geometrijskim priborom te da u radu budu precizni i uredni.  **4. Vrednovanje za učenje**  **Ishod aktivnosti:** na poticaj i uz pomoć učitelja učenik određuje cilj učenja i odabire pristup učenju.  **Opis aktivnosti:**  Učiteljica/učitelj potiče učenike da otvore udžbenik na stranici 6 te čitanjem i popunjavanjem prvih dviju tvrdnji procjene svoje učenje.  **5. Točke pripadaju i ne pripadaju dužini**  **Ishod aktivnosti:** određuje pripadnost točaka dužini.  **Opis aktivnosti:**  Učiteljica/učitelj pročita zadatak iz udžbenika na stranici 9: Promotri. Gdje se nalazi točka F, a gdje točka C? Nakon promatranja učenici odgovaraju na pitanje i glasno čitaju tekst: Točka F pripada dužini BD jer se nalazi na njoj. Točka C nalazi se izvan dužine, stoga ne pripada dužini BD.  Učiteljica/učitelj poziva učenike redom pred ploču i zadaje zadatke:  Nacrtaj dužinu kojoj su krajnje točke T i V.  Nacrtaj tri točke po izboru koje pripadaju nacrtanoj dužini.  Nacrtaj dvije točke po izboru koje ne pripadaju nacrtanoj dužini.  Ostali učenici nakon svakog dijela ocjenjuju suučenika metodom palac gore i po potrebi dopunjavaju, objašnjavaju ili ispravljaju.  Dogovara se zadaća – ostali zadatci s 9. stranice udžbenika.  **Na ploči je:**  Dužina  A C D B  ⚫ ⚫ ⚫ ⚫  Dužine: AB, AC, AD, CD, CB, DB |  | **IKT** – A. 1. 1. Učenik uz učiteljevu pomoć odabire odgovarajuću digitalnu tehnologiju za obavljanje jednostavnih zadataka.  **OSR** – A. 1. 1. Razvija sliku o sebi; A. 1. 2. Upravlja emocijama i ponašanjem; A. 1. 3. Razvija svoje potencijale; A. 1. 4. Razvija radne navike.  **ODR** – A. 1. 1. Prepoznaje svoje mjesto i povezanost s drugima u zajednici.  **OŠ HJ** - A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima; A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem; A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  **UKU** – A. 1. 2. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. 1. Planiranje: na poticaj i uz pomoć učitelja učenik određuje cilj učenja i odabire pristup učenju; B. 1. 2. 2. Praćenje: na poticaj i uz pomoć učitelja prati svoje učenje;  B. 1. 3. 3. Prilagodba učenja: na poticaj i uz pomoć učitelja učenik mijenja pristup učenju;  B. 1. 4. 4. Samovrednovanje/samoprocjena: na poticaj i uz pomoć učitelja procjenjuje je li uspješno riješio zadatak ili naučio; C. 1. 2. 2. Slika o sebi kao učeniku; C. 1. 4. 4. Emocije: učenik se koristi ugodnim emocijama i raspoloženjima tako da potiču učenje te kontrolira neugodne emocije i raspoloženja tako da ga ne ometaju u učenju; D. 1. 1. 1. Fizičko okružje učenja: učenik stvara prikladno fizičko okružje za učenje s ciljem poboljšanja koncentracije i motivacije; D. 1. 2. 2. Suradnja s drugima: učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **GOO** – C. 1. 2. Promiče solidarnost u razredu. |