**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | MATEMATIKA | | | | |
| DOMENA: | BROJEVI | | | | |
| NASTAVNI SADRŽAJ: | ZBRAJANJE I ODUZIMANJE BROJEVA DO 100, ANALIZA PISANE PROVJERE | | | | |
| ISHODI: | **MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda.**  - broji, čita i zapisuje brojkom i brojevnom riječi te uspoređuje prirodne brojeve do 100  - prikazuje brojeve na različite načine  **MAT OŠ A. 2. 3. Zbraja i oduzima u skupu prirodnih brojeva do 100.**  - mentalno zbraja i oduzima u skupu brojeva do 100  - zbraja i oduzima više brojeva  - rješava tekstualne zadatke  **MAT OŠ A. 2. 5. Učenik primjenjuje pravila u računanju brojevnih izraza sa zagradama.**  - rješava zadatke sa zagradama  - primjenjuje pravila u rješavanju tekstualnih zadataka.  **MAT OŠ B. 2. 2. Određuje vrijednost nepoznatoga člana jednakosti**.  - određuje vrijednost nepoznatoga člana u jednakosti i dobiveno rješenje provjerava  - primjenjuje svojstva računskih operacija  - primjenjuje veze među računskim operacijama.  **MAT OŠ D. 2. 1. Služi se jedinicama za novac.**  - prepoznaje hrvatske novčanice i kovanice  - poznaje odnos veće i manje novčane jedinice  - služi se jedinicama za novac i znakovima njegovih jediničnih vrijednosti  - računa s jedinicama za novac (u skupu brojeva do 100)  **MAT OŠ D. 2. 3. Učenik procjenjuje i mjeri vremenski interval.**  - navodi standardne mjerne jedinice za vrijeme (sekunda, minuta, sat, dan, tjedan, mjesec, godina), procjenjuje i mjeri prolaznost vremena odgovarajućim mjernim instrumentom i zapisuje duljinu vremenskoga intervala  - navodi odnose mjernih jedinica za vrijeme  - računa s jedinicama za vrijeme u skupu brojeva do 100  **MAT OŠ E. 2. 1. Koristi se podatcima iz neposredne okoline.**  - promatra pojave i bilježi podatke o njima  - razvrstava prikupljene podatke i prikazuje ih jednostavnim tablicama ili piktogramima  - tumači podatke iz jednostavnih tablica i piktograma  - provodi jednostavna istraživanja te analizira i prikazuje podatke  **MAT OŠ E. 2. 2. Određuje je li neki događaj moguć ili nemoguć.**  - u različitim situacijama predviđa moguće i nemoguće događaje  - objašnjava zašto je neki događaj (ne)moguć | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Podjela ispita na uvid**  **Ishod aktivnosti:** učenik se služi prirodnim brojevima do 100 u opisivanju i prikazivanju količine i redoslijeda; učenik zbraja i oduzima u skupu prirodnih brojeva do 100; učenik primjenjuje pravila u računanju brojevnih izraza sa zagradama; učenik određuje vrijednost nepoznatoga člana jednakosti; učenik primjenjuje pravila u računanju brojevnih izraza sa zagradama; učenik se služi se jedinicama za novac; učenik procjenjuje i mjeri vremenski interval; učenik određuje je li neki događaj moguć ili nemoguć; učenik se koristi podatcima iz neposredne okoline.  **Opis aktivnosti:**  Učiteljica/učitelj daje učenicima na uvid ispravljene ispite znanja i potiče ih da provjere je li sve u redu. Učenici samostalno pregledavaju svoj ispit. Učiteljica/učitelj potiče komunikacijsku situaciju pitanjem: Ima li pitanja ili nejasnoća? | | | |  | **OSR** – A. 1. 1. Razvija sliku o sebi; A. 1. 2. Upravlja emocijama i ponašanjem; A. 1. 3. Razvija svoje potencijale; A. 1 .4. Razvija radne navike.  **ODR** – A. 1. 1. Prepoznaje svoje mjesto i povezanost s drugima u zajednici.  **UKU** – C. 1. 4. 4. Emocije: učenik se koristi ugodnim emocijama i raspoloženjima tako da potiču učenje te kontrolira neugodne emocije i raspoloženja tako da ga ne ometaju u učenju;  D. 1. 1. 1. Fizičko okružje učenja: učenik stvara prikladno fizičko okružje za učenje s ciljem poboljšanja koncentracije i motivacije.  **OŠ HJ** - A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima. |
| **2. Analiza ispita**  **Ishod aktivnosti:** učenik se služi prirodnim brojevima do 100 u opisivanju i prikazivanju količine i redoslijeda; učenik zbraja i oduzima u skupu prirodnih brojeva do 100; učenik primjenjuje pravila u računanju brojevnih izraza sa zagradama; učenik određuje vrijednost nepoznatoga člana jednakosti; učenik primjenjuje pravila u računanju brojevnih izraza sa zagradama; učenik se služi se jedinicama za novac; učenik procjenjuje i mjeri vremenski interval; učenik određuje je li neki događaj moguć ili nemoguć; učenik se koristi podatcima iz neposredne okoline.  **Opis aktivnosti:**  Učiteljica/učitelj zajedno s učenicima analizira svaki zadatak te se po potrebi određeni zadatci rješavaju na ploči radi pojašnjenja. | | | |  |
| **3. Što nam dolazi**  **Ishod aktivnosti:** učenik se koristi podatcima iz neposredne okoline.  **Opis aktivnosti:**  Učiteljica/učitelj najavljuje učenicima da će od sljedećega sata raditi geometriju te da im za to treba drugi dio udžbenika, geometrijska bilježnica i geometrijski pribor: trokut, ravnalo.  Učiteljica/učitelj potiče učenike da u bilježnicu napišu svoja očekivanja. Mogu li na temelju ovoga što su čuli da im treba predvidjeti čime će se baviti i što će učiti? Za što su geometrijski pribor koristili u prvome razredu?  Učenici koji žele glasno pročitaju svoja očekivanja i predviđanja koja se mogu i zapisati na papir pa staviti na pano u razredu. | | | |  |
| **Na ploči je:**  Analiza ispita znanja  primjeri zadataka u kojima su učenici trebali pojašnjenje | | | |  |