**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | MATEMATIKA | | |
| DOMENA: | BROJEVI | | |
| NASTAVNI SADRŽAJ: | ČITANJE I PISANJE DESETICA, O | | |
| ISHODI: | **MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda.**  - broji, čita i zapisuje brojkom i brojevnom riječi te uspoređuje prirodne brojeve do 100  - prikazuje brojeve na različite načine  - uočava odnose među dekadskim jedinicama (jedinice, desetice, stotice) | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Tablice za formativno vrednovanje**  **Ishod aktivnosti:** primjena strategija učenja i upravljanja informacijama.  **Opis aktivnosti:**  Učenici otvaraju udžbenik na stranici 28 i čitaju naslov *Brojim do 100*. Najavljuje se učenje brojeva do 100. Učenici čitaju tvrdnje i bilježe svoju procjenu. Učiteljica/učitelj bilježi svoju procjenu.  **2. Desetica**  **Ishod aktivnosti:** broji, čita i zapisuje brojkom i brojevnom riječi desetice.  **Opis aktivnosti:**  Učiteljica/učitelj pokazuje kutiju za jaja. Postavlja pitanje: Koliko jaja stane u kutiju? (10) Ponavlja se da je 10 jedinica jednako jedna desetica i to zapisuje na ploču 1 D = 10 J = 10. Pokraj zapisa crta se pravokutnik. Dogovara se da će se jedna desetica prikazivati pravokutnikom. Učiteljica/učitelj pokazuje 2 kutije za jaja. Pita: Koliko sada desetica imam u rukama? Koliko je u njima ukupno jaja? Učiteljica/učitelj crta dva pravokutnika i pokraj zapisuje 2 D = 20 J = 20 dvadeset. Dodaje još jednu kutiju. Crta tri pravokutnika. Učenici zaključuju: 3 D =30 J = 30 trideset. Postupak se ponavlja do 10 D = 100 J = 100 sto.  Učenici promatraju i opisuju ilustraciju u udžbeniku na stranici 30. Učiteljica/učitelj pita: Koliko je kestena u svakom tuljcu? Koliko je kestena u tri tuljca, koliko u pet tuljaca, u šest, u deset?  Učiteljica/učitelj zatraži od učenika da procijene koliko će zaraditi kestenjar ako proda sve kestene?  Koliko će peteročlana obitelj platiti kestene ako za svakog člana kupe po jedan tuljac?  Koliko će platiti ako za svakog kupe dva tuljca kestena?  **3. Brojenje po 10**  **Ishod aktivnosti:** broji po 10 do 100.  **Opis aktivnosti:**  Učiteljica/učitelj potiče učenike da skupno glasno broje po 10 do 100 i po 10 od 100.  **4. Izlazna kartica: Napiši desetice**  **Ishod aktivnosti:** broji po 10 do 100.  **Opis aktivnosti:**  Učiteljica/učitelj provjerava tijek učenja i razinu usvojenosti zadajući učenicima da riješe treći i četvrti zadatak iz udžbenika na stranici 31, Napiši desetice.  **5. Načinimo desetice**  **Ishod aktivnosti:** prikazuje brojeve na različite načine.  **Opis aktivnosti:**  Učenici u skupinama izrađuju desetice od različitih konkretnih materijala: po deset čačkalica vežu gumicom u deseticu, izrezuju trakice od deset kvadratića koje će predstavljati desetice, po deset dugmadi stavljaju u posudice koje predstavljaju desetice (mogu poslužiti plastične posudice od kinder-jaja ili kutijice od tik-tak bombona), izrezuju lance s perlama po 10. Bilo bi dobro da svaka skupina izradi po deset desetica. Ovdje svakako treba uključiti i modele novčanica od 10 kn.  **Na ploči je:**  Čitanje i pisanje desetica  1 D = 10 J = 10 deset  2 D = 20 J = 20 dvadeset  3 D = 30 J = 30 trideset  4 D = 40 J = 40 četrdeset  5 D = 50 J = 50 pedeset  6 D = 60 J = 60 šezdeset  7 D = 70 J = 70 sedamdeset  8 D = 80 J = 80 osamdeset  9 D = 80 J = 90 devedeset  10 D = 100 J = 100 sto (1 S – 1 stotica)  Zadaća: Napraviti i na idući sat donijeti deset desetica i deset jedinica od materijala po želji (čačkalice, štapići, trakice od kartona…) | Modul: Brojevi do sto  Jedinica: Čitanje i pisanje desetica  [**Objekt: Desetice**](https://hr.izzi.digital/DOS/1109/3210.html#block-91112)  [**Objekt: Brojevna crta**](https://hr.izzi.digital/DOS/1109/3210.html#block-91116)  [**Objekt: Brojevne riječi**](https://hr.izzi.digital/DOS/1109/3210.html#block-91119)  [**Objekt: Vrijeme je za kviz**](https://hr.izzi.digital/DOS/1109/3210.html#block-91150) | **OŠ HJ** – A. 1. 1. Učenik razgovara i govori u skladu s jezičnim razvojem izražavajući svoje potrebe, misli i osjećaje.  **OSR** – B. 1. 2. Aktivno sluša, daje i prima povratne informacije i komunicira u skladu s komunikacijskim pravilima; C. 1. 2. Ponaša se u skladu s pravilima skupine; prepoznaje pravedno i pošteno ponašanje.  **OFR** – A. 1. 1. Razvija komunikativnost i suradništvo.  **GOO** – C. 1. 1. Uključuje se u zajedničke aktivnosti razrednog odjela i izvršava svoj dio zadatka.  **UKU** – A. 1. 3. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problem;  B. 1. 4. 4. Samovrednovanje/samoprocjena:  na poticaj i uz pomoć učitelja procjenjuje je li uspješno riješio zadatak ili naučio.  **IKT** – A. 1. 1. Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka. |