**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | MATEMATIKA | | |
| DOMENA: |  | | |
| NASTAVNI SADRŽAJ: | Inicijalna provjera znanja PIV | | |
| ISHODI: | Ishodi matematike prvoga razreda | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Što sam naučio u prvome razredu**  **Ishod aktivnosti: Nastavne situacije**  **Opis aktivnosti:**  Učenici otvaraju udžbenik na stranici 6. Prisjećaju se da su samoprocjene radili i u prvome razredu. Glasno čitaju rečenice za samoprocjenu iz didaktičkog ugovora čime ponavljaju teme prvoga razreda  **2. Emocionalno - tehnička priprema**  **Opis aktivnosti:**  Učiteljica/učitelj objašnjava učenicima što je inicijalna provjera znanja i koja je njezina svrha – ne ocjenjuje se, već se utvrđuje što su od nastavnih sadržaja prvoga razreda zapamtili, a što zaboravili. Prije pisanja provjere upućuje učenike na ispunjavanje didaktičkoga ugovora.  Učiteljica/učitelj dijeli ispite, podsjeća učenike da napišu svoje ime i prezime te daje uputu za rješavanje.  **3. Pisanje ispita**  **Ishod aktivnosti:** primjena strategija učenja i upravljanja informacijama.  **Opis aktivnosti:**  Učenici rješavaju zadatke u ispitu znanja. Onima koji ranije završe, učiteljica/učitelj daje pripremljene dodatne zadatke (bojanke sa računima i sl.).  **4. Analiza ispita**  **Ishod aktivnosti:** primjena strategija učenja i upravljanja informacijama; na poticaj i uz pomoć učitelja procjenjuje je li uspješno riješio zadatak ili naučio.  **Opis aktivnosti:**  Učenici spremaju olovke i gumice te uzimaju crvenu bojicu. Zadatci iz ispita rješavaju se frontalno na ploči, a svaki učenik pregledava svoj uradak i označuje bojicom što je točno, a što nije.  **5. Tablice za formativno vrednovanje**  **Ishod aktivnosti:** primjena strategija učenja i upravljanja informacijama; na poticaj i uz pomoć učitelja procjenjuje je li uspješno riješio zadatak ili naučio.  **Opis aktivnosti:**  Učenici individualno popunjavaju didaktički ugovor pomoću svojega inicijalnog ispita. Učiteljica/učitelj individualno pomaže i popunjava svoj dio.  Učiteljica/učitelj potiče učenike na samoprocjenu koje su sadržajne dijelove zapamtili, a koje trebaju dodatno ponoviti. |  | OŠ HJ - A. 1. 1. Učenik razgovara i govori u skladu s jezičnim razvojem izražavajući svoje potrebe, misli i osjećaje.  OSR - B. 1. 2. Aktivno sluša, daje i prima povratne informacije i komunicira u skladu s komunikacijskim pravilima; C. 1. 2. Ponaša se u skladu s pravilima skupine; prepoznaje pravedno i pošteno ponašanje.  ODR - A. 1. 1. Razvija komunikativnost i suradništvo.  GOO – C. 1. 1. Uključuje se u zajedničke aktivnosti razrednog odjela i izvršava svoj dio zadatka.  UKU - A. 1. 3. 3. Kreativno mišljenje  Učenik spontano i kreativno oblikuje i izražava svoje misli i osjećaje pri učenju i rješavanju problema. B. 1. 4. 4. Samovrednovanje/samoprocjena  Na poticaj i uz pomoć učitelja procjenjuje je li uspješno riješio zadatak ili naučio.  IKT – A. 1. 1. Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka. |