**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | MATEMATIKA | | |
| DOMENA: | BROJEVI | | |
| NASTAVNI SADRŽAJ: | BROJEVI DO 20 - ponavljanje | | |
| ISHODI: | **MAT OŠ A. 1. 1. Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20. Prikazuje brojeve do 20 na različite načine  - čita i zapisuje brojeve do 20 i nulu brojkama i brojevnim riječima  - razlikuje jednoznamenkaste i dvoznamenkaste brojeve  - objašnjava vezu između vrijednosti znamenaka i vrijednosti broja  **MAT OŠ A. 1. 2. Uspoređuje prirodne brojeve do 20 i nulu.**  - određuje odnos među količinama riječima: više – manje – jednako  - određuje odnos među brojevima riječima: veći – manji – jednak  - uspoređuje brojeve matematičkim znakovima >, < i =  **MAT OŠ A. 1. 3. Koristi se rednim brojevima do 20.**  - čita i zapisuje redne brojeve  - uočava redoslijed i određuje ga rednim brojem  - razlikuje glavne i redne brojeve  **MAT OŠ A. 1. 5. Matematički rasuđuje te matematičkim jezikom prikazuje i rješava različite tipove zadataka .**  - postavlja matematički problem (određuje što je poznato i nepoznato, predviđa/istražuje i odabire strategije, donosi zaključke i određuje moguća rješenja)  - koristi se stečenim spoznajama u rješavanju različitih tipova zadataka (računski zadatci, u tekstualnim zadatcima i problemskim situacijama iz svakodnevnoga života)  **MAT OŠ B. 1. 2. Prepoznaje uzorak i nastavlja niz**  - uočava uzorak nizanja  - niže po zadanome kriteriju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. U luci**  **Ishod aktivnosti:** postavlja matematički problem (određuje što je poznato i nepoznato, predviđa/istražuje i odabire strategije, donosi zaključke i određuje moguća rješenja); koristi se stečenim spoznajama u rješavanju različitih tipova zadataka (računski zadatci, u tekstualnim zadatcima i problemskim situacijama iz svakodnevnoga života).  **Opis aktivnosti:**  Učiteljica/učitelj postavlja problemsku situaciju: Automobilom sam stigla/stigao do obale mora i sada želim doći na susjedni otok (pita što je otok i, ako je potrebno, pojašnjava da je otok dio kopna sa svih strana okružen vodom). Može se nacrtati jednostavna skica na ploči. Kako to mogu učiniti? Porazgovarajte u paru i napišite ili nacrtajte rješenja – to mogu biti stvarna ili maštovita rješenja. Učenici predstavljaju svoja rješenja.  **2. Brojimo do 20**  **Ishod aktivnosti:** povezuje količinu i broj; broji u skupu brojeva do 20. Prikazuje brojeve do 20 na različite načine; čita i zapisuje brojeve do 20 i nulu brojkama i brojevnim riječima; razlikuje jednoznamenkaste i dvoznamenkaste brojeve; objašnjava vezu između vrijednosti znamenaka i vrijednosti broja; određuje odnos među količinama riječima: više – manje – jednako; određuje odnos među brojevima riječima: veći – manji – jednako; uspoređuje brojeve matematičkim znakovima >, < i =; čita i zapisuje redne brojeve; uočava redoslijed i određuje ga rednim brojem; razlikuje glavne i redne brojeve; uočava uzorak nizanja; niže po zadanome kriteriju.  **Opis aktivnosti:**  Učiteljica/učitelj na ploču projicira ilustraciju iz udžbenika, a učenici otvaraju svoje udžbenike na stranici 8. Učiteljica/učitelj usmjerava pažnju učenika: Promotrite ilustraciju. Kako ljudi mogu doći do otoka? Učenici imenuju što vide na ilustraciji. Učiteljica/učitelj pita: Što je trajekt? Koliko je trajekata na slici? Koliko ljudi stoji u redu za kupovinu karata? Kako zovemo brojeve koji nam govore koliko čega ima? Koliko je kamiona u pristaništu, a koliko na trajektu? Usporedi.  Učiteljica/učitelj potiče učenike da se prisjete znakova za uspoređivanje.  Učiteljica/učitelj pitanjima usmjerava komunikacijsku situaciju: Ima li više ukrcanih automobila ili onih na pristaništu? Usporedi? Koji je po redu zeleni automobil? Kako zovemo brojeve koji govore koji je tko ili koje je što po redu? Kako ih zapisujemo? Koje je boje 7. automobil po redu u pristaništu? Kako je odjeven čovjek iza druge osobe u redu za karte? Koji je on po redu?  Učiteljica/učitelj potiče učenike da naglas skupno broje do 20, a netko od njih zapisuje brojeve na ploču. Učenici naglas skupno broje unatrag od 20. Učiteljica/učitelj proziva jednoga učenika koji glasno broji od 4 do 14, drugoga učenika koji glasno boji od 9 do 13, sljedećega koji broji po 2 do 20, pa po 3 od 3 do 15, po 2 od 18 unatrag.  Učenici uz pomoć učiteljice/učitelja ponavljaju jednoznamenkaste i dvoznamenkaste brojeve te rastavljaju dvoznamenkasti broj na desetice i jedinice: 14 = 1 D 4 J.  **3. Brojevi do 20**  **Ishod aktivnosti:** broji u skupu brojeva do 20; povezuje količinu i broj; prikazuje brojeve do 20 na različite načine; čita i zapisuje brojeve do 20 i nulu brojkama i riječima; prebrojava članove skupa.  **Opis aktivnosti:**  Učenici frontalno rješavaju 1., 2. i 3. zadatak iz udžbenika na stranici 9.  Učenici samostalno prema svojim sposobnostima rješavaju ostale zadatke uz učiteljičinu/učiteljevu pomoć i pojašnjenje kada je to potrebno.  **Na ploči je:**  BROJEVI DO 20 – ponavljanje  0, 1, 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20  Jednoznamenkasti brojevi: 0, 1, 2, 3, 4, 5, 6, 7, 8, 9  Dvoznamenkasti brojevi: 10, 11, 12, 13, 14, 15, 16, 17, 18, 19, 20  14 = 1 D 4 J | Modul: Ponavljanje sadržaja matematike prvog razreda  Jedinica: Brojevi do 20  [**Objekt: Poboljšaj svoje pamćenje**](https://hr.izzi.digital/DOS/1109/1517.html#block-83826)  [**Objekt: Redovi, redovi**](https://hr.izzi.digital/DOS/1109/1517.html#block-83785)  [**Objekt: Vrijeme je za kviz**](https://hr.izzi.digital/DOS/1109/1517.html#block-83768) | **OŠ HJ** - A. 1. 1. Učenik razgovara i govori u skladu s jezičnim razvojem izražavajući svoje potrebe, misli i osjećaje.  **OSR** - B. 1. 2. Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 Ponaša se u skladu s pravilima skupine; prepoznaje pravedno i pošteno ponašanje.  **ODR** - A. 1. 1. Razvija komunikativnost i suradništvo.  **GOO** – C. 1. 1. Uključuje se u zajedničke aktivnosti razrednog odjela i izvršava svoj dio zadatka.  **UKU** - A. 1. 3. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema.  **UKU** - B. 1. 4. 4. Samovrednovanje/samoprocjena:  Na poticaj i uz pomoć učitelja procjenjuje je li uspješno riješio zadatak ili naučio.  **IKT** A. 1. 1. Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka. |