**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | MATEMATIKA | | |
| DOMENA: | BROJEVI | | |
| NASTAVNI SADRŽAJ: | ZBRAJANJE (34 + 28), O | | |
| ISHODI: | **MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda.**  - broji, čita i zapisuje brojkom i brojevnom riječi te uspoređuje prirodne brojeve do 100  - prikazuje brojeve na različite načine  **MAT OŠ A. 2. 3. Zbraja i oduzima u skupu prirodnih brojeva do 100.**  - mentalno zbraja i oduzima u skupu brojeva do 100  - zbraja i oduzima više brojeva. Rješava tekstualne zadatke  **MAT OŠ D. 2. 1. Služi se jedinicama za novac.**  - prepoznaje hrvatske novčanice i kovanice  - poznaje odnos veće i manje novčane jedinice  - služi se jedinicama za novac i znakovima njegovih jediničnih vrijednosti  - računa s jedinicama za novac (u skupu brojeva do 100) | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Zbrojimo ukrase**  **Ishod aktivnosti:** učenik služi prirodnim brojevima do 100 u opisivanju i prikazivanju količine i redoslijeda; učenik zbraja i oduzima u skupu prirodnih brojeva do 100; koristi se podatcima iz neposredne okoline.  **Opis aktivnosti:**  Učenici otvaraju udžbenike na 123. stranici i promotre fotografiju. Učiteljica/učitelj pita: Što je zajedničko borićima i kuglicama koje izrađuje dijete na fotografiji? (Načinjeni su od kolaž papira, crveno - zeleni su.) U kakvom su odnosu crvena i zelena boja? Koje još boje čine kontrast toplo - hladno?  Učenik pročita uvodni zadatak. Odredi se poznato i nepoznato te računska radnja. Učiteljica/učitelj na ploču piše naslov i račun: 34 + 28 te crta pravokutnike i krugove. Učiteljica/učitelj zamoli učenike da pripreme svoje desetice i jedinice tako da jedan iz para složi prvi pribrojnik, a drugi iz para drugi pribrojnik.  **2. Zbrajanje (34 + 28)**  **Ishod aktivnosti:** učenik se služi prirodnim brojevima do 100 u opisivanju i prikazivanju količine i redoslijeda; učenik zbraja i oduzima u skupu prirodnih brojeva do 100; učenik se služi se jedinicama za novac.  **Opis aktivnosti:**  Učiteljica/učitelj pita prve iz parova: Koliko desetica i jedinica ima vaš pribrojnik? Zapisuje na ploči. Potom pita druge iz parova: Koliko desetica i jedinica ima vaš pribrojnik? Zapisuje na ploči. Učiteljica/učitelj pita: Koliko je ukupno desetica i jedinica na vašoj klupi? Zapisuje na ploči i potiče učenike da uoče kako 12 jedinica zapravo čini jedna desetica i dvije jedinice pa sugerira učenicima da deset jedinica zamijene jednom deseticom. Učiteljica/učitelj pita: Koliko sada desetica i jedinica imate pred sobom na klupi? Zapisuje rezultat.  Učiteljica/učitelj demonstrira zbrajanje 34 + 28 na dulji način.  Učenici na ploči rješavaju primjere iz udžbenika na dulji način pa na kraći način i čitaju rečenicu: Prvo zbrajamo desetice, a zatim jedinice.  **3. Vrednovanje za učenje**  **Ishod aktivnosti:** učenik se služi prirodnim brojevima do 100 u opisivanju i prikazivanju količine i redoslijeda; učenik zbraja i oduzima u skupu prirodnih brojeva do 100; učenik se služi se jedinicama za novac.  **Opis aktivnosti:**  Učenici samostalno rješavaju zadatke iz udžbenika na stranici 124.  Na temelju riješenosti učiteljica/učitelj odlučiti će o daljnjem tijeku učenja.  **Na ploči je:**  Zbrajanje (34 + 28)  ( )  3 D i 4 J + 2 D i 8 J = 5 D i 12 J (1 D i 2 J) = 6 D i 2 J  34 + 28 = 34 + 20 + 8  = 54 + 8  = 62  34 + 28 = 62 | Modul: Zbrajanje i oduzimanje  Jedinica: Zbrajanje 34 + 28  [**Objekt: Praznici nam stižu**](https://hr.izzi.digital/DOS/1109/3221.html#block-186921)  [**Objekt: Grad u blagdanskom duhu**](https://hr.izzi.digital/DOS/1109/3221.html#block-186921)  [**Objekt: Praznici u školi**](https://hr.izzi.digital/DOS/1109/3221.html#block-187132) | **OŠ HJ** – A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  **OŠ LK** - A. 2. 1. Učenik likovnim i vizualnim izražavanjem interpretira različite sadržaje.  **PID OŠ** - C. 2. 3. Učenik opisuje ulogu i utjecaj zajednice i okoliša na djelatnosti ljudi mjesta u kojemu živi te opisuje i navodi primjere važnosti i vrijednosti rada.  **IKT** – A. 1. 1. Učenik uz učiteljevu pomoć odabire odgovarajuću digitalnu tehnologiju za obavljanje jednostavnih zadataka.  **GOO** – C. 1. 1. Uključuje se u zajedničke aktivnosti razrednog odjela i izvršava svoj dio zadatka; C. 1. 2. Promiče solidarnost u razredu.  **OSR** – A. 1. 1. Razvija sliku o sebi; A. 1. 2. Upravlja emocijama i ponašanjem; A. 1. 3. Razvija svoje potencijale; A. 1 .4. Razvija radne navike.  **ODR** – A. 1. 1. Prepoznaje svoje mjesto i povezanost s drugima u zajednici.  **UKU** –A. 1. 2. 2. Primjena strategija učenja i rješavanje problema: učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. 1. Planiranje: na poticaj i uz pomoć učitelja učenik određuje cilj učenja i odabire pristup učenju; B. 1. 2. 2. Praćenje: na poticaj i uz pomoć učitelja prati svoje učenje; B. 1. 3. 3. Prilagodba učenja: na poticaj i uz pomoć učitelja učenik mijenja pristup učenju; B. 1. 4. 4. Samovrednovanje/samoprocjena: na poticaj i uz pomoć učitelja procjenjuje je li uspješno riješio zadatak ili naučio; C. 1. 2. 2. Slika o sebi kao učeniku: učenik iskazuje pozitivna i visoka očekivanja i vjeruje u svoj uspjeh u učenju; D. 1. 2. 2. Suradnja s drugima: učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |