**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | MATEMATIKA | | |
| DOMENA: | BROJEVI; ALGEBRA I FUNKCIJE | | |
| NASTAVNI SADRŽAJ: | MNOŽENJE BROJEM 4 I DIJELJENJE BROJEM 4, PIV | | |
| ISHODI: | **MAT OŠ A. 2. 1. Učenik se služi prirodnim brojevima do 100 u opisivanju i prikazivanju količine i redoslijeda.**  - broji, čita i zapisuje brojkom i brojevnom riječi te uspoređuje prirodne brojeve do 100  **MAT OŠ A. 2. 3. Učenik zbraja i oduzima u skupu prirodnih brojeva do 100.**  - mentalno zbraja i oduzima u skupu brojeva do 100  - primjenjuje svojstvo komutativnosti te vezu među računskim operacijama  **MAT OŠ A. 2. 4. Učenik množi i dijeli u okviru tablice množenja.**  - množi i dijeli u okviru tablice množenja  - određuje višekratnike zadanoga broja  - dijeli uzastopnim oduzimanjem istih brojeva  - određuje polovinu, trećinu, četvrtinu itd. zadanoga broja  **MAT OŠ B. 2. 1. Učenik prepoznaje uzorak i kreira niz objašnjavajući pravilnost nizanja.**  - uočava pravilnosti nizanja brojeva, objekata, aktivnosti i pojava  - određuje višekratnike kao brojevni niz  - kreira nizove  - objašnjava kriterije nizanja  **MAT OŠ B. 2. 2. Učenik određuje vrijednost nepoznatoga člana jednakosti.**  - određuje vrijednost nepoznatoga člana u jednakosti i dobiveno rješenje provjerava  - primjenjuje svojstva računskih operacija  - primjenjuje veze među računskim operacijama | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Zadaća**  **Ishod aktivnosti:** množi i dijeli u okviru tablice množenja; određuje višekratnike zadanoga broja; dijeli uzastopnim oduzimanjem istih brojeva; određuje polovinu, trećinu, četvrtinu itd. zadanoga broja.  **Opis aktivnosti:**  Analizira se zadaća čitanjem rezultata.  **2. U restoranu**  **Ishod aktivnosti: o**dređuje polovinu, trećinu, četvrtinu itd. zadanoga broja.  **Opis aktivnosti:**  Učenici su u skupinama po četvero. Učiteljica/učitelj svakoj skupini daje fotografiju pizze i zadaje zadatak: Podijelite pizzu tako da svatko od vas dobije jednak dio.    Skupine pokazuju svoja rješenja. Učiteljica/učitelj pita: Kako ste došli do rješenja? Učenici objašnjavaju. Učiteljica/učitelj ih pita: Koliki dio pizze ima svatko od vas? Učenici zaključuju da svatko od njih ima jednu četvrtinu pizze.  Učiteljica/učitelj pita: Koliko četvrtina pizze imaju dva učenika? Učenici odgovaraju da dva učenika imaju dvije četvrtine pizze ili jednu polovinu. Uočavaju da je jedna polovina jednaka dvjema četvrtinama.  Učiteljica/učitelj postavlja zadatak: Ako Ivana kupi tri četvrtine pizze, koliko će četvrtina ostati prodavaču? Učenici dramatiziraju prodaju i odgovaraju na pitanje.  Učiteljica/učitelj daje svakoj skupini po 12 bojica i pita: Koliko bojica čini četvrtinu broja 12?  Učenici skupno rješavaju zadatak. Jedan od njih objašnjava postupak i odgovara: 12 : 4 = 3, četvrtina broja 12 je 3.  Učiteljica/učitelj pita: Koliko bojica čini tri četvrtine broja 12?  Učenici skupno rješavaju zadatak. Jedan od njih objašnjava postupak i odgovara: 12 : 4 = 3; 3 · 3 = 9, tri četvrtine broja 12 je 9.  Učiteljica/učitelj pita: Koliko iznosi četvrtina broja 28? Koliko je dvije četvrtine broja 20? Kolika je polovina broja 16? Kolika je desetina broja 40?  Učenici skupno rješavaju zadatke i usmeno odgovaraju.  **3. Ovo mogu sama/sam**  **Ishod aktivnosti:** množi i dijeli u okviru tablice množenja; određuje višekratnike zadanoga broja; dijeli uzastopnim oduzimanjem istih brojeva; određuje polovinu, trećinu, četvrtinu itd. zadanoga broja; određuje vrijednost nepoznatoga člana u jednakosti i dobiveno rješenje provjerava; primjenjuje svojstva računskih operacija; primjenjuje veze među računskim operacijama.  **Opis aktivnosti:**  Učenici samostalno rješavaju 12. i 14. zadatak na 77. stranici u udžbeniku, 17., 18. i 19. na stranici 78. stranici te 21. zadatak na 79. stranici u udžbeniku.  Frontalno se analiziraju rješenja.  Dogovara se zadaća - preostali zadatci iz udžbenika.  **Na ploči je:**  Četvrtina | Modul: Množenje i dijeljenje  Jedinica: Množenje i dijeljenje brojem 4  [**Objekt: U školskoj torbi**](https://hr.izzi.digital/DOS/1109/3230.html#block-300974)  [**Objekt: U zabavnom parku**](https://hr.izzi.digital/DOS/1109/3230.html#block-300975)  [**Objekt: Vrijeme je za kviz**](https://hr.izzi.digital/DOS/1109/3230.html#block-192238) | **OŠ HJ** – A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja;  A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem; A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  **IKT** – A. 1. 1. Učenik uz učiteljevu pomoć odabire odgovarajuću digitalnu tehnologiju za obavljanje jednostavnih zadataka.  **GOO** – C. 1. 1. Sudjeluje u zajedničkom radu u razredu; C. 1. 2. Promiče solidarnost u razredu.  **OSR** – A. 1. 1. Razvija sliku o sebi; A. 1. 2. Upravlja emocijama i ponašanjem; A. 1. 3. Razvija svoje potencijale; A. 1. 4. Razvija radne navike.  **ODR** – A. 1. 1. Prepoznaje svoje mjesto i povezanost s drugima u zajednici.  **UKU** – A. 1. 2. Učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. Na poticaj i uz pomoć učitelja učenik određuje cilj učenja i odabire pristup učenju; B. 1. 2. Na poticaj i uz pomoć učitelja prati svoje učenje; D. 1. 2. Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |