**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | MATEMATIKA | | |
| DOMENA: | BROJEVI | | |
| NASTAVNI SADRŽAJ: | ZBRAJANJE I ODUZIMANJE (22 + 5, 46 - 3), PIV | | |
| ISHODI: | **MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda.**  - broji, čita i zapisuje brojkom i brojevnom riječi te uspoređuje prirodne brojeve do 100  **MAT OŠ A. 2. 3. Zbraja i oduzima u skupu prirodnih brojeva do 100.**  - mentalno zbraja i oduzima u skupu brojeva do 100  - zbraja i oduzima više brojeva. Rješava tekstualne zadatke  **MAT OŠ B. 2. 2. Određuje vrijednost nepoznatoga člana jednakosti.**  - određuje vrijednost nepoznatoga člana u jednakosti i dobiveno rješenje provjerava  - primjenjuje svojstva računskih operacija  - primjenjuje veze među računskim operacijama  **MAT OŠ D. 2. 1. Učenik se služi jedinicama za novac.**  - služi se jedinicama za novac i znakovima njegovih jediničnih vrijednosti  - računa s jedinicama za novac (u skupu brojeva do 100)  **MAT OŠ D. 2. 3. Učenik procjenjuje i mjeri vremenski interval.**  - prati prolaznost vremena na satu ili štoperici  - navodi standardne mjerne jedinice za vrijeme (sekunda, minuta, sat, dan, tjedan, mjesec, godina), procjenjuje i mjeri prolaznost vremena odgovarajućim mjernim instrumentom i zapisuje duljinu vremenskoga intervala  - navodi odnose mjernih jedinica za vrijeme  - računa s jedinicama za vrijeme u skupu brojeva do 100  **MAT OŠ E. 2. 1. Koristi se podatcima iz neposredne okoline.**  - promatra pojave i bilježi podatke o njima  - razvrstava prikupljene podatke i prikazuje ih jednostavnim tablicama ili piktogramima  - tumači podatke iz jednostavnih tablica i piktograma  - provodi jednostavna istraživanja te analizira i prikazuje podatke | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Matematički diktat**  **Ishod aktivnosti:** učenik zbraja i oduzima u skupu prirodnih brojeva do 100.  **Opis aktivnosti:**  Učenici u paru uspoređuju zadaće. Ako ima odstupanja, zajednički pronađu ispravno rješenje.  Učiteljica/učitelj najavljuje matematički diktat. Učenici u bilježnice zapisuju samo rezultate:  23 + 5; 71 + 4; 3 + 43; 6 + 62; 55 + 2; 76 – 4, 99 – 7, 48 – 6, 65 – 2; 88 – 7  Učenici zamjenjuju bilježnice, učiteljica/učitelj čita rješenja, a oni crvenom bojicom stavljaju kvačice na točna rješenja:  28, 75, 46, 68, 57, 72, 92, 42, 63, 81. Učenici zapisuju rezultat na primjer 10/10.  Učiteljica/učitelj poziva učenike koji su imali sve točne rezultate da ustanu. Slijedi razredni pljesak.  **2. Zbrajanje i oduzimanje (22 + 5, 46 - 3)**  **Ishod aktivnosti:** zbraja i oduzima u skupu prirodnih brojeva do 100; mentalno zbraja i oduzima u skupu brojeva do 100; rješava tekstualne zadatke.  **Opis aktivnosti:**  Učiteljica/učitelj potiče učenike da otvore udžbenik na 72. stranici, pogledaju zadatke i procijene koje bi od njih mogli sami i bez poteškoća riješiti te da zaokruže njihov redni broj.  Učiteljica/učitelj i učenici se dogovaraju da će svatko najprije riješiti zadatke koji su mu poznati i laki pa donijeti učiteljici/učitelju na pregled.  Nakon zajedničkog pregleda, u individualnom odnosu, učiteljica/učitelj potiče svakoga učenika da pogleda i ostale zadatke, odabere jedan za koji mu se čini da ga ne razumije ili da mu je težak pa ga detaljnije prouči, pročita i pokuša riješiti. Ako mu i dalje treba pomoć, može doći pred ploču i napisati na nju broj nejasnog zadatka te ostati stajati pred pločom.  Učiteljica/učitelj može osnažiti učenika pitanjima: Zašto misliš da određeni zadatak ne znaš riješiti? Što te sputava? (čitanje, zapis, sadržaj zadatka i slično) Potom može sugerirati da zadatak pokuša podijeliti na manje dijelove, pročitati i protumačiti ključne riječi i matematičke pojmove koji se u zadatcima pojavljuju.  Nakon što pred ploču dođu učenici i zapišu brojeve zadataka koje nisu znali riješiti, učiteljica/učitelj zamoli učenike koji su navedene zadatke točno riješili da pomognu svojim razrednim kolegama i objasne im svoju strategiju rješavanja.  Učiteljica/učitelj s učenicima dogovara zadaću: Smisli i na svaki od pet papirića napiši po jedan zadatak zbrajanja i oduzimanja, a na poleđinu papirića rješenje i odgovor. Na svaki papirić u kut treba napisati svoje ime.  **3. Zajedno smo uspješniji**  **Ishod aktivnosti:**  UKU - A. 1. 2.; B. 1. 1.; B. 1. 2.; B. 1. 3.; B. 1. 4.; C. 1. 2.; D. 1. 2.  **Opis aktivnosti:**  Učenici popunjavaju listić samovrednovanja.   |  |  |  |  | | --- | --- | --- | --- | |  | Da | Ne | Djelomično | | Razumjela/razumio sam sve zadatke. |  |  |  | | Zadatke sam riješila/riješio potpuno samostalno. |  |  |  | | Tražila/tražio sam pomoć. |  |  |  | | Uspjela/uspio sam i u onim zadatcima koji su mi se činili teškima. |  |  |  | | Pomogla/pomogao sam ostalima. |  |  |  |   **Na ploči je:**  **Zbrajanje i oduzimanje**  Brojevi nejasnih/težih zadataka iz udžbenika |  | **OŠ HJ** – A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  **PID OŠ** – A. 2. 2. Učenik objašnjava organiziranost vremena i prikazuje vremenski slijed događaja.  **IKT** – A. 1. 1. Učenik uz učiteljevu pomoć odabire odgovarajuću digitalnu tehnologiju za obavljanje jednostavnih zadataka.  **GOO** – C. 1. 1. Uključuje se u zajedničke aktivnosti razrednog odjela i izvršava svoj dio zadatka; C. 1. 2. Promiče solidarnost u razredu.  **OSR** – A. 1. 1. Razvija sliku o sebi; A. 1. 2. Upravlja emocijama i ponašanjem; A. 1. 3. Razvija svoje potencijale; A. 1 .4. Razvija radne navike; B. 1. 2. Razvija komunikacijske kompetencije; C. 1. 2. Ponaša se u skladu s pravilima skupine; prepoznaje pravedno i pošteno ponašanje; C. 1. 3. Pridonosi skupini.  **ODR** – A. 1. 1. Prepoznaje svoje mjesto i povezanost s drugima u zajednici.  **UKU** – A. 1. 2. 2. Primjena strategija učenja i rješavanje problema: učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. 1. Planiranje: na poticaj i uz pomoć učitelja učenik određuje cilj učenja i odabire pristup učenju; B. 1. 2. 2. Praćenje: na poticaj i uz pomoć učitelja prati svoje učenje;  B. 1. 3. 3. Prilagodba učenja: na poticaj i uz pomoć učitelja učenik mijenja pristup učenju;  B. 1. 4. 4. Samovrednovanje/samoprocjena: na poticaj i uz pomoć učitelja procjenjuje je li uspješno riješio zadatak ili naučio; C. 1. 2. 2. Slika o sebi kao učeniku: učenik iskazuje pozitivna i visoka očekivanja i vjeruje u svoj uspjeh u učenju;  D. 1. 2. 2. Suradnja s drugima: učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |