**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | MATEMATIKA | | |
| DOMENA: | BROJEVI | | |
| NASTAVNI SADRŽAJ: | ČITANJE I PISANJE DESETICA | | |
| ISHODI: | **MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda.**  - broji, čita i zapisuje brojkom i brojevnom riječi te uspoređuje prirodne brojeve do 100  - prikazuje brojeve na različite načine  - uočava odnose među dekadskim jedinicama (jedinice, desetice, stotice)  **MAT OŠ D. 2. 1. Služi se jedinicama za novac.**  - prepoznaje hrvatske novčanice | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Igra deseticama**  **Ishod aktivnosti:** broji, čita i zapisuje brojkom i brojevnom riječi desetice; prepoznaje hrvatske novčanice.  **Opis aktivnosti:**  Učenici pripremaju materijale koje su izradili za zadaću – desetice od različitih materijala i modele novčanica.  Učiteljica/učitelj inicira igru deseticama: Podignite dvije desetice. Učenici izgovaraju dvadeset. Podignite šest desetica. Učenici izgovaraju šezdeset. Igra se nastavlja dok ne izgovore sve desetice.  **2. Lanac desetica:**  **Ishod aktivnosti: p**rikazuje brojeve na različite načine.  **Opis aktivnosti:**  Jedan učenik je pred pločom okrenut leđima ostalim učenicima, drugi podiže nekoliko desetica po izboru, treći govori prvome koliko je desetica podignuto, a prvi zapisuje broj na ploču. Ostali vrednuju metodom palac gore/dolje, igra se ponavlja nekoliko puta.  **3. Poredaj po veličini:**  **Ishod aktivnosti:** uočava odnose među dekadskim jedinicama (jedinice, desetice, stotice).  **Opis aktivnosti:**  Učenica/učenik napisane brojeve s ploče prepisuje od najmanjeg do najvećeg.  Učiteljica/učitelj pita: Kakvi su napisani brojevi s obzirom na broj znamenaka? Koji je najmanji dvoznamenkasti broj? Upućuje učenike da napišu broj koji ima jednu stoticu. Pomoću koliko je znamenaka napisan taj broj? Učiteljica/učitelj navodi učenike na zaključak – broj 100 je najmanji troznamenkasti broj. Učiteljica/učitelj crta tablicu mjesnih vrijednosti (TMV) i objašnjava značenje stupaca: Upišimo u tablicu mjesnih vrijednosti broj 40. Koliko on ima D, a koliko J?  Učiteljica/učitelj postavlja problemsku situaciju: Koje desetice možeš zapisati znamenkama 0, 3, 5, 9, 1? Znamenke se smiju ponavljati. Učenici upisuju te brojeve u tablicu mjesnih vrijednosti.  **4. Sada znam i sama/sam**  **Ishod aktivnosti:** broji, čita i zapisuje brojkom i brojevnom riječi te uspoređuje prirodne brojeve do 100; prikazuje brojeve na različite načine; uočava odnose među dekadskim jedinicama (jedinice, desetice, stotice).  **Opis aktivnosti:**  Učenici rješavaju zadatke iz udžbenika vlastitim tempom, učiteljica/učitelj, ukoliko je potrebno, pomaže.  Zadaća: Individualno po dogovoru ovisno o rezultatima rada na udžbeniku.  **Na ploči je:**  Čitanje i pisanje desetica  *Niz desetica koje su zadali učenici*  *Niz poredan od najmanjeg do najvećeg broja*  10 - najmanji dvoznamenkasti broj  100 - najmanji troznamenkasti broj  0, 3, 5, 9, 1  10, 30, 50, 90, 100  TMV   |  |  |  |  | | --- | --- | --- | --- | | broj | S | D | J | | 40 |  | 4 | 0 | | 10 |  | 1 | 0 | | 30 |  | 3 | 0 | | 50 |  | 5 | 0 | | 90 |  | 9 | 0 | | 100 | 1 | 0 | 0 | | Modul: Brojevi do sto  Jedinica: Čitanje i pisanje desetica  [**Objekt: Pokušaj i ovo**](https://hr.izzi.digital/DOS/1109/3210.html#block-91119)  [**Objekt: Kuna po kuna – sto kuna**](https://hr.izzi.digital/DOS/1109/3210.html#block-91152)  [**Objekt: Štednja**](https://hr.izzi.digital/DOS/1109/3210.html#block-91179) | **OŠ HJ** – A. 1. 1. Učenik razgovara i govori u skladu s jezičnim razvojem izražavajući svoje potrebe, misli i osjećaje.  **OSR** – B. 1. 2. Aktivno sluša, daje i prima povratne informacije i komunicira u skladu s komunikacijskim pravilima; C. 1. 2. Ponaša se u skladu s pravilima skupine; prepoznaje pravedno i pošteno ponašanje.  **ODR** – A. 1. 1. Razvija komunikativnost i suradništvo.  **GOO** – C. 1. 1. Uključuje se u zajedničke aktivnosti razrednog odjela i izvršava svoj dio zadatka.  **UKU** – A. 1. 3. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema;  B. 1. 4. 4. Samovrednovanje/samoprocjena:  na poticaj i uz pomoć učitelja procjenjuje je li uspješno riješio zadatak ili naučio.  **IKT** – A. 1. 1. Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka. |