**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | MATEMATIKA | | |
| DOMENA: | BROJEVI | | |
| NASTAVNI SADRŽAJ: | Oduzimanje (41 - 25), O | | |
| ISHODI: | **MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda.**  - broji, čita i zapisuje brojkom i brojevnom riječi te uspoređuje prirodne brojeve do 100  - prikazuje brojeve na različite načine  **MAT OŠ A. 2. 3. Zbraja i oduzima u skupu prirodnih brojeva do 100.**  - mentalno zbraja i oduzima u skupu brojeva do 100  - zbraja i oduzima više brojeva  - rješava tekstualne zadatke | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Igra pantomime**  **Ishod aktivnosti:** učenik se služi prirodnim brojevima do 100 u opisivanju i prikazivanju količine i redoslijeda; učenik zbraja i oduzima u skupu prirodnih brojeva do 100.  **Opis aktivnosti:**  Učiteljica/učitelj zamoli jednog učenika da pantomimom pokaže pojam koji će ostali pogađati: grlobolja (mogu se uzeti u obzir i odgovori upala grla ili bolest ili prehlada).  Kada učenici pogode zadani pojam, razgovara se o tome što čine kada ih boli grlo.  Učiteljica/učitelj potiče učenike da otvore udžbenik na stranici 129 i promotre ilustraciju te potiče komunikacijsku situaciju pitanjima: Tko je na ilustraciji? Gdje se nalaze? Što su kupili? Po kojoj cijeni? Objasni zašto im baš to treba.  **2. Oduzimanje (41 – 25)**  **Ishod aktivnosti: u**čenik zbraja i oduzima u skupu prirodnih brojeva do 100.  **Opis aktivnosti:**  Učenik čita pitanje: Za koliko je kuna sirup skuplji od vitamina? Određuje računsku radnju i piše račun na ploču: 41 – 25.  Učiteljica/učitelj crta pravokutnike i krugove, a učenici postavljaju broj 41 svojim deseticama i jedinicama.  Učiteljica/učitelj potiče problemsko razmišljanje: Koji se problem sada javio? Učenici zaključuju da mogu oduzeti 2 desetice od 4 desetica, ali ne mogu oduzeti 5 jedinica od jedne jedinice. Učiteljica/učitelj pita: Kako biste riješili taj problem? te im sugerira da jednu deseticu zamijene s deset jedinica tako da ukupno imaju 11 jedinica. Sada lako mogu oduzeti 5 jedinica. Učenici odgovaraju na postavljeno pitanje te da je rezultat oduzimanja 16.  Učiteljica/učitelj demonstrira oduzimanje na dulji te na kraći način uz zapisivanje na ploči.  Na ploči se riješi još nekoliko primjera oduzimanja na dulji način te se frontalno riješe primjeri iz udžbenika na stranici 129.  **3. Vrednovanje za učenje**  **Ishod aktivnosti:** učenik se služi prirodnim brojevima do 100 u opisivanju i prikazivanju količine i redoslijeda; učenik zbraja i oduzima u skupu prirodnih brojeva do 100; učenik određuje vrijednost nepoznatoga člana jednakosti; učenik se služi se jedinicama za novac; učenik procjenjuje i mjeri vremenski interval.  **Opis aktivnosti:**  Učenici samostalno rješavaju zadatke iz udžbenika na stranici 130.  Analiza se provodi individualno.  Dogovara se zadaća – 4., 5. i 6. zadatak iz udžbenika na stranici 131.  **Na ploči je:**  Oduzimanje (41 - 25)  4 D 1 J – 2 D 5 J = 1 D 6 J  41 – 25 = 41 – 20 – 5  = 21 – 5  = 16  41 – 25 = 16 | Modul: Zbrajanje i oduzimanje  Jedinica: Oduzimanje 72 - 38  [**Objekt: Zima**](https://hr.izzi.digital/DOS/1109/3650.html#block-189561)  [**Objekt: Spoji zadatak s točnim odgovorom**](https://hr.izzi.digital/DOS/1109/3650.html#block-189561)  [**Objekt: Izračunaj pa odgovori…**](https://hr.izzi.digital/DOS/1109/3650.html#block-189561) | **OŠ HJ** – A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja; A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  **PID OŠ** - A. 2. 1. Učenik uspoređuje organiziranost u prirodi i objašnjava važnost organiziranosti; A. 2. 2. Učenik objašnjava organiziranost vremena i prikazuje vremenski slijed događaja; A. 2. 3. Učenik uspoređuje organiziranost različitih zajednica i prostora dajući primjere iz neposrednoga okružja; B. 2. 1. Učenik objašnjava važnost odgovornoga odnosa čovjeka prema sebi i prirodi; C. 2. 1. Učenik uspoređuje ulogu i utjecaj pojedinca i zajednice na razvoj identiteta te promišlja o važnosti očuvanja baštine.  **IKT** – A. 1. 1. Učenik uz učiteljevu pomoć odabire odgovarajuću digitalnu tehnologiju za obavljanje jednostavnih zadataka.  **POD** – A. 1. 3. Upoznaje mogućnosti osobnog razvoja (razvoj karijere, profesionalno usmjeravanje); C. 1. 3. Upoznaje funkciju novca.  **UKU** –A. 1. 2. 2. Primjena strategija učenja i rješavanje problema: učenik se koristi jednostavnim strategijama učenja i rješava probleme u svim područjima učenja uz pomoć učitelja; B. 1. 1. 1. Planiranje: na poticaj i uz pomoć učitelja učenik određuje cilj učenja i odabire pristup učenju; B. 1. 2. 2. Praćenje: na poticaj i uz pomoć učitelja prati svoje učenje;  B. 1. 3. 3. Prilagodba učenja: na poticaj i uz pomoć učitelja učenik mijenja pristup učenju;  B. 1. 4. 4. Samovrednovanje/samoprocjena: na poticaj i uz pomoć učitelja procjenjuje je li uspješno riješio zadatak ili naučio; C. 1. 2. 2. Slika o sebi kao učeniku: učenik iskazuje pozitivna i visoka očekivanja i vjeruje u svoj uspjeh u učenju; D. 1. 2. 2. Suradnja s drugima: učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** – A. 1. 1. Razvija sliku o sebi; A. 1. 2. Upravlja emocijama i ponašanjem; A. 1. 3. Razvija svoje potencijale; A. 1 .4. Razvija radne navike.  **ODR** – A. 1. 1. Prepoznaje svoje mjesto i povezanost s drugima u zajednici. |