**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | MATEMATIKA | | |
| DOMENA: | OBLIK I PROSTOR | | |
| NASTAVNI SADRŽAJ: | GEOMETRIJSKA TIJELA I LIKOVI - ponavljanje | | |
| ISHODI: | **MAT OŠ C. 1. 1. Izdvaja i imenuje geometrijska tijela i likove i povezuje ih s oblicima objekata u okruženju.**  - imenuje i opisuje kuglu, valjak, kocku, kvadar, piramidu i stožac  - imenuje ravne i zakrivljene plohe  - ravne plohe geometrijskih tijela imenuje kao geometrijske likove: kvadrat, pravokutnik, trokut i krug. Imenuje i opisuje kvadrat, pravokutnik, krug i trokut  **MAT OŠ B. 1. 2. Prepoznaje uzorak i nastavlja niz.**  - uočava uzorak nizanja  - objašnjava pravilnost nizanja  - objašnjava kriterije nizanja  - niže po zadanome kriteriju  **MAT OŠ E. 1. 1. Učenik se služi podatcima i prikazuje ih piktogramima i jednostavnim tablicama.**  - prebrojava članove skupa | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Pogodi tko sam**  **Ishod aktivnosti:** imenuje i opisuje kuglu, valjak, kocku, kvadar, piramidu i stožac. Imenuje ravne i zakrivljene plohe.  **Opis aktivnosti:**  Učiteljica/učitelj stavlja ruku u čarobnu vrećicu u kojoj su modeli geometrijskih tijela i likova, uzima jedno geometrijsko tijelo i opisuje ga: Držim geometrijsko tijelo. (Učenici pokušavaju pogoditi koje.) Tijelo ima 6 ploha (učenici pokušavaju pogoditi), sve su ravne, ja sam… Učenici imenuju kocku, učiteljica/učitelj je pokazuje. Stavlja je na jednu stranu klupe i postavlja natpis geometrijska tijela (na tu će se stranu stavljati geometrijska tijela, a na drugu stranu klupe geometrijske likove čiji će natpis postaviti nakon prvog izvađenog lika.) Dalje dolaze učenici i redom opisuju geometrijska tijela i likove iz vrećice, ostali ih po opisima prepoznaju i imenuju. Nakon vađenja stavljaju ih na pravo mjesto, razvrstavaju u dvije skupine na dvije strane klupe - tijela i likovi. Učiteljica/učitelj postavlja pitanje: Ima li na klupi više tijela ili likova?  **2. Geometrijska tijela i likovi**  **Ishod aktivnosti:** imenuje i opisuje kuglu, valjak, kocku, kvadar, piramidu i stožac; imenuje ravne i zakrivljene plohe; ravne plohe geometrijskih tijela imenuje kao geometrijske likove: kvadrat, pravokutnik, trokut i krug; imenuje i opisuje kvadrat, pravokutnik, krug i trokut.  **Opis aktivnosti:**  Učenici otvaraju udžbenik na stranici 19. Promatraju ilustraciju. Frontalno rješavanje zadataka s 19. stranice udžbenika.  **3. Ovo mogu sama/sam**  **Ishod aktivnosti:** izdvaja i imenuje geometrijska tijela i likove i povezuje ih s oblicima objekata u okruženju; prepoznaje uzorak i nastavlja niz; učenik se služi podatcima i prikazuje ih piktogramima i jednostavnim tablicama.  **Opis aktivnosti:**  Učenici samostalno rješavaju zadatke na stranicama 20 - 23 u udžbeniku, svatko vlastitim tempom. Učiteljica/učitelj individualno pruža podršku i pomaže po potrebi. | Modul: Ponavljanje sadržaja matematike prvog razreda  Jedinica: Geometrijska tijela i likovi  [**Objekt: Geometrijska tijela**](https://hr.izzi.digital/DOS/1109/1519.html#block-90210)  [**Objekt: Plohe**](https://hr.izzi.digital/DOS/1109/1519.html#block-90211)  [**Objekt: Imenuj geometrijska tijela i opiši ih**](https://hr.izzi.digital/DOS/1109/1519.html#block-96822) | **OŠ HJ** – A. 1. 1. Učenik razgovara i govori u skladu s jezičnim razvojem izražavajući svoje potrebe, misli i osjećaje.  **OSR** – B. 1. 2. Aktivno sluša, daje i prima povratne informacije i komunicira u skladu s komunikacijskim pravilima; C. 1. 2. Ponaša se u skladu s pravilima skupine; prepoznaje pravedno i pošteno ponašanje.  **ODR** – A. 1. 1. Razvija komunikativnost i suradništvo.  **GOO** – C. 1. 1. Uključuje se u zajedničke aktivnosti razrednog odjela i izvršava svoj dio zadatka.  **UKU** – A. 1. 3. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema;  B. 1. 4. 4. Samovrednovanje/samoprocjena: na poticaj i uz pomoć učitelja procjenjuje je li uspješno riješio zadatak ili naučio.  **IKT** – A. 1. 1. Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka. |