**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | MATEMATIKA | | |
| DOMENA: | OBLIK I PROSTOR | | |
| NASTAVNI SADRŽAJ: | CRTE I TOČKE - ponavljanje | | |
| ISHODI: | **MAT OŠ C. 1. 2. Crta i razlikuje ravne i zakrivljene crte.**  - razlikuje i crta ravne i zakrivljene crte  - koristi se ravnalom  - prošireni sadržaji: otvorene, zatvorene i izlomljene crte  **MAT OŠ C. 1. 3. Prepoznaje i ističe točke.**  - prepoznaje istaknute točke i označava ih velikim tiskanim slovima  - određuje vrhove geometrijskih tijela i likova kao točke  - crta (ističe) točke | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. Križić - kružić**  **Ishod aktivnosti:** razlikuje i crta ravne i zakrivljene crte; prepoznaje istaknute točke.  **Opis aktivnosti:**  Učiteljica/učitelj crta na ploču prostor za igru križić – kružić. Započinje komunikacijsku situaciju: Jeste li kada igrali igru križić –kružić? S kim ste igrali? Kako se igra ova igra? Tko pobjeđuje u njoj? Dvoje učenika na ploči odigra igru.  Učenici otvaraju udžbenik na stranici 24 i promatraju ilustraciju. Rješavaju motivacijski zadatak – dovršavaju započetu igru popunjavajući samo jedno polje.  Učiteljica/učitelj projicira ilustraciju pa učenici odgovaraju na pitanja iz udžbenika dokazujući svoj odgovor na projekciji: Kakve crte opažaš u ovoj igri? Zaokruži mjesta gdje se crte sijeku. Koliko je sjecišta? Označi sjecišta točkama i imenuj ih.  Učiteljica/učitelj sugerira: Nacrtaj točke A i B. Učenica/učenik ih crta na ploču. Ponavlja se crtanje i imenovanje točki. Učiteljica/učitelj zadaje zadatak: Spoji točke ravnom crtom. Ponavlja se da se ravne crte crtaju ravnalom. Učiteljica/učitelj pita: S koliko ravnih crta možeš spojiti dvije točke? Učenici zaključuju. Učiteljica/učitelj sugerira: Spoji ih zakrivljenom crtom? Pita: S koliko se zakrivljenih crta mogu spojiti dvije točke? Učiteljica/učitelj nastavlja: Spoji ih izlomljenom crtom. Promotri crtež. Koja je crta najkraća spojnica dviju točaka?  Nacrtaj otvorenu zakrivljenu crtu i zakrivljenu zatvorenu crtu.  **2. Ovo mogu sama/sam**  **Ishod aktivnosti:** razlikuje i crta ravne i zakrivljene crte; koristi se ravnalom; prošireni sadržaji: otvorene, zatvorene i izlomljene crte; prepoznaje istaknute točke i označava ih velikim tiskanim slovima; određuje vrhove geometrijskih tijela i likova kao točke; crta (ističe) točke.  **Opis aktivnosti:**  Učenici samostalno rješavaju zadatke u udžbeniku na stranicama 25, 26, i 27, svatko svojim tempom. Učiteljica/učitelj im po potrebi pomaže i pojašnjava.  **3. Didaktički ugovor**  **Ishod aktivnosti:** primjena strategija učenja i upravljanja informacijama.  **Opis aktivnosti:**  Učenici rješavaju didaktički ugovor nakon ponavljanja sadržaja prvoga razreda na stranici 7 u udžbeniku. Uspoređuju tvrdnje koje su upisali na početku ponavljanje i nakon ponavljanja – zaključuju o svojem napretku. | Modul: Ponavljanje sadržaja matematike prvog razreda  Jedinica: Geometrijska tijela i likovi  [**Objekt: Crte**](https://hr.izzi.digital/DOS/1109/1519.html#block-90212)  [**Objekt: Geometrijski likovi**](https://hr.izzi.digital/DOS/1109/1519.html#block-133013)  [**Objekt: Vrijeme je za kviz**](https://hr.izzi.digital/DOS/1109/1519.html#block-90209) | **OŠ HJ** – A. 1. 1. Učenik razgovara i govori u skladu s jezičnim razvojem izražavajući svoje potrebe, misli i osjećaje.  **OSR** – B. 1. 2. Aktivno sluša, daje i prima povratne informacije i komunicira u skladu s komunikacijskim pravilima; C. 1. 2. Ponaša se u skladu s pravilima skupine; prepoznaje pravedno i pošteno ponašanje.  **ODR** – A. 1. 1. Razvija komunikativnost i suradništvo.  **GOO** – C. 1. 1. Uključuje se u zajedničke aktivnosti razrednog odjela i izvršava svoj dio zadatka.  **UKU** - A. 1. 3. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema;  B. 1. 4. 4. Samovrednovanje/samoprocjena:  na poticaj i uz pomoć učitelja procjenjuje je li uspješno riješio zadatak ili naučio.  **IKT** – A. 1. 1. Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka. |